
Juustoparooni 


Sheriffi  saa  vieraan;  tehtailija  Williams  kiusaa 
klubin  jäsenistöä;  illalla  tavataan  Henderson 
hyvässä  pätkässä  ja  toimitetaan  hänen 
suhteensa  kuulustelu. 

Sheriffi  Murphyn  katse  imi  maankiertäjää  kuin  ha- 
panta kurkkua. 

—  Retkale,  sanoi  hän  sitten. 

—  Niin,  herra,  vastasi  maankiertäjä  nöyrästi. 

—  Miksi  tulit  tänne? 

—  Tarvitsen  yösijan  ja  ruokaa. 

—  Ja  sinä  luulet  että  kauntit  ja  kaupungit  pitävät 
rahastoja  sitä  varten,  että  retkaleet  saisivat  vapaita  ate- 
rioita ? 

—  Ei  herra. 

—  Sinä  olet  tikussa. 

—  Mitä? 

—  Olet  hönössä.  Latkinut  viimeisenkin  senttisi. 
Kauntin  pitäisi  sitten  elätellä,  kun  tinat  loppuvat.  Hä? 

Sheriffi  imi  sikaariaan  ja  nosti  kätensä  ylös  ikään- 
kuin rukoillen,  että  tuo  retkale  korjattaisiin  pois. 

—  Teen  sinulle  kysymyksen,  joka  kai  saanee  sinut 
pyörtymään.  Missä  olit  viimeksi  työssä? 

—  Elonkorjuussa  Dakotassa. 

—  Viinankorjuussa  —  sitä  kai  tarkotit. 

—  Elonkorjuussa,  herra. 

—  Entäs  rahat? 

—  Menneet,  herra. 

—  Tietysti.  Menneet . . .  kurkusta  alas.  Tarvitseisit 

koniisi. 

Sheriffi  mitteli  virkahuoneen  permantoa. 

—  En  voi  antaa  mitään.  Mene  toiseen  kauntiin.  Ei 
ole  ruokaa  ja  vuodetta  jokaiselle  kulkijalle. 

—  Haluan  tulla  vangituksi,  herra. 

—  Mistä  syystä? 

—  Maankiertämisestä.  Irtolaisuudesta.  Mistä  vain. 

—  Oletko  varastanut? 

—  En. 

—  Jos  minä  otan  yhden  maankiertäjän,  niin  huo- 
menna jonottaa  koko  lauma  niitä  vankilan  edustalla  tyr- 
kyttämässä itseään.  Kaunti  elättämään,  hei!  Milläs  hel- 
vetillä kauntin  luulet  jaksavan?  Millä  se  elättää  oikeus- 
laitoksensa, jos  jakaa  rahansa  maankiertäjille? 

Tämä  syvä  yhteiskunnallinen  kysymys  teki  hänelle 
itselleen  hyvää.  Olisi  väärin,  että  maankiertäjä  lihoisi  ja 
oikeuslaitos  laihtuisi. 

—  Mikäs  sun  nimesi  on? 

—  John  Stevens. 

—  Ja  montako  muuta  nimeä  sulia  on?  Annappas  kun 
katson. 

Hän  tarkasti  karanneiden  vankien  kuulutukset  ja  tutki 
kuulutuksissa  olevia  kuvia  ja  peukalon  jälkiä. 

—  Ei  sinusta  saa  selvää,  kun  naamasi  on  täynnä  kar- 
voja. Mikä  olet  ammatiltasi?  Maantierosvo?  Taskuvaras? 

—  Apulaisprofessori. 

Sheriffi  tuijotti  ja  räjähti  sitten  kaikuvaan  nauruun. 

—  Helvetti !  Kas  kun  et  sanonut  olevasi  Yhdysvaltain 
presidentti!  Kuinka  keksitkin!  Helppoahan  se  olisi  si- 

nulle.  Missäs  herra  apulaisprofessori  on  viimeksi  opet- 
tanut ? 

—  Illinoisin  valtion  yliopistossa  Chicagossa. 

—  Hä?  Lopeta  jo.  Ja  laputa  tiehesi. 

—  Toimin  apulaisprofessorina  lainopillisessa  tiede- 
kunnassa, herra. 

—  Uskottavaa! 

—  Minut  potkittiin  pois. 

—  Ei  minulla  ole  aikaa  kuunnella  enää.  Loiki  muualle ! 

—  Haluan  tulla  vangituksi. 

—  Valehtelemisestako? 

—  Irtolaisuudesta.  Maankiertämisestä,  kuinka  vaan. 

—  Et  ole  varastanut  mitään  näillä  main? 

—  En. 

—  Ei  meillä  maankiertämisestä  vangita  . . .  tässä 
kauntissa.  Tässä  kauntissa  vangitaan  vain  oikeita  varkaita 
ja  murhaajia.  Eivätkä  ne  tänne  itse  tuppaa.  Hakea  niitä 
saa.  Tee  jotain  sellaista  oikeata  sorttia,  niin  kiinni  pysyt 
—  tässä  kauntissa. 

—  Pitääkö  minun  sitten  murhata  joku? 

—  Se  on  sinun  asiasi.  Emme  elätä  maankiertäjiä. 
Niin  sanoo  kauntin  hallinto.  Sheriffi  ei  saa  esittää  ruokki- 
miskustannuksia  muussa  kuin  siinä  tapauksessa,  että  mies 
on  laillisesti  vangittu.  Ymmärräthän  lakia,  professori.  Jos 
minä  nyt  otan  sinut  tänne  ja  kannan  eteesi  paisteja,  niin 
saan  itse  maksaa.  Meidän  kauntimme  ei  elätä  muita  kuin 
rikoksellisia.  Se  on  ruulinki.  Ja  nyt  voit  puikkia  tiehesi. 

Sheriffi  pullistihe,  oikoi  jäseniään.  Maankiertäjä, 
parroittunut,  tomuinen,  repaleinen  ja  nälistynyt  mies,  teki 
poislähtöä. 

—  Jos  vain  vaikkapa  tämän  yön?  kysyi  hän. 

—  Ei  yhtään  yötä,  ellei  sinua  ole  vangittu  rikoksesta. 

Jos  olisit  rikollinen,  niin  yösijan  saisit  ja  ruokaa. 

—  Mutta  edes  ilman  ruokaa.  Nukun  sellissä  ilman 
ruokaa.  Yhden  yön.  Aamulla  kävelen  pois.  En  halua 
nukkua  paljaan  maan  kamaralla. 

Sheriffi  mietti. 

—  Et  halua  ruokaa? 

—  En,  herra. 

—  Nuku  sitten. 

Ja  hän  nousi,  aukasi  vankilan  oven,  joka  oli  hänen 
työhuoneeseensa  ja  pukkasi  miehen  sisälle. 

—  Ota  mikä  koppi  tahansa,  kiljasi  hän  miehelle.  Hyi 
pentele  kun  sinä  haiset.  Missäs  nukuit  viime  yön? 

—  Taivasalla. 

—  Älä  valehtele. 

—  Herra,  nukuin  taivasalla,  vakuutti  mies. 

Mies  painui  selliin,  veti  viltin  korvilleen  ja  nukkui 
heti. 

Hetken  perästä  kauntin  nälkäiset  luteet  ryhtyivät  tut- 
kimaan hänen  pintaansa. 

Sheriffi  meni  ulos. 

Hän  sivuutti  työläiset,  jotka  saapuivat  hammastikku- 
tehtaalta.  Kadun  äärimäisessä  päässä  tuli  vastaan  kan- 
nuttimon  ja  juustotehtaan  työläisiä.  Pikkukaupunki  oli 
pian  kuljettu  äärimmäiseen  "sivistyneeseen  kaupungin- 
osaan", jossa  olevat  talot  erosivat  toisistaan  omistajansa 
yksityismaun  mukaan. 

Pian  saapui  sheriffi  sinne,  minne  pitikin,  kaupungin 
liikemiesklubin  talolle.  Se  oli  muhkein  talo  verrattuna 
ympäristön  taloihin. 

Hän  törmäsi  sisälle.  Illallinen  oli  syöty  ja  happamen 
näköisenä  hän  tilasi  voileivän  ja  painui  nurkkaan  luke- 

maan  sanomalehteä.  Hän  nosti  jalkansa  vastapäätä  ole- 
valle tuolille  ja  nautti  mukavuudesta. 

Sisähuoneesta  tuli  juusto-,  kannutus-  ja  hammastikku- 
tehtailija  Williams.  Hän  oli  jo  saanut  annoksensa  ja  kieli 
kävi  kuin  papupata.  Hänen  tuhruiset  silmänsä  loistivat, 
suuri  arpi  otsalla  punotti.  Hän  opetti  koiraansa  kävele- 
mään pitkin  maton  reunaa. 

—  Irlantilainen,  sanoi  hän  sheriffille,  nostappas  koi- 
pesi  pois,  että  Beauty  pääsee  eteenpäin.  Koipesi  pois,  hir- 
tehinen! ärjäsi  hän,  kun  sheriffi  ei  hoksannut  heti  totella. 

Molemmat,  Beauty  ja  sheriffi,  loivat  tehtailijaan  nöy- 
rän katseen. 

—  Pääsi,  huokasi  tehtailija,  kun  koira  oli  mennyt 
maton  juovan  päähän.  Jos  olisit  ottanut  heti  koipesi  pois, 
niin  se  olisi  mennyt  pysähtymättä.  Mutta  on  niin  vaikea 
opettaa  koiria. 

Kurikas  ilme  tehtailijan  naamassa  osotti,  että  hän  oli 
siinä  lastissa,  jossa  hän  tavallisesti  muuttui  henkeväksi  ja 
häpeämättömäksi. 

—  Hyppinyt  roistojen  perässä  tänään?  kysyi  teh- 
tailija. 

Sheriffi  ei  vastannut. 

—  Kuuleppas,  ärhenteli  humalainen  tehtailija,  aamiai- 
seksi saat  syödä  erään  agitaattorin,  joka  kuulemma  on 
mennyt  juustotehtaaseeni  ja  yrittänyt  perustella  siellä  so- 
vietteja. 

—  Union  kai,  oikasi  sheriffi. 

—  Sovietti,  ärjäsi  tehtailija.  Aamulla  vangitset  sen. 
Irtolaisuudesta,  maankiertämisestä,  mistä  tahansa.  Toinen 
samallainen  on  minun  soppatehtaassani,  ymmärrätkö, 
kannuttimolla.  Ellei  sieltä  ymmärrä  hävitä,  niin  lyö  sen 
pää  tomaatiksi. 


8 

—  ...  viattomia  ihmisiä,  kuiskasi  sheriffi. 

—  Viattomia  ihmisiä!  Kuka  sulle  sellaisia  ajatuksia 
on  antanut?  Jos  minä  sanon,  että  ne  ovat  viattomia,  niin 
se  on  eri  asia,  mutta  ne  ovat  nyt  viallisia  tai  sitten  sinä 
olet  viallinen.  Aamulla  nappaat  ne  kiinni  ja  jätät  viina- 
tehtailijat  rauhaan.  Millä  hemmetillä  ihmiset  ostavat  to- 
maattikastiketta ja  juustoa,  jos  eivät  saa  rahaa  viinan- 
keitolla ? 

Sheriffi  makusteli  voileipäänsä  osittain  nöyrän,  osit- 
tain uhmailevan  näköisenä. 

—  Hei,  Beldo,  tule  tänne,  kiljui  tehtailija  ja  pian 
ilmaantui  hautaantoimittaja  ja  kiinteimistökauppias  hänen 
eteensä.  Beldo,  mitäs  pidät  sheriffin  virasta?  Kolmetu- 
hatta dollaria  palkkaa  vuodessa.  Vankien  taskuja  saa 
koetella  niin  usein  kuin  haluaa.  Viinankeittäjiltä  saa  juo- 
marahoja, kun  ei  ole  huomaavinaan  heidän  kannujaan. 
Hä?  Beldo? 

Beldo  punastui  korviaan  myöten  ja  samoin  Murphy. 

—  Sinusta  tulee  kauntin  sheriffi.  Mutta  älä  hyvä 
mies  varasta  niin  paljo  kuin  nykyinen!  Beldo,  mene  pois 
matolta,  että  koira  saa  rauhassa  harj  otella.  Pane  paperisi 
sisälle  heti  kun  Murphyn  virka-aika  päättyy.  Kolme  tu- 
hatta ja  varastamasi  kaupanpäälle.  Kuinka  paljo  sinä 
varastat  vuosittain,  Murphy?  Siveellisesti  loukkaantunut. 
Soperrat,  ettet  lainkaan.  No.  vangitse  minut  oikeuden  hal- 
veksimisesta !  Ole  niin  hyvä !  Beldo,  sinä  kai  osaat  varas- 
taa taitavasti.  Sinähän  ryöstät  ruumiitakin  . . .  Mutta  minä 
pidän  sinusta,  piru  vieköön!  Sinusta  siis  tulee  sheriffi, 
koska  tämä  nykyinen  on  jalostunut  siinä  määrässä,  ettei 
voi  lain  majesteettia  kanniskella.  Hienostuu  rikastuessaan. 
Osti  uuden  talon  viime  viikolla.  Velaksi.  Pankkiiri  kertoi. 

Ja  aikoo  maata  kauntin  talolla  kuin  lehmä  suossa  ja  puh- 
distella viinanmyyjien  taskuja. 

Sheriffi  nousi  ja  nieleksi.  Hän  kuiskasi  jotain  tehtai- 
lijan korvaan. 

—  Vai  niin,  sanoi  tehtailija.  Kainoksut.  Tuomari 
Perkins  kertoi  viime  viikolla,  että  saitte  kumpikin  sata 
dollaria  eräältä  korpirojutehtailijalta,  joka  myy  minun 
työläisilleni  viinaansa.  Minä  teitä  elätän.  Perkins  on  vii- 
meistä virkakauttaan  tuomarina. 

Tehtailija  astui  klubin  pallohuoneen  ovelle  ja  vihelsi. 
Vaikea  sanoa,  ketä  hän  tarkotti,  mutta  molemmat,  Beauty 
ja  sheriffi,  melkein  juoksuaskelissa  kiiruhtivat  hänen 
perässään. 

—  Beldo,  tule  sinäkin,  huusi  tehtailija  ja  tämä  mel- 
kein hypähti  mukaan. 

Tehtailija  oli  loistavalla  tuulella.  Hän  tarttui  Murphyä 
ja  Beldoa  käsikynkkään  ja  käveli  pallohuoneen  halki 
toisten  herrojen  tirskuessa. 

—  Murphy  ei  runnaa  toista  kertaa  sheriffiksi,  julisti 
tehtailija  rattoisasti.  Beldosta  tulee  nyt  seuraava  sheriffi. 
Nosta  päätäsi  ja  katso  ihmisiä  silmiin  (tämä  oli  tarkotettu 
Beldolle).  Beldo  on  tosin  mielipiteiltään  demokraatti  ja 
minä  olen  republikaani,  mutta  kyllä  siitä  selvitään.  Meillä 
ei  ole  ollut  vielä  muita  kuin  republikaanisia  sheriffejä. 
Kolmetuhatta  dollaria  vuodessa  ja  sivutulot  tekevät  Bel- 
dosta reilun  republikaanin,  julisti  tehtailija. 

—  Minä  kannatan  Murphyä  edelleen,  selitti  väsyneellä 
äänellä  pieni,  turhannäköinen  sekatavarakauppias  And- 
rews. 

—  Vai  kannatat,  vastasi  tehtailija.  Vastustavat  sinua, 
Beldo.  Andrews  vastustaa,  hyvät  herrat.  Ei  soisi  Beldon 
saavan  uutta  ihraa.  Kuuleppas,  Andrews,  työläiseni  välit- 

televat,  että  sinä  myyt  heille  mätää  lihaa.  Minä  olenkin 
päättänyt  perustaa  kaupan  tehtaani  yhteyteen.  Mitäpäs 
täällä  niin  monella  kaupalla  tehdäänkään.  Voin  antaa 
heille  velaksi,  nylkemättä  velkakaupassa  enempää  kuin 
käteiskaupassakaan.  Tiedän,  että  se  loukkaa  sinun  tun- 
teitasi, sillä  työläiseni  valittelevat,  että  lähettämäsi  laskut 
ovat  aina  liian  suuria.  Katsoppas  tarkkaan,  Andrews, 
eikö  Beldo  sittenkin  näytä  miellyttävältä? 

Tehtailijan  puhe  palkittiin  naurunpuuskauksella.  And- 
rews ryki : 

—  Kuuluvat  agiteerailevan  hammastikku-  ja  juusto- 
tehtaalaisia  sekä  kannuttimolaisia  unioon. 

Isku  sattui. 

Tehtailija  tuijotti  vastustajaansa.  Katse  synkkeni. 

—  Puhelevat  sellaista,  ärsytti  Andrews.  Sopparännillä 
oli  kai  jonkinlainen  kokouskin.  Mutta  mistäpäs  minä 
tuntisin  tehtailijan  asiat. 

Tehtailija  ei  vastannut,  vaan  kulki  molempain  miesten 
kainalossa  pallopöydän  ääreen  ja  alkoi  pelin.  Murphy 
otti  kepin  ja  aikoi  ryhtyä  vastustajaksi,  mutta  tehtailija 
sanoi  kuivasti : 

—  Uusi  sheriffi  pelaa,  vanha  on  pelannut  liian  paljo. 
Beldoa  ei  tarvinnut  käskeä  kahta  kertaa. 

Murphy  nojasi  keppiinsä  ja  katsoi  melkein  uskonnol- 
lisella hartaudella  kun  tehtailija  rikkoi  pallokasan,  pallo- 
jen hajaantuessa  sinne  tänne. 

—  Beldo,  sanoi  sitten  sheriffi,  sinä  et  tunne  tehtailijaa 
niin  hyvin  kuin  minä.  Väistäppäs,  että  saan  palloni  näky- 
viin. Toimittaja  Carlson,  pistäppäs  huomiseen  lehteen 
uutinen,  ei  kovin  suurta,  että  ne  kaksi  agitaattoria  van- 
gittiin. 

—  Mistäs  syystä?  kysyi  toimittaja  Carlson. 

—  Rauhanhäiritsemisestä  ja  oleskelusta  kielletyllä 
alueella. 

—  Sinä  teit  mainion  liikkeen,  ihaili  tehtailija,  näh- 
tyään, että  kaksi  palloa  putosi  pöydän  nurkkasäkkiin. 
Mainio  pelaaja  ja  rohkeakin,  kun  ärsyttää.  Sinähän  olet 
ihan  nero.  Ota  sinä  Beldo  Beauty  syliisi  ja  anna  Murphyn 
pelata.  Puhutaan  siitä  sinun  sheriffi  jutustasi  tuonnempa- 
na. Onhan  sulia  aikaa  odottaa.  Mutta  älä  jätä  niitä  miehiä 
vankilaasi.  Puhuvat  sitten  luteista  lopun  ikäänsä.  Passita 
ne  valtakuntasi  rajalle  ja  sillä  hyvä.  Kas,  kaksi  yhtä 
aikaa !  Mutta  sinähän  osaat  iskeä  tulta,  irlantilainen !  Ihan 
toista  kuin  Andrews,  joka  ei  osaa  pelata.  Me  rupeamme 
myymään  kilpaa  Andrewsin  kanssa  leipää  minun  tehtaani 
työläisille.  Andrews  tietysti  voittaa  siinä  menossa,  hän 
on  niin  viisas.  Minä  suon  niin  mielelläni  kaikkea  hyvää 
hänelle.  Jos  työläisistäni  joku  avaa  hänen  ovensa,  niin 
annan  sellaisen  kokonaan  hänelle  ja  hankin  jonkun  toisen 
tilalle.  Andrews  rakastaa  työläisiäni,  varsinkin  palkkapäi- 
vinä. Ka,  sheriffi,  iskeppäs  kakkoseen,  se  on  ihan  tipahta- 
maisillaan. 

Arpi  tehtailijan  otsassa  oli  tasaantunut  ja  silmät  tih- 
ristivät  iloisesti.  Nöyrästi  silitti  Beldo  koiran  niskavilloja. 
Sheriffi  pelasi  ikäänkuin  ei  olisi  tapahtunut  mitään. 
Andrews  istahti  lähettyville  tarkastelemaan.  Hän  tähysti 
kumpaakin  merkkihenkilöä  vuorotellen  ja  sanoi  sitten 
muina  miehinä: 

—  Olen  muuttanut  mieltäni.  Kannatankin  Beldoa 
sheriffiksi  seuraavissa  vaaleissa. 

Tehtailija  ei  ollut  kuulevinaan. 

■ —  Murphyä  ei  kukaan  usko.  Kukaan  ei  luota  häneen. 
Hänellä  ei  ole  ystäviä. 

—  Minä  olen  hänen  ystävänsä,  vastasi  tehtailija  ja 
nenä  alkoi  punottaa. 

—  Luulisi  riittävän,  pisti  Andrews. 

—  Ja  se  riittää,  vastasi  tehtailija.  Samaten  kun  sinulle 
riittää  yksi  vihamies.  Murphy  on  kelpo  sheriffi  ja  hä- 
nestä tulee  se  uudelleenkin.  Tehtaani  työläiset  pitävät  hä- 
nestä . . . 

—  Kun  sinä  pakotat  heidät  äänestämään  ajamalla 
muuten  työstä  pois,  pisti  Andrews.  Ja  maalaiset  äänestä- 
vät ketä  tahansa.  Ja  elleivät  äänestä,  niin  eivät  saa  myy- 
dyksi tomaattejaan,  papu  jaan  ja  maitoaan.  Tehtailija 
Williams  ei  pidä  tomaateista  ja  juustosta  yksistään;  niitä 
tulee  tarjoilla  näissäkin  vaaleissa  sheriffin  kanssa . . . 

—  Andrews  on  viisas  mies,  pisti  tehtailija.  Aina  po- 
liittisesti valveilla,  alati  kypsä  mietiskelijä.  Miksi  emme 
voisi  tehdä  hänestä  majuria?  Tarvitseehan  kauppala  ma- 
jurin. Nykyinen  kai  väsyy  piakkoin. 

—  Minä  en  hae  nimitystäni  hammastikkutehtaan  kont- 
toorista,  vastasi  Andrews. 

Nenä  punotti  pahaenteisesti.  Pitkä,  harmaa  hiuskieh- 
kura putosi  otsalle,  joten  se  joutui  kuin  sadepilveen.  Teh- 
tailija työnsi  pallon  kopsaan,  maksoi  häviönsä  ja  alotti 
uuden  pelin.  Sheriffi  hajotti  ensimäisen  kasan  ja  onnistui 
heti  työntämään  kaksi  palloa  kopsaan. 

—  Jos  kakkonen  menee  kopsaan,  virnisti  tehtailija, 
niin  Andrewsista  tulee  majuri,  jos  ei,  niin  Andrewsista  ei 
tule  majuria. 

Hän  oli  jälleen  leveä,  hymyilevä,  alati  taisteluvalmis. 
Kakkonen  kiersi  kiivaasti  pöydän  reunasta  reunaan,  kos- 
ketti toisia  palloja  ja  jäi  sitten  keskelle  pöytää. 

—  Andrews  ei  ole  seuraava  majurimme,  sanoi  hän 

sitten  tyynesti.  Irlantilainen,  työnnä  sinä  kakkonen  poh- 
jaan. 

Beldo  hihitti  kiitollisesti. 

—  Beldoa  voisi  ajatella  majurina.  Alati  huomioonot- 
tavainen,  alati  juhlapuhe  huulilla,  alati  kauppalamme  etu 
rakkaana  sydämellä,  huolimatta  siitä,  että  kauppalamme 
ei  tarjonnut  hänelle  muuta  kuin  maakauppiaan  ja  hau- 
taantoimittajan  leivän.  Majuri  Beldo,  olkaa  hyvä  ja  anta- 
kaa Beautyn  jalotella. 

—  Jos  Beldosta  tulisi  majuri,  niin  hän  myyttäisi  kau- 
pungille tehtailijan  omistaman  nelikymmeneekkerisen 
maa-alan,  rämeen,  jolla  hän  ei  tee  mitään,  mutta  josta 
eräs  koijari  kiskoi  häneltä . . .  pisti  Andrews. 

—  Kaupunki  tarvitsee  puistoja,  huomautti  Beldo. 

—  Beldo  ymmärtää.  Kaupunki  tarvitsee  puistoja.  Ja 
jos  kaupunki  Beldon  majurina  ollessa  sivistyisi  ja  kai- 
paisi puistomaata,  niin  se  ei  ostaisi  sitä  Andrewsilta, 
vaan  minulta,  koska  minulla  on  sitä.  Beldo  rakastaa  kau- 
neutta ja  haluaisi  tätä  kurjaa  pesää  koristella.  Siinä 
sivussa  tienaisi  hän  itselleenkin  jonkun  riunan.  Ja  hän 
tekee  sen,  vaikka  tietääkin,  että  paikallisidiootit  vastusta- 
vat hänen  hommiaan.  Majurin  toimesta  saisi  hän  muuta- 
man tuhannen  vuodessa,  myymällä  puistoalueen  siivoami- 
sen urakalla  vähimmän  tarjoavalle  hän  saisi  muutaman 
satasen;  Beldo  ei  kähvellä  rumasti,  kuten  sheriffi  Murphy, 
vaan  hän  ottaa  hienosti,  juhlallisesti,  miellyttävällä  tavalla. 
Ja  sen  päälle  ryypyt.  Hei,  lasi  konjakkia,  karpalo  jouk- 
koon ja  gingeriä  pesuksi ! 

Klubin  palvelija  kumarsi  ja  suhahti  jotain  tehtailijan 
korvaan. 

—  Kieltolaki,  jyrisi  tehtailija,  luuletko,  että  Murphy 
vangitsee  minut,  jos  ryyppään  konjakkia?  Kaksi  lasia, 

kaksi  karpaloa  ja  kaksi  gingeriä  ja  heti !  Toinen  kuuluu 
sheriffille ! 

Lasit  tuotiin  ja  tehtailija  hotkasi  omansa  yhdellä  sie- 
mauksella. 

—  Toinen  samallainen,  kiljui  hän.  Ensimäinen  kuului 
Beldolle,  toinen  Andrewsille.  Juomme  uuden  majurin  ja 
hänen  rakkaimman  ystävänsä  maljan. 

Herrat  hihittivät.  Asia  näytti  ratkaistulta.  Toimittaja 
tuhri  jotain  papereihinsa.  Tehtailija  jatkoi  peliään  innolla. 
Kello  oli  kaksi  aamulla. 

Vain  muutamia  liikemiehiä  oli  enää  saapuvilla. 
Tehtailija  alkoi  hommata  poislähtöä. 
Syysyö  oli  tähtikirkas  ja  lämmin. 

Sheriffi  päätti  saattaa  tehtailijaa  tämän  asunnolle.  He 
kävelivät  hiljalleen.  Tehtailijan  jalat  vaappuivat  konjakki- 
lastin  painosta. 

Lyhty  tolpan  juurella  kuorsasi  musta  olento.  Tehtai- 
lija oli  kompastua  siihen.  Mutta  sitten  sheriffi  herätti 
miehen.  Humalainen,  repaleissa  oleva  mies,  joka  sokelsi 
jotain  käsittämätöntä.  Tehtailija  istahti  katukäytävälle. 
Pakotti  niin  tuhannen  penteleesti  jalkoja! 

—  Jimi  Henderson,  lausui  hän  humalaiselle,  nousep- 
pas  neuvottelemaan.  Kokouksessa  olit  tänään  ja  sitten 
lastasit  itsesi  salakapakassa ! 

—  Ka  .  .  .  hik  .  .  .  eivät  kauppaklubissa  anna  minulle, 
vastasi  humalainen. 

—  No,  mitäs  kokouksessa  päätettiin? 

—  Meitä  järjestettiin,  hik  .  .  .  unioon  ...  ja  sovietista 
puhuttiin  ...  ja  Trotskista  ja  Leninistä,  herra.  Uniosta 
puhuttiin  .  .  .  saatana  millaista  mehua  ne  nykyisin  keit- 
tävät .  .  . 

—  Ja  väläytettiin  tietysti  vallankumousta,  eikö?,  he- 
rutti  tehtailija. 

—  Ka! 

—  Ja  kukistettiin  kapitalistinen,  kirottu  nylkemis jär- 
jestelmä, eikö? 

—  Ei  tuota  kai  vielä  .  .  . 

—  Ja  tehtailija  Williams  hirtettiin  paaluun,  eikö  ?  Hä  ? 
Tottakai.  Nylkee  hammastikkutehtaalaisia  ja  kannuttimo- 
laisia  ja  farmareita. 

Humalainen  nauraa  tiristi. 

—  ...  ja  kuinka  Williams  tekee  suuria  voittoja  tikuil- 
la, tomaateilla  ja  juustolla,  he?  Ota  ryyppy,  Jimi.  Ja 
puhu. 

Jimi  ryyppäsi. 

—  Se  kauppaklubin  tavara  sentään  on .  . .  metkoja 
miehiä  ne  organiseeraajat.  Pitää  oppia  runnaamaan  teh- 
dasta, että  joskus  vaikka  sovietin  .  .  .  hammastikkuja  ja 
juustoa  tehtäisiin.  Sanoivat.  Ja  unioon  pitää  ensin  ...  ja 
vaatia  union  leima  .  .  .  kannun  kylkeen  ja  hammastikkui- 
hin,  hik  .  .  .  sanoivat. 

—  Oliko  Smith  siellä? 

—  Oli . .  .  puheenjohtajana. 

—  Smith  saa  hakea  uuden  työmaan.  Olikos  Cooper? 
Hyvä  työmies  . . . 

— Cooper  . .  .  jaa,  hän  oli. 

—  Cooper  saa  hakea  uuden  työmaan. 

—  Cooper  . . .  tuota  vastusti  hik .  . .  sanoi  jotta  näin 
on  paras,  ei  saa  suututtaa  Williamsia,  se  puree  kuin  raato 
.  .  .  sano  .  .  .  antakaapas  toinenkin  moukku  pullostanne  .  .  . 
klubin  stoffi  on  hienoa. 

—  No,  Cooper  saa  palkanylennystä.  Entäs  Tom 
Bratt? 

Kuulustelu  jatkui,  kunnes  tehtailija  oli  saanut  selville 
kaikkien  kokouksessa  olleiden  nimet.  Hän  kirjotti  ne  pai- 
tansa tärkättyyn  hihaan. 

Sitten  he  nousivat,  mutta  Jimi  jäi  paikalleen. 

—  Mr.  Williams,  kotkotti  hän,  kuinkas  maksun  laita, 
josta  sovittiin  . . .  kolme  taalaa  ...  ja  se  taskumatti  kau- 
pantekijäisiksi .  .  .  hik. 

Tehtailija  otti  rahaa  taskustaan  ja  ojensi  humalaiselle, 
joka  synkän  näköisenä  pisti  rahat  lippalakkiinsa  ja  pullon 
lopun  kulautti  kurkkuunsa,  sitten  painaen  päänsä  lyhtyä 
vastaan  ja  nukkuen  heti. 

—  Puhuvat,  kun  juovat,  myyvät  itsensä . . .  roistot,  ja 
toisensa . . .  mutisi  tehtailija.  Anna,  että  raitistuvat,  niin 
änisevät  joka  käänteessä  lisää  palkkaa  ja  puhuvat . . . 
sopimattomia  kauppaklubista.  Tuo  urkkii  kolmella  dolla- 
rilla kokouksen . . .  olen  maksanut  viisikin.  Vai  on  Wil- 
liamsin  tehtaissa  unio  ...  ja  kapitalismi  kukistettava  . . . 
ja  union  hammastikkuja ...  ja  marxilaista  ja  leniniläistä 
juustoa . . .  täytyy  taas  siivota  nurkkia.  Eräässä  kokouk- 
sessa sanoivat,  että  meillä  on  varas  sheriffinä . . .  varastaa 
kauntilta,  kaupungilta,  varastaa  humalaisilta . . .  He  va- 
rastavat hammastikkuja  ja  juustoani ...  se  kelpaa  heille 
ilman  union  leimaakin. 

Tehtailija  oli  päässyt  asuntonsa  portille,  kapusi  sisälle, 
muutti  mieltään  ja  heittäysi  verannalla  olevaan  keinuun 
selälleen  mietiskelemään. 

Sheriffi,  jonka  asunto  oli  vankilan  yhteydessä,  riensi 
sinne. 

Hän  kuuli  mennessään  kuinka  tehtailija  huusi  yläker- 
taan miespalvelijalleen : 

—  Sano  rouvalleni  hyvää  huomenta,  Jenkins.  Mutta 

ei  sinun  tarvitse  mennä  hänen  huoneeseensa  tutkimaan 
minkälaisia  silkkipaitoja  hän  käyttää,  Jenkins. 

Sheriffi  ei  malttanut  olla  vilkaisematta  vankilan  risti- 
kon taakse. 

Parrottunut  maankiertäjä  lepäsi  kaikessa  rauhassa 
ruokkimansa  ludeyhteiskunnan  keskellä. 

Hän  katseli  vankilan  akkunasta  ja  näki  Williamsin 
kiroaman  maakappaleen  kaupungin  laidassa,  neljäkym- 
mentä eekkeriä,  josta  hän  oli  saanut  maksaa  kolminker- 
taisen hinnan.  Nyt  saa  Beldo,  apina,  majurin  paikan,  että 
Williams  saa  myytyä  ryteikön  kaupungille.  Andrews 
lopettaa  kauppansa,  jos  Williams  perustaa  itselleen  seka- 
tavarakaupan tehtaan  yhteyteen. 

—  Se  on  nero,  mutisi  sheriffi.  Parasta  olla  sitä  ärsyt- 
tämättä, muuten  voi  tehdä  tuhmuuksia. 

Päivän  hommat:  Smith  ajetaan  pois,  "professori" 
saa  työtä. 

Kello  seitsemän  nousi  tehtailija  ylös.  Raittiissa  ilmas- 
sa nukkuminen  oli  selvittänyt  pään.  Hän  riisui,  otti  kyl- 
män suihkun,  kaatoi  astioita,  herätti  rouvansa  ja  tyttä- 
rensä, ajoi  partansa.  Ilmaantui  aamiaispöytään  terveenä, 
punottavana,  huulilla  uhoava  hymy.  Hän  lossasi  sisällensä 
makkaroita,  ryyppi  kahvia,  luki  lehden.  Ensimäisellä 
palstalla  oli  uutinen  kahden  agitaattorin  karkottamisesta 
"aikaisin  tänä  aamuna."  Olivat  "häirinneet  järjestystä" 
ja  "tunkeutuneet  kielletylle  alueelle." 

Josta  kaikesta  mieli  suli  hyväksi  ja  luontainen  henke- 
vyys alkoi  pulputa. 

—  Murphy  on  nopea . . .  Agnes  (hän  puhui  tyttärel- 
leen, joka  söi  vastapäätä)  Murphy  on  nuori  mies . . . 

menee  eteenpäin  virkauralla  niin  että  kohisee  .  .  .  pidäppäs 
silmällä  sitä  ennenkuin  toiset  ehtivät ...  Ei  sinulle  prins- 
sejä tule  ...  et  ole  mikään  Mary  Pickford,  mutta  ham- 
mastikkutehdas,  sopparänni  ja  juusto  .  .  .  komistavat.  Älä 
punastu.  Jenkins,  annappas  kermaa.  Tai  odotappas,  älä 
pidä  kiirettä  Murphyn  kanssa...  ehtii  sen  päättää.  Ei 
tiedä  mihin  rettelöihin  joutuu  kauntin  kanssa,  jos  tilit 
eivät  pidä  kutiaan.  Parempi  ottaa  oikea  verenimijä,  sel- 
lainen kuin  minä  .  .  .  laillinen  rosvo,  kuten  työläiseni  sano- 
vat, he  he  he. 

Tytär  istui  ja  söi  eikä  vastannut.  Hän  tunsi  isänsä. 
Vastaamalla  vain  ikäänkuin  väänsi  puhehanan  auki  koko- 
naan ja  sai  niellä  kaikki,  mitä  sieltä  lähti. 

Kadulta  kuului  kopinaa.  Työläiset  menivät  työhön. 
Työ  alkoi  kello  kahdeksan  aamulla. 

Tehtailija  sieppasi  päällystakkinsa  ja  lynkytti  ulos. 
Lyöttäysi  erään  työläisen  mukaan. 

—  Hyvää  huomenta,  Smith,  kiljui  tehtailija  miehelle. 
Älähän  juokse.  Mennään  yhdessä.  Jaha.  Jaksat  kävellä 
aika  lujasti,  vaikka  yöt  laukkaat  kokouksissa.  Olithan  ei- 
lenillalla  kokouksessa?  Union,  jaha,  tottakai .  .  .  uniotakin 
tarvitaan.  Mutta  jos  tällä  seudulla  tarvitaan  jotain,  niin 
pitäisi  hieman  neuvotella  minunkin  kanssani .  .  .  Mutta 
sinähän  oletkin  kelpo  mies,  Smith,  kyllähän  sinä  tiedät 
mitä  tehdä.  Vai  uniota  kaipaavat.  Palkankorotusta  kai 
myöskin.  Ja  sinä  puheenjohtajana.  Etevä  mies  . .  .  sinä. 
Hyvää  huomenta,  Beldo,  onko  pääsi  kipeä?  Hyvää  huo- 
menta, Carlson.  Uutinen  oli  ali  right.  Sillä  tavalla  sitä 
pitää .  .  .  Jaha,  vai  oikein  puheenjohtajana  sinä  öllötit, 
Smith !  Ja  vallankumousta  käristettiin,  hä  ?  Kirottu  kapi- 
talistinen järjestelmä  ja  Williams  pesuksi,  eikö  niin? 

—  Jotakin  niin,  myönsi  Smith. 

—  Ja  Marxia  ja  Leniniä  ja  Trotskia  pesuksi;  hel- 
vettiin Williams,  juustot,  hammastikut  ja  kannukurnaalit, 
hei .  . .  annappas  tulta  sikaariin.  Jaha.  Montakos  lasta 
sulia  on,  Smith? 

—  Kaksi,  Mr.  Williams. 

—  Kauniita  lapsia,  arvaan,  ja  hyvä  vaimo.  Mistäs  nyt 
arvelet  saavasi  töitä,  kun  täytyy  vähennellä  miehiä?  Tääl- 
lä ei  ole  töitä  roitommalta . . .  Varsinkin  kun  on  noin 
ylpeä  mies  kuin  sinä,  Smith.  Eikä  se  uniokaan  kai  elät- 
täne, mistäs  se  . . .  Vai  oikein  vallankumouksesta  te  haas- 
telette näilläkin  main,  ihan  kannuttimolla  . . .  minun  maal- 
lani. Käyppäs  sitten  konttoorissa  ennenkuin  menet,  niin 
saamme  tehdä  tilimme  selväksi . . .  maksan  dollareissa, 
enkä  ruplissa;  suo  anteeksi,  ettei  ole  vallankumouksellista 
rahaa,  Smith,  mutta . .  .  jaha,  tulehan  tänne  vaan,  niin 
annetaan  maksuosotus  kouraan  ja  saat  sitten  puhua  val- 
lankumouksesta. 

Sinä  aamuna  kulki  hävityksen  kauhistus  hammastik- 
kutehtaalla  ja  muutti  sitten  puolipäivissä  kannuttimolle 
ja  juustotehtaalle. 

Tehtailija  soitti  kotiinsa,  rouvalleen: 

—  Kultaseni,  lähetä  paitani  tänne .  . .  kääreessä,  Jen- 
kins tuomaan  ja  niinkuin  tulessa,  saatana  soikoon,  enke- 
lini. Paita,  minä  sanon ! 

Ja  tehtailija  kulki  läpi  työhuoneiden,  paita  kainalos- 
saan. Jimin  antaman  luettelon  mukaan  satoi  armoa  ja 
hävitystä ;  kymmenen  miestä,  jotka  olivat  puhuneet  edelli- 
sen illan  union  perustavassa  kokouksessa,  sai  kouraansa 
lapun,  kymmenen  onnetonta  kotia  sai  Jobin  postin. 

Ja  hävityksen  enkeli  itse,  harmaa  tukka  otsalla,  kulki, 
kunnes  oli  suorittanut  tehtävänsä.  Miehet  ja  naiset  ku- 
martuivat työhönsä.  Höylä  kihisi  puussa,  sorvi  surisi. 

Kannuttimolla  haisi  tomaatti,  juuston  lemua  oli  ilmassa. 

—  Opetan  niitä,  kohisi  tehtailija  itsekseen,  sovietteja 
tässä  runnailemaan . . .  minun  tehtaassani.  Pamppua  tar- 
vitsevat . . . 

Portille  pantiin  ilmotus:  "Miehiä  halutaan/' 
Mutta  kun  niitä  ei  puolipäivissä  ilmaantunut,  soitti 
hän  sheriffille : 

—  Onko  sinulla  miehiä,  hä . . .  tuomittuja,  ei  voi  lä- 
hettää . . .  millainen  järjestelmä  . . .  ettei  tuomittuja  voi 
käyttää  töissä . . .  vaikka  tekisivät  jotain  hyödyllistäkin  ja 
eivät  olisi  sinun  kynittävinäsi.  Jaha.  Vai  yksi . . .  mikä, 
professori,  älä  helvetissä,  no  lähetä.  Antaa  professorin 
tulla  keittämään  sapuskoita  ihmisille . . .  jotta  repaleinen 
...  no  ei  tänne  tarvitse  tulla  silkkisukissa,  kelpaa  risatkin 
. . .  eipähän  pyydä  liikoja  palkkaa . . .  ongi  maanteillä, 
niin  löydät.  Kuljeta  tänne,  vangitse  maankiertämisestä  ja 
irtolaisuudesta . . .  äläkä  haljuile  lakien  suhteen.  Vai  pro- 
testeerasivat,  kun  passitit  ne  agitaattorit  tiehensä . . . 
jaha,  kauntin  rajalle  ja  potku  takapuoleen,  mies  sinusta 
tulee,  Murphy.  Mene  maantielle  ja  ota  kiinni . . .  kaksi- 
toista miestä  ensi  hätään.  Tule  iltakahville . . .  Agnes 
halusi ...  no  klubilla  tavataan.  Pane  vaan . . .  pane  pape- 
risi sisälle  sheriffin  virkaan  . . .  teemme  Beldosta  majurin, 
kun  entinen  ei  halua  ostaa  maata  kaupungille,  vaikka  tar- 
vittaisiin . . .  lähetä  se  mies  heti,  jos  pystyy  tulemaan . . . 
anna  ruokaa,  ettei  varasta  tehtaasta  . . . 

Käskyjä  sinne,  toisia  tänne.  Tehtailija  oli  rattoisalla 
tuulella. 

Erotetut  miehet  pitivät  kokouksen.  Mutta  he  eivät 
päässeet  yhteyteen  työssäolevien  kanssa.  Oli  siis  taas 
kerran  nieltävä  mitä  oli  saatu.  Smith,  joka  edellisenä 
iltana  oli  toiminut  järjestävän  kokouksen  puheenjohtaja- 

na,  riensi  kotiinsa  ja  puhutteli  mennessään  toimittaja 
Carlsonia,  joka  könötti  erään  ravintolan  nurkassa  ime- 
mässä sikaariaan.  Toimittaja  lupasi  laittaa  uutisen  erotte- 
lemisesta. 

—  Et  pane!  tenäsi  Smith. 

—  Panen!  vastasi  Carlson. 

—  Et  uskalla.  Williams  syö  sinut,  lopettaa  luoton, 
perustaa  uuden  lehden.  Sinä  olet . . . 

Tehtailija  hääräsi  konttoorissa.  Hän  oli  onnettomuutta 
tuottaneen  paidan  heittänyt  kirjotuspöydälle.  Hän  itse 
istui  suureen  tuoliin,  nosti  jalat  pöydälle  ja  söi  sekä  poltti 
sikaariaan  samanaikaisesti.  Ovelle  koputettiin.  Tyttö  johti 
sisälle  maankiertäjän,  jonka  silmät  loistivat  tyytyväisyy- 
destä vastasyödyn  aamiaisen  jälkeen.  Paidassa  ei  ollut 
nappia,  anturat  olivat  irti,  housut  tuhansia  reikiä  ja  ryp- 
pyjä täynnä,  takki  samallainen. 

He  mittelivät  toisiaan  kotvan.  Tehtailija  hihitti  itsek- 
seen niin  että  liivit  nytkyivät,  suupielet  vääntyivät,  nenä 
lehotti  punaisena  ja  lupaavana.  Kulkuri  nähtävästi  ym- 
märsi, että  huoneessa  ei  ollut  muuta,  jolle  tehtailija  olisi 
voinut  tirskua  ja  odotti  siis. 

—  Istukaa,  professori  Stevens,  sanoi  tehtailija  sitten. 
Mies  istui. 

Sitten  nousi  tehtailija,  haki  Illinoisin  yliopiston  vuosi- 
kirjan ja  luki: 

"John  Stevens,  apulaisprofessori  lainopillisessa  tiede- 
kunnassa ;  erotettu  tottelemattomuuden  takia  . . ."  Te 
olette  siis  tuo  tottelematon  Stevens? 

—  Olen,  herra. 

Tehtailijaa  kutkutti  nauru,  jota  hän  ei  päästänyt  ilmi. 
Hänessä  heräsi  kauppalan  pamppu  taas  henkiin: 

—  Kerroppas  koko  juttu. 

—  Sanoin,  että  dekaani  on  suuri  aasi. 

—  Mitäs  aasi  sanoi? 

—  Johtokunta  käski  pyytää  anteeksi. 

—  Etkä  pyytänyt? 

—  En.  Ja  sitten  oli  tie  topissa,  herra.  Olen  kierrellyt 
hieman  maailmalla.  Dekaani  oli  aasi,  herra. 

—  Epäilemättä.  Mutta  ei  suurin.  'Sinä  olit  suurempi. 
Olisi  pitänyt  alistua  .  .  .  panna  korvat  luppaan  .  .  .  nöyr- 
tyä. Purra  sitten  .  . . 

—  Niin  olisi  pitänyt. 

—  Ja  nyt  ei  ole  töitä  eikä  ruokaa. 

—  Nukuin  vankilassa  viime  yön.  Paras  paikka  pariin 
viikkoon. 

—  Meidänkö  vankilamme !  Luteita,  kirppuja,  täitä  .  .  . 

—  Luteita  vain,  herra.  Täitä  oli  omasta  takaa .  .  . 
Tehtailija  mietiskeli  ja  tarkasteli.  Sitten: 

—  Mukava  mies,  mutta  tuittupäinen ...  ei  pyydä 
aasilta  anteeksi  .  .  .  vaikka  aasi  on  tärkeä.  Tietysti  siinä  oli 
jotain  muutakin  .  . .  hieman  kommunismia,  sosialismia  .  .  . 
raivostuttipa  se  tietenkin  dekaania  .  .  .  mutta  muuten  kun- 
non mies  .  .  .  Meneppäs  ajamaan  partasi ...  ei  sinusta  ole 
papupadan  keittäjäksi  ja  tikkutehtaassa  tarvitaan  enim- 
mäkseen naisia,  koska  ovat  halvempia  .  .  .  ajappas  kuo- 
nosi, poikani .  .  . 

Tehtailija  oli  saanut  päähänpiston.  Hämmästynyt  Ste- 
vens sai  rahaa  parranajoon  ja  vaatteidenostoon.  Ja  hän 
meni  ulos. 

Tehtailija  soitti  asemalle: 

—  Katsoppas  kuinka  monta  työläistäni  lähtee  tänään 
muille  maille  .  .  .  ennenkaikkea  tutki,  meneekö  Smith  .  .  . 
peevelinmoinen  mies.  Anna  luettelo  minne  menevät,  että 

tiedetään  . . .  agiteeraavat  muualla,  jos  täällä  eivät  saa  . . . 
nöyrtykööt  ensin. 
Sitten  sheriffille: 

—  Äläpäs  tulekaan  meille,  vaan  tule  klubiin  . . .  kuu- 
luu tulevan  joku  outokin  mies  ...  ei  sulia  ole  mielikuvi- 
tusta, kun  annat  professorin  nukkua  kojussasi .  .  .  olisit 
tuonut  sen  klubiin,  niin  olisi  tarkastettu  .  .  ei  sinulla  ole 
mielikuvitusta,  terve. 

Tunnin  kuluttua  palasi  Stevens. 

Tehtailija  ei  voinut  salata  hämmästystä.  Parrottunees- 
ta  kulkurista  oli  tullut  kolmenkymmenen  viiden  vuoden 
ikäinen  mies,  uusi  puku  sopi  mukavasti,  jaloissa  kiilto- 
nahkakengät, välkkyen  kuin  tulenliekit. 

—  Weil . . .  maanmittari. 

—  Apulaisprofessori,  herra. 

—  Maanmittari . . . 
Tehtailija  siveli  otsaansa. 

—  Mennäänpäs  hieman  tarkastamaan  .  .  .  katsoppas 
tuota  maakaistaletta  tuolla,  neljäkymmentä  eekkeriä  .  .  . 
jumalan  hylkäämää  rotkoa,  joka  myytiin  minulle  vuosia 
sitten  hyvästä  summasta,  vaikka  sen  oikea  arvo  olisi  .  .  . 
minä  en  ostaisi  sitä  .  .  .  vaikka  kymmenellä  sentillä  .  . . 
niin  meitä  nyljetään.  Andrewsin  sormet  olivat  silloin  pe- 
lissä .  .  .  pitäisi  myydä  se  pois  nyt .  .  .  mittaileppas  sinä 
sitä,  minä  hankin  mittauskoneen  ja  miehen,  joka  lyö 
paaluja,  tee  linjaa,  paaluta,  polttele  sikaaria  ...  älä  puhele, 
vaan  nuuski  ja  myhäile  ...  ole  päivä,  viikko,  kuukausi, 
jos  tarvitaan ...  ja  jos  kysyvät,  niin  sano,  että  se  on 
salaisuus,  vaan  että  Pacific  yhtiö  rakentelee,  jatkaa  tei- 
tään .  .  .  mittauttaa  maita,  ostelee  yhtä  ja  toista ...  ja 
sano,  että  tie  tulee  menemään  tuosta  .  .  .  juuri  halki  tuon 
rämeikön  .  .  .  mutta  ettei  saa  puhua,  kun  syntyisi  paniik- 

kia  . . .  Hyvinvointia  se  merkitseisi  tälle  seudulle,  työläisiä, 
tontit  menisivät  kaupaksi  että  huriseisi .  .  .  Jos  eräs  And- 
rews tulee  ja  kaivelee  asiaa  niin  valehtele  niin  että  uskoo 
. . .  että  se  on  salaisuus,  että  kukaan  ei  saa  puhua,  mutta 
noin  niinkuin  veljeydessä  voit  uskoa,  että  tämä  räme  os- 
tetaan hinnasta  mistä  hyvänsä ...  he  he . . .  ja  jos  onnis- 
tuu, niin  puolisen  tuhatta  tulee  kouraasi . . .  riippuu  asian- 
haaroista .  .  .  Muista  ettei  tehtailija  Williams  tiedä  mitään, 
vaan  myy,  pölkkypää,  jos  joku  hoksaisi  ostaa  . . . 

Tehtailija  oli  loistavalla  tuulella.  Hän  sihisi  Stevensin 
korvaan.  Mittauskone  tuotiin  esille.  Juustotehtaalta  haet- 
tiin mies  kanniskelemaan  paaluja. 

Tehtailija  tarkasti  konttoorin  akkunasta  kiikarillaan. 

Stevens  levitti  koneensa,  tirkisteli,  mies  iski  paalun. 
Poikasia  alkoi  kerääntyä  ympärille.  Sitten  tuli  naisia  ja 
miehiä.  Ja  nyt  tuli  joku,  jonka  saapuminen  sai  tehtailijan 
sydämen  nytkähtämään.  Hän  ojensi  kiikarinsa  tulijaa 
kohti,  nauttiaksensa. 

—  Andrews  .  .  .  kärysipä  nokkaan.  Kysyy,  kysyy, 
huolestuu.  Epäilee . . .  vedäppäs  henkeesi,  poikani,  rauta- 
tie siihen  tulee  . . .  Williamsin  maan  läpi . . .  tontit  mene- 
vät kuin  kuumille  kiville ...  ja  työläisiä  tulee  ja  puntarisi 
saisi  heilua  .  .  .  menee  kauppaansa  ja  melkein  hynttäsee. 
Saapa  nähdä,  soittaako  minulle  vai  kenelle.  Carlson  tu- 
lee . . .  uutista  haistelee !  He,  siitä  saat,  koira,  luuta  . . . 

Mutta  päivän  bisnes  ei  ollut  vielä  suoritettu  loppuun. 
Hän  otti  telefoonin. 

—  Työmies  Smith  . . . 

—  Tuleppas  käymään  täällä  konttoorissa . . .  jaa,  teh- 
tailija Williams  puhuu,  käyhän  heti,  odottelen. 

Smith  tuli. 

Hän  oli  noin  kolmissakymmenissä,  tarmokas,  synkän 
näköinen. 

Hänelle  tarjosi  Williams  oman  komean  tuolinsa,  ajoi 
konekirjottajattaren  pois  ja  puheli: 

—  Tänä  aamuna  tuli  hosuttua  liian  nopeasti ...  ei 
ollut  tarkotus  ajaa  sinua  pois.  Oikeastaan  sinä  oletkin 
liian  viisas  tikkutehtaalaiseksi . .  .  niissä  töissä  pärjää  vä- 
hemmälläkin älyllä.  Konehan  niitä  tikkuja  tekee,  mitäs 
siinä  älymiehellä  . . .  Niin  saat  tulla  töihin  huomenna  . . . 
tukkitarhan  päällikkönä. 

Smith  ei  oikein  käsittänyt  suunnanmuutosta. 

—  Mitäs  muuta  siihen  kuuluu?  kysyi  hän. 

—  Mitäpäs  muuta  siihen  kuuluisi.  Heilut  pomona. 
Siinä  kaikki.  Mutta  joskus  olisi  hyvä,  jos  avaisit  suutasi 
ja  juttelisit,  mitä  siellä  niistä  sovieteista .  .  .  meinaan 
unioista  tuumitaan . . .  voidaanhan  sopia  pienestä  ylikor- 
vauksesta ...  ei  rasita  eikä  kukaan  tiedä,  kun  noin  vain 
kuin  tavallisessa  keskustelussa  . . . 

—  Häpeä,  sika!  ärjäsi  Smith. 
Arpi  laajeni,  leveni,  punotti,  uhosi. 
Näin  suoraan  ei  oltu  sanottu  ikinä . . . 
Ja  vielä  pahempaa  tuli: 

—  Ellet  olisi  vanha  mies,  iskisin  päin  höskiä . . .  keh- 
taat rehellistä  työläistä  maanitella  urkkimaan. 

—  Kuka  tässä  nyt  urkkimaan  .  .  .  urkkijoita  vihaan 
minäkin .  . .  mutta  jos  keskustelen  työläiseni  kanssa,  niin 
eihän  sen  tarvitse  merkitä  urkkimista . . .  ota  pois  hyvä 
toimi  ja  kaksinkertaisella  palkalla. 

—  Oliko  muuta  asiaa? 

Tehtailija  ei  vastannut,  vaan  mittaili  miestä.  Hänen 
silmänsä  ikäänkuin  porasivat  inhimillisen  ylpeyden  kal- 
liota, pystymättä  siihen.  Smith  sulki  oven  ja  poistui. 

—  Tunteellinen  mies,  jupisi  tehtailija  itsekseen.  Ei 
osannut  kyniä  minulta  rahaa,  vaikka  tarvitseisi  sitä .  .  . 
Sitä  täytyy  pitää  silmällä  .  .  .  käy  vaaralliseksi,  jos  viipyy 
näillä  main.  Mutta  ei  kai  sitä  saa  häädetyksikään .  .  . 
tavallisilla  keinoilla. 

Hendersonin  perhe  saa  apua. 

Hän  meni  illalliselle  kotiinsa  pahatuulisena.  Hänen 
rouvansa,  katoolinen  pastori  Davis  ja  Agnes  istuivat  jo 
pöydässä  ja  söivät.  Rouva,  pyylevä,  väsyneen  näköinen, 
liikalihava,  huohotti : 

—  Mr.  Williams  on  aina  myöhäinen  .  .  .  valvoo  klu- 
bissa, juo  .  .  .  rakas  . .  .  kuuleppas,  mitä  sinä  tuumaisit,  jos 
antaisimme  Jim  Hendersonin  perheelle  jonkun  verran 
Koirien  Suojelusyhdistyksen  varoja .  .  .  miesparka  on  taas 
juonut  kaksi  viikkoa  yhteen  mittaan  ja  perheellä  ei  ole 
mitään. 

—  Voisimme  maksaa  takaisin  kassaan  myöhemmin, 
vahvisti  pastori. 

—  Sinä  olet  yhdistyksen  johtokunnan  puheenjohtaja, 
ukkeli  .  .  .  kun  sinä  sanot,  niin  annamme. 

—  Ei  kannata,  ärähti  tehtailija,  Jimi  juo  rahat.  Viime 
yönäkin  makasi  kadulla  sellaisessa  hiivassa  .  .  .  että  kävi 
kateeksi .  .  .  jätin  sille  kolme  dollaria  ja  taskumattini .  .  . 
juonut  tietysti  nekin,  matin  ja  rahat  ja  nyt  latkisi  koira- 
yhdistyksen rahat  liiviinsä.  Ei  kannata. 

—  Ja  sinä  alennuit  viime  yönä  .  .  . 

—  Hän  alentui  ottamaan  konjakkipulloni  ja  latki  sen 
heti .  .  .  kehui  klubin  viinaa  .  .  .  maku  menee,  kun  juovat 
kaikenlaista.  Mutta  antakaa  vaikka  koko  koirayhdistys  ja 
kaikki  rakit  päällekaupan,  minua  ei  liikuta.  Beldosta  teh- 

dään  seuraava  majuri,  pastori,  että  tiedät  asettaa  oikean 
tekstin  saarnoihisi  tästä  lähtien  ...  jos  enää  tulevat  kirk- 
koon .  .  .  Murphy  saa  olla  sheriffinä,  jonka  seikan  voi 
myöskin  panna  saarnoihin  .  .  .  etteivät  pääse  ajattelemaan 
mitä  tahansa,  pastori. 

—  ...  näin  suorasukaisesti,  pastori  lausui  jotain,  jota 
tehtailija  ei  kuullut. 

—  Ei  tässä  auta,  silmille  hyppivät .  . .  suoraan  se  on 
sanottava  ja  ihan  saarnastuolista  .  .  .  muuten  ne  roikaleet 
eivät  usko.  Ilmankin  puhuvat  Darwinista  ja  puuttuvista 
renkaista  .  .  .  joku  on  peukaloistaan  saarnastuolissa,  toi- 
nen hännästään  rusinapuussa. 

—  Me  annamme  siis  Jimi  paran  perheelle  avustusta 
Suojelusyhdistyksen  kassasta,  rupatti  rouva. 

—  Antakaa,  antakaa  .  .  .  pastori,  tuossa  on  tuikku  .  .  . 
saisit  muuten  perustaa  tehtaaseeni  kristillisen  union,  niin 
vähemmän  mekastaisivat  tuhmuuksia.  Saarnailisit  niin, 
hiljalleen  nylkyttelisit  niistä  omanarvontuntoa  ja  ylpeyttä 
.  .  .  Ei  passaa,  että  joka  kuukausi  saan  ajaa  miehiä  pois 
ja  tuoda  tottumattomia  tilalle  ...  ja  vaikka  minut  sitten 
panisivat  union  kunniajäseneksi  ja  puheenjohtajaksi .  .  . 
kristillisen  union,  meinaan. 

— ■  Sepä  aivan  uusi  ajatus,  ylisti  pastori. 

—  Mene  hell  .  .  .  mikä  uusi !  Hyppisit  vähemmän  lais- 
kojen ämmien  perässä  ja  seuraisit  asioita.  Tänään  sain 
ajaa  toistakymmentä  miestä  pois  kun  meinasivat  perustaa 
sovietin .  .  .  piti  ajaa,  vaikka  kirveli,  kun  ovat  parhaita 
miehiä.  Se  siitä  tulee. 

—  Oletko  kuullut,  että  kaupunkiin  on  saapunut  Pa- 
cific yhtiön  insinööri  mittaamaan  rautatielinjaa  —  nuori 
mies  muuten?  —  Tytär  tätä  kysyi. 

—  Mikä?  ällistyi  tehtailija. 

—  Sheriffi  soitti.  Nuori  mies.  Oli  mittaillut  sinun 
rämettäsi. 

Tehtailija  nauroi  täyttä  kurkkua.  Ja  hyvä  tuuli  palasi. 

■ —  Vai  on  tullut  uusi  mies  . . .  mittailemaan  rämeitä 
.  .  .  Rautatieyhtiö  näkee,  että  kelpaa  se  johonkin,  vaikka 
Andrews  ei  myönnä  .  .  .  Ka,  antaa  mitata,  eipä  sitä  myydä 
...  ja  jos  haluat,  pastori,  niin  saat  joskus  käydä  juusto- 
tehtaan lepohuoneessa  saarnaamassa  . . .  varo  mätää  juus- 
toa, jos  puhut  tahdittomasti .  .  .  vai  mittasi  rämettä,  he. 
Ja  nuori  mies  .  .  .  Agnes  sentään  huomaa  jonkun  hyvän 
puolen  aina,  vanhapiika .  . .  Murphy  on  mitattu  pois  tieltä 
...  kai  insinööri  osaa  taivaltaa  rämettä  . . . 

Ja  niin  porisi  ja  pakisi  hän,  meni  verannalle,  poltti 
sikaarin,  myhäili,  silitteli  rakkiaan,  keitti  kieltään  pasto- 
rille: 

—  Voisitte  järjestää  tanssiaisia  kirkon  kellariin.  Sei- 
soo tyhjänä  muuten,  iso  huone  .  .  .  sopisi  muuten  varasto- 
huoneeksi, huonosti  ventileerattu.  Tehtaalaistyttöni  voisi- 
vat tanssia  ja  vetää  pojat  mukanaan  ja  sinä  voisit  saar- 
nata höynäyttää  ja  kerätä  kolehtia  —  sisälähetystä  var- 
ten. Tulee  kalliiksi  pitää  sitä  yllä  ja  tehtaalaiset  ylpistyvät, 
kun  joku  riuna  jää  taskuun . . .  nuohoile  niiden  taskut 
tyhjiksi  ja  jätä  se  koirayhdistys  akoille.  Beauty  sopii  sen 
klubin  kunniapuheenjohtajaksi .  . .  eikä  olisi  liikaa  vaa- 
dittu, jos  silloin  tällöin  antaisit  ymmärtää,  kuka  tämän 
seudun  oikeastaan  loi:  minä,  Andwers  vaiko  työmieheni 
.  .  .  opettele  käyttämään  sanaa  amerikalainen  työmies, 
että  unohtavat  tuon  sanan  proletariaatti. 

—  Herra  pastori,  me  voimme  antaa  kymmenen  dolla- 
ria Suojelusyhdistyksen  kassasta  Jimin  perheelle,  ilmotti 
rouva  sisältä. 

—  Järjestämme  sen  johdosta  pienen  juhlahetken  kir- 
kon kellariin,  suostui  pastori. 

—  Jimi  parka!  huokasi  tehtailija. 

—  Eikö  olisi  parempi  antaa  se  perheelle  ilman  juhlaa? 
Juhla  maksaa  enemmän  kuin  mitä  on  koko  avustus,  selitti 
tytär. 

—  Jumalan  kiitos,  yksi  järkevä  ihminen  on  vielä  tal- 
lella, huokasi  tehtailija.  Olisi  parasta  antaa  Jimille  itsel- 
leen pullollinen  viinaa,  niin  muija  ehtisi  ostaa  kympillään 
ruokaa  itselleen  ja  tyttärelleen;  muuten  Jimi  ryntää  tais- 
teluareenalle  —  ja  suoriutuu  voittajana . .  .  itseasiassa  te 
olette  avustaneet  viinakauppiaita,  ettekä  Jimiä . . .  mutta 
antaa  mennä  vaan,  pastori,  että  rouvani  saa  sielunau- 
tuuden . . . 

Sitten  hän  nousi,  vihelsi  Beautyn  mukaansa  ja  meni 
klubille. 

Hätä  ajaa  majurin  klubiin;  toimittaja  Carlson 
hämmästyttää  tehtailijaa  uutisellaan. 

Majuri  Adams  oli  kaksi  vuotta  sitten  tullut  valituksi 
"kansanvaltaisella  äänestyksellä"  virkaansa  . . .  tehtaiden 
väki  äänesti  pakosta  tai  jätti  äänestämättä.  Tehtailija 
Williamsille  hän  oli  luvannut  ostaa  kaupungille  tämän 
omistaman  rämeikön  ja  Andrewsille  —  pikkuporvariston 
johtajalle  —  että  jättää  sen  ostamatta.  Horjuen  sinne  ja 
tänne  hän  oli  jättänyt  lupauksensa  Williamsille  täyttä- 
mättä, samalla  kun  sai  aamulla  heti  tietää,  että  tehtailija 
oli  valmistautunut  vaalitaisteluun. 

Adams  käveli  klubin  verannalla.  Hän  oli  hermostunut. 
Hän  odotti  tehtailijaa.  Mutta  tämä  viipyi  vasten  tavallista, 
tahallaan.  Kiusasi  siten.  Hän  sytytti  savukkeen,  heitti  sen 

menemään,  sytytti  uuden,  heitti  senkin.  Hänen  pitkä 
paljas  vasikannaamansa  ilmaisi  huolestumista. 

Sisällä  talutti  Andrews  voitonriemuisena  "insinööri- 
maanmittari  Stevensiä."  Hän  oli  esittänyt  tulokkaan  klu- 
bin jäsenille.  Stevens  piti  puhetta  "rautatiestä,  joka  kul- 
kee kaupungin  halki  ja  yhdistää  idän  länteen  suoremmin 
kuin  entinen"  .  .  .  miljoonia  siinä  on  kysymyksessä,  seudut 
kartotetaan,  tarina,  joka  näkyi  uppoavan  täydellisesti  aina 
herkkäuskoiseen  pikkuliikemiesparveen. 

Tehtailija  Williams  saapui  viimein. 

Andrews  riensi  esittämään : 

—  Insinööri  Stevens  . . . 

Mutta  hän  ei  ehtinyt  sanoa  muuta,  sillä  majuri  Adams 
otti  tehtailijan  huostaansa  ja  kuljetti  hänet  sivuhuonee- 
seen. 

—  ...  eikä  Beldosta  majuria . .  .  tuhma,  vailla  alote- 
kykyä,  selitti  majuri  huolestuneena,  ulkomaalainen  .  .  . 
kuuluit  sitä  muuten  puskeneen  eilenillalla. 

—  Antaa  Beldon  yrittää,  vastasi  tehtailija,  mitäpä  tuo 
tuossa  .  .  .  tottelee  ainakin,  kun  käsketään  .  .  .  ymmärtää 
maiden  arvoa  .  .  . 

—  Kuulehan,  Williams,  mitä  siitä  rämeestä  .  . .  vanha 
suo .  .  .  mutta  minä  esitän  sen  ostettavaksi  huomisessa 
kaupungin  valtuuston  kokouksessa.  Sanotaan  kaksi  tu- 
hatta. 

—  Kaksi  tuhatta  ...  hä  ? 

—  Ilman  yleisäänestystä  valtuusto  ei  saa  päättää  suu- 
remmista asioista  .  .  .  raja,  näes.  Paitsi  jos  pannaan  yleis- 
äänestykselle  ? 

—  Mitäpäs  siitä  .  .  .  äänestää.  Tuumitaanhan.  Rakas 
on  tuo  maapala  minulle  .  .  .  ikäänkuin  sydäntä  leikkaisi, 
mutta  jos  joku  haluaisi  sen  saada . . .  vaikka  mieluummin 

minä  sen  pidän,  mutta  jos  yhteiskuntamme  haluaa  saada 
sen  niin  .  .  .  tuumitaan  asiaa,  eihän  tässä  kiirettä  ole,  on- 
han se  siinä  maannut  kymmenen  vuotta . . .  silmieni 
ilona  .  .  . 

—  Suotta  sinä  sitä  Beldoa  oikeastaan  majuriksi 
pusket. 

—  Beauty,  tse,  tuleppas  papalle  .  .  .  Beldo  on  nöyrä, 
katsoo .  .  .  hm.  kaupungin  etua  ja  ymmärtää  enemmän 
kuin  luullaan  .  .  .  bisneksestä.  Katsotaanhan,  mitä  tässä 
oikein  olisi .  . .  sinä  annat  kaikenlaisten  maankiertäjäin 
oleilla  kaupungissa,  että  täytyy  kauntin  sheriffiä  käyttää 
.  .  .  mihinkäs  joudutte,  jos  tänne  tulee  sovi  ette  ja  .  .  .  yksin 
saan  tapella  niitä  vastaan,  mutta  vähää  ennen  vaaleja  te 
kyllä  heräätte  kukonlauluun  —  sinäkin. 

Tehtailija  meni  saliin. 

Hän  katsoi  yli  sotatantereen. 

Andrewsin  naama  oli  hymyssä. 

'Tietääkö  se  jotain?"  välähti  tehtailijan  aivoissa,  "vai- 
nuaako se  jotain.  Täytyy  tutkia." 

Hän  meni  pallohuoneeseen,  jossa  sheriffi  odotti  häntä 
alottaaksensa  pelin. 

Andrews  meni  perässä. 

—  Kuuluvat  mittailevan  maatasi,  junnasi  Andrews. 
Joku  yhtiö  lähettänyt  miehensä.  Taidat  päästä  siitä.  Ste- 
vens on  hänen  nimensä.  Et  tainnut  huomata,  että  hän 
mittaili  ja  paalutti .  .  . 

—  Kukapa  tässä  ehtii .  . .  minun  vuoroni  on  hajottaa 
kasa,  Murphy.  Adams  pyrkii  uudelleen  majuriksi .  .  . 

Andrews  kysyi  myrkyllisesti : 

—  Annoitko  nimityksen? 

—  Mikäpäs  hätä  tässä . .  .  nimitellä  ja  kansahan  se 
äänestää  . .  .  mitäpäs  minä  voin  .  .  . 

Herrat  tirskuivat. 

—  Kannatan  Adamsia,  herutti  Andrews.  Adams  on 
mukautuva,  sivistynyt,  säästää  kaupungin  varoja . . . 

—  Yhdyn  sinuun,  Andrews,  vastasi  tehtailija  ja  arpi 
liikahti  enteikkäästi.  Hän  tarjosi  juuri  kahta  tuhatta  kau- 
pungin varoja,  koska  hänen  mielestään  olisi  aika  ostaa 
maata  puistoalueeksi.  Arvelee,  että  nyt  pitää  se  ostaa,  kun 
saa  halvalla .  . .  irlantilainen,  sinähän  hosut  kuin  kyökki- 
piika  . . . 

Andrews  kalpeni. 

—  Se  ei  mene  läpi  valtuustossa,  sanoi  hän. 

—  Sitähän  minäkin. 

—  Rautatieyhtiö  ostaa  maasi.  Et  kai  tiedä . . . 
"Tietääköhän  se...  haistaakohan  se  jutkun?",  mietti 

tehtailija. 

Stevens  kiersi  miehestä  mieheen.  Lähestyi  sitten  koh- 
teliaasti tehtailijaa: 

—  Olen  pahoillani  ,etten  tullut  kysyneeksi  kenen 
maata  mittailin  . . . 

—  Yksi  ja  toinen  mittailee  minun  vähäpätöisiä  omai- 
suuksiani,  vastasi  hän.  Työläiseni  mittailevat  vuosivoitto- 
jani, pikkukauppiaat  aikeitani . . .  Olen  kuullut,  että  yh- 
tiönne aikoo  ostaa  sen.  Paljoko  arvioitte? 

Hän  pukkasi  pallot  liikkeelle  ja  mietti  ilmeisesti  enem- 
män pallo  jaan  kuin  mitään  muuta. 

—  Neljä  tuhatta  dollaria. 

Andrews  odotti  vastausta.  Uteliaampana  kuin  muut. 

—  Kaupunki  kai  ostaa . . .  antaahan  asian  olla. 
Carlson  tuli  sisälle,  istui  hajamielisenä  katsomaan  teh- 
tailijan peliä. 

—  Tuolla  istuu  uutinen,  käyppäs  tutustumassa,  sanoi 

tehtailija,  osottaen  Stevensia. 

—  Uutinen  istuu  tässä,  vastasi  Carlson.  Sitten  hän 
jatkoi,  ikäänkuin  muina  miehinä: 

—  Jimi  Henderson  hirtti  itsensä  noin  puoli  tuntia 
sitten. 

Tehtailijan  peli  loppui  heti.  Arpi  heilui  kuin  tukea 
hakien : 

—  Jimi  Hendersonko?  kysyi  hän  sitten. 

—  Niin,  vastasi  Carlson. 

Tehtailija  nojasi  pöytään  ja  tarkisteli  Carlsonia. 

— •  Oli  mennyt  kotinsa  vajaan  ja  hirttäytynyt . . .  juuri 
kun  rouvasi  pastorin  kanssa  oli  tullut  antamaan  avustusta 
Jimin  vaimolle  . . .  Vaimo  pyörtyi . . .  naapurit  selittivät, 
että  omantunnonvaivat . . . 

—  Vai  Jimi . . .  ottiko  se  niin  koville  . . . 

—  Väittivät  hänen  antaneen  ilmi  union  kokouksessa 
olleita . . .  ylenkatse  tappoi.  Otti  sitä  ennen  tukkihumalan. 

—  Ottiko  se  niin  lujille . . .  Jimille?  Minä  arvelin  sen 
olevan  helppoa. 

—  Satatuhatta  voittoa  tehtaista  tänä  vuonna  ja  yksi 
hirttäytynyt,  Andrews  se  sillä  tavalla  suolasi  haavaa. 

—  Konjakkia! 

Tehtailija  paineli  alas  kolme  ryyppyä  melkein  samaan 
hengenvetoon. 

—  Vai  ovat  ne  niin  pitkällä . . .  että  oikein  jo  saadaan 
syntymään  halveksumista . . .  arvaahan  sen,  ettei  sitä 
kestä . . .  kun  sanotaan  luokkansa  petturiksi,  jonka  veren- 
imijä Williams  on  ostanut  muutamalla  rovolla . . .  eihän 
sitä  kestä . . .  Siellä  täytyy  heilua  oikein  miehen  tavalla, 
että  lopettavat  soviettien  perustelut  ja  iskemisensä . . . 
selän  takaa.  Irlantilainen,  hae  päällystakkini.  Beauty,  tshe. 

Tehtailija  paineli  kotiinsa  aikaisemmin  kuin  koskaan 
ennen. 

8 

Työmies  Smith  politikoi;  samoin  Williams;  Stevens 
karkaa;  illalla  tavataan  Hendersonin  tytär 
ja  eräs  varjo. 

Työmies  Smithin  elämänvaiheet  jakaantuivat  aikaan 
ennen  maailmansotaa  ja  sen  jälkeiseen  aikaan.  Ennen 
maailmansotaa  hän  oli  iloinen  kylänrilli,  tanssimestari  ja 
yö j aikalainen.  Mutta  kun  hän  saapui  rintamalta  käsivarsi 
täynnä  palvelus  viiru  ja,  oli  nauru  kuollut. 

Ensimäisen  lomavuoden  hän  murj otteli  vaimolleen  ja 
kaikille,  toisena  hän  hommasi  uniota  paikkakunnalle,  kol- 
mantena selitti  jyrkästi  olevansa  luokkataistelija  ja  sitten 
kommunisti.  Sodan  kärsimykset  olivat  uurtaneet  syvät 
juovat  hänen  luonteeseensa.  Hän  oli  itsepäinen,  taipuma- 
ton, karski  ja  tuittupäinenkin,  jos  tarvittiin. 

Tehtailija  Williams  oli  yrittänyt  taivutella  tätä  jäyk- 
kää miestä,  mutta  ei  onnistunut. 

Nyt,  kuukausi  sen  jälkeen,  kun  Jimi  oli  tehnyt  itse- 
murhan, hän  oli  saanut  tavaratilausten  hankkijan  toimen 
Andrewsilta,  joka  toivoi  saavansa  hänen  kauttansa  Wil- 
liamsin  työläisten  kannatuksen  vaaleissa. 

Mutta  kaikeksi  hämmästykseksi  ilmaantui  kaupungin 
majurin  toimeen  hakijaksi  nyt  uusi  mies:  Smith,  työmies 
Smith.  Toisina  ehdokkaina  oli  Beldo,  jota  Williams  kan- 
natti ja  nykyinen  majuri  Adams,  Andrevvsin  mies. 

Kun  asia  tuli  julkisuuteen,  kilisivät  kaikki  puhelimet 
kaupungissa. 

Tehtailija  itse  hynttäsi  Smithin  asuntoon  klubimatkal- 
laan  ja  väänsi  asian  esille  heti : 

—  Vai  työläiset  asettivat . . .  hammastikkutehtaallako  ? 
. . .   jaa.  Tottakai . . .  tarvitaanpas  tietenkin  hieman  bol- 

shevismia  kunnallishallinnossakin  he  he  he . . .  älykäs 
mies  tekee  siinä  hyvää  itselleen  ja  muille. 

—  Kunnallishallinto  on  varkaita  täynnä,  sanoi  Smith 
suorasukaisesti. 

—  Rosvoja,  poikani.  Nykyinen  majuri  varasti  kolme 
tuhatta  dollaria  pelkissä  katutöissä  parin  vuoden  ajalla . . . 
kalliita  katuja  meillä. 

Tehtailija  ei  oikein  osannut  jatkaa.  Hänen  luotinau- 
hansa  ei  tuntunut  uppoavan  tämän  luonteensyvyyden  poh- 
jaan. Hän  mojoili: 

—  Vai  olet  sinä  töissä  Andrewsilla  ja  parikymmentä 
dollaria  saat  viikossa . . .  Andrews  nylkee.  Arvelin,  että 
jos  haluat  tulla  töihin  minulle,  niin  pannaan  neljäkym- 
mentä viikossa  . . .  onpa  sulia  kaunis  koti,  Smith. . .  niin 
kersanttiko  sinä  olit?  Union  kai  perustavat  sinne,  kuu- 
lin... pastori  kai  hääräilee,  rakastaa  työläisiä,  vanha 
mies  ...  ja  pyysi  minuakin  siihen . . .  mutta  mitäs  tässä 
nyt  minä,  kapitalisti  ja  verenimijä,  niinhän  sinä  kai  kut- 
suit minua,  eikös  . . . 

Smithiä  huvitti  vanhan  ketun  juttu : 

—  Taisin  sanoa. 

—  ...  kumpahan  työläiseni  liittyvät  siihen  ja . .  . 
väärinymmärrystähän  se  olikin  kun  en  silloin  antanut  sitä 
perustaa . . .  Mutta  sinähän  tiedät  että  puhelivat  vaikka 
mitä . . .  Klubissa  on  muuten  rahaa,  jos  niikseen  tulee,  ja 
arvelin,  että  puolisen  tuhatta  tipahtaa,  jos  . . .  vaikka  luo- 
vut majurinehdokkuudesta . . .  eipä  sillä,  että  tulet  vali- 
tuksi, mutta  Andrews  tekee  siinä  kiusaa  .  .  .  puolituhatta, 
joka  maksetaan  minun  konttoristani  heti  kun  käyt  hake- 
massa paperisi  pois  . . . 

Smith  hillitsi  itsensä.  Tätä  miestä  pitää  osata  koh- 
della: 

—  Jimi  Hendersonin  sanotaan  tehneen  itsemurhan 
syystä,  kun  oli  sotkeutunut  sinun  asioihisi.  Antoi  ilmi 
minut  ja  muut . . . 

—  ...  ja  minä  menen  vakuutukseen,  ettei  sinua  panna 
pois  töistä,  oletpa  sitten  unioissa  tai  ei  ja  viisisataa  tulee 
kuin  hyllyltä  . . . 

—  Jimi  Hendersonin  tytär  kuuluu  elävän  retustele- 
malla . . . 

—  ...  surua  siitä  sinulle  tulee,  jos  pistät  pääsi  sellai- 
seen pesään  kuin  valtuustoon,  jossa  on  vallan  varkaita . . . 
sinähän  tiedät,  jutteli  tehtailija,  kylmäverisesti  torjuen 
toisen  tarjoamat  puheenaiheet.  Thse,  Beauty,  lyöppäs 
kättä  Smithille . . .  oudoksuu  sinua,  kun  on  tottunut  hais- 
telemaan vain  klubin  miehiä . . .  jos  tulisit  valituksi  niin 
bisnes  voi  mennä  huonoksi  ja  täytyy  sulkea  tehtaat . . . 
mitäpäs  sitten  muuta  kuin  kuollaan  nälkään  kaikin  yh- 
dessä ...  se  on  sitten  vähän  niinkuin,  kuinkas  te  sanotte- 
kaan  . . .  vapaus,  veljeys  ja  tasa-arvo  . . .  mutta  ne  yksin 
eivät  elätä  . . .  kukapas  hammastikkuja  ostaisi ...  tai  söisi 
juustoa,  kun  hallinto  menisi . . .  sovietiksi. 

—  Muistathan  mitä  sanoin,  kun  kävin  konttoorissa 
kuukausi  sitten?  kysyi  Smith. 

—  Muistan.  Taisimme  puhella  kaikenlaista . . .  vätys- 
teltiin  ja  poristiin . . .  mitäs  niistä  vanhoista.  Edistymme- 
hän  mekin  . . .  kapitalistit. 

—  Minulla  ei  ole  muuta  sanottavaa.  Jos  on,  niin  käyn 
itse  sanomassa. 

Veri  kuohahti. 

Tehtailijasta  alkoi  tuntua  siltä,  että  tämä  mies,  joka 
oli  rintamalla  katsellut  kuolemaa  silmäterään,  on  oppinut 
saman  taidon  kuin  hän  oli  oppinut  paimentaessaan  or- 
jiaan: taipumattomuuden  ja  uskollisuuden  asialleen. 

Hän  lähti. 

Nenä  leiskui  punaisena,  silmissä  tihrusi  synkkä  tuli. 
Hän  kävi  puhelimeen  ja  jakeli  käskyjä. 
Andrewsille : 

—  Sano  Adamsille,  että  luopuu  ehdokkuudesta . . . 
Smith  ei  luovu. 

—  Myytkö  mulle  sen  ryteikön?  kimitti  Andrews. 

■ —  Olkoon  menneeksi ...  jos  Adams  luopuu  . . .  jaha 
. . .  luopuupa  tietenkin,  kun  kovenet  ja  sanot . . .  vätys 
miehekseen  . . .  tulkoon  Beldo  valittua  ...  se  koipeliini . . . 
tee  sopimus  valmiiksi  niin  saat  maan  . . .  tottakai  ne  raken- 
tavat rautatien,  sitähän  varten  se  insinööri  vetelehtii  ym- 
pärillä . . .  Adams  luopuu,  se  on  pääasia.  Kolme  tuhatta, 
sillä  saat,  ota  itse  sitten  niin  paljo  kuin  lystää  ja  heltiää 
. .  .  tottakai  ne  viisi  tuhatta .  .  .  lyö  paalut  ja  jaa  loppu 
tonteiksi,  niin  menee  kaupaksi  että  hurisee  .  .  .  jaa  ettäkö 
myisit  sitten  tontteja  työläisilleni?  Anna  mennä,  minä 
vaikka  perin  maksut  kuukausittain  . .  .  siten  pysyvät  pa- 
remmin töissäkin  . . .  klubissa  tavataan. 

Andrews  ei  nähnyt  sitä  hyenansilmäystä,  jonka  tehtai- 
lija heitti  ryteikköön  eikä  kuullut  sitä  sydämenpohjasta 
lähtenyttä  naurua,  joka  kaikui  tehtailijan  konttoorissa 
konekirjurin  ihmeeksi. 

—  Veti  henkeensä,  mutisi  hän.  Nieli.  Ja  minä  kun 
luulin,  että  se  ei  edes  uskonut ...  jo  on  saapas  miehek- 
seen . . .  kaksi  kärpästä  samalla  läimäyksellä.  Ja  ihan  ruo- 
timatta söi . . .  en  olisi  uskonut  miestä  noin  perinpohjin 
löyhäksi .  .  .  mutta  maksakoon  oppirahansa  hänkin,  mak- 
soin minäkin ...  se  tekee  hänen  sielulleen  hyvää.  Kuulep- 
pas  (Hän  puhui  jälleen  torveen)  Smith  on  pannut  pape- 
rinsa sisälle  majuriksi . . .  sinä  kai  sitä  nykyisin  elättelet. 
Anna  potkut . . .  mitä  hittoja,  kyllä  hänestä  sillä  tavalla 

suoriutuu.  Anna  mennä,  muuten  koko  kaupunki  nauraa, 
kun  sinä  elätät  häntä  ja  luulevat  vähin,  että  kannatat 
häntä .  .  .  hullusti  siinä  käy  sinunkin,  jos  hän  tulee  vali- 
tuksi .  .  .  yritäppäs  silloin  myydä  kaupungille  tavaraasi 
kaksinkertaisella  hinnalla.  Anna  heti .  . . 

Illalla  pelasi  tehtailija  yli  puoliyön,  joi  itsensä  vahvaan 
humalaan  ja  lähti  sitten  taivaltamaan  kotiinsa  Andrewsin 
kauppakirja  taskussaan.  Viisisataa  työnsi  hän  sopimuksen 
mukaan  Stevensin  kouraan  ja  käski  tämän  poistua  kau- 
pungista niin  pian  kuin  voi,  mieluummin  samana  yönä. 
Stevens  katosikin  vielä  illalla  järjestämään  itseään 
matkalle. 

Tehtailija  horjui  sheriffin  auttamana  kotiaan  kohti. 
Oli  kolea  ilma  ja  uhkasi  sataa. 

He  pysähtyivät  katsomaan  sheriffin  uljasta  kuvaa 
erään  valaistun  akkunnan  edessä.  Suurilla  kirjaimilla  oli 
kuvan  yläpuolella  sanat:  "Rehellinen  Murphy  sheriffiksi." 
Kuvassa  oli  sheriffillä  virkalaukku  edessä,  käsi  pöyh- 
keästi  housun  taskussa,  tähti  loisti  rinnasta. 

—  Weil . . .  tehtailija  tuijotti  vuoroin  kuvaan,  vuoroin 
alkuperäiseen.  —  Ilmottelet  runsaasti  itseäsi.  "Valitkaa 
rehellinen  Murphy"  . .  .  kauni.  kuva  . . .  uskottavaa  .  .  . 
mutta  kätesi  on  väärässä  taskussa . . .  pitäisi  olla  . . .  noin 
kuvaannollisesti . . .  jonkun  toisen  miehen  taskussa ...  tai 
kauntin  kassakaapissa . . .  tshe,  Beauty.  Olet  aika  vintiö, 
irlantilainen  .  . .  Katsoppas,  mikä  tuo  on  ? 

Katulyhtyyn  nojasi  joku  olento.  Se  oli  sama  katulyhty, 
johon  Jimi  Henderson  oli  nojannut  joku  aika  sitten. 

He  lähenivät  paikkaa.  Olento  ilmeisesti  ei  jaksanut 
taivaltaa  eteenpäin,  vaan  vaipui  istumaan,  nojanaan  lyhty- 
tolppa. 

—  Jimi  Hendersonin  tytär!  kuiskasi  sheriffi. 

—  Mennään . . .  ennenkuin  huomaa,  sanoi  tehtailija, 
mutta  tyttö  oli  huomannut. 

—  Ka,  tehtailija  Williams  tulee  klubista,  tervehti 
tyttö. 

—  Mistäs  olet  saanut  tuollaisen  lastin,  kaunis  lapsi? 
kysyi  tehtailija. 

—  Klubista.  Kunniallista,  laillista  topeskaa,  herra  teh- 
tailija, sopersi  tyttö. 

—  Kuinka  vanha  sinä  olet?  kysyi  sheriffi. 

—  Kahdeksantoista,  sheriffi . . .  paras  ikä  rellutella, 
eikö? 

Äänessä  oli  ivaa. 

—  Haluavat  tanssityttöjä  sinne  klubiin  toisinaan,  se- 
litti tyttö  topakasti.  Täytyy  tässä  autella  äitiä,  kun  tuppaa 
menemään  kaikki  nurin.  Tunsihan  tehtailija  isän?  Hyvä 
mies,  mutta  joi . . .  tehtailijahan  tuntee  asian  . . .  antoi 
ilmi,  mutta  ei  ollutkaan  niin  paatunut  kuin  luultiin,  pu- 
jotti nuoran  . . .  laittoman  sussun  luotakos  tehtailija  . . . 
hik  . . .  laillisen  sussun  luokse  . . .  niinhän  ne  herrat . . . 

Tehtailija  yritti  kääntyä  mennäksensä. 

—  Älkäähän  kiirehtikö  ...  ko  . . .  koirillekos  te  nykyi- 
sin jaeskelette  niitä  rakkisosaitin  rahoja . . .  ?  Äiti  ei  sano 
saaneensa  ja  se  kymppikin  piti  antaa  pastorille,  jotta  ukko 
pääsi . . .  taivaaseen  . . .  meinaan  . . .  tulee  autuaaksi  ja 
pääsee . . .  enkeliksi  tehtailijan  kanssa,  kunhan  aika 
jättää . . . 

—  Ei  sinun  pitäisi  juoda,  säälitteli  sheriffi. 

—  Ei  se  käy  selvin  päin,  vastasi  tyttö. 

—  Otappas  tuosta  kymppi,  sanoi  tehtailija,  ojentaen 
rahaa. 

—  Kiitoksia,  tehtailija . . en  ota.  Minä  tienailen  itse 

nyt . .  .  tanssimalla  klubissa  . . .  olemmehan  me  bisnek- 
sessä, herra  Williams  . . . 

—  Ylpeilee,  murahti  tehtailija. 

—  Korkeakoulun  johtajatar  kävi  haukkumassa,  kun 
jätin  koulun.  Pitäisi  käydä  koulua,  hän  sanoi.  Mutta  minä 
sanoin,  että  tämän  bisneksen  oppii  vähemmälläkin . .  . 
haluaako  tehtailija  heilun  matkaan . . .  olisi  mukava  kä- 
vellä yhdessä  ja  sheriffi  voisi  meitä  autella. 

Tehtailija  tuiversi  pois. 

Hänen  talonsa  oli  kokonaan  valaistu,  huolimatta  var- 
haisista tunneista.  Häntä  kutvoi  nähtävästi  äskeinen 
tapaus  ja  hän  jorahti  tylysti : 

—  Menen  nukkumaan  sinun  kanssasi,  irlantilainen  . . . 
meillä  on  mahdollisesti  jonkin  siveysyhdistyksen  kokous 
....  pastori  odottaa  minua  ja  pyräyttää  juhlapuheen  jon- 
kun riunan  kunniaksi,  jonka  sai  tänä  aamuna  kirkolleen 
. .  .  maksuksi  uniohommistaan  . .  . 

Ja  hän  heittäysi  sheriffin  asunnolle  päästyä  niine 
hyvineen  sänkyyn  ja  nukkui  heti. 

Aamulla  oli  hän  ylhäällä  seitsemältä. 
Soitti  kotiinsa : 

—  Vai  olet  jo  ylhäällä  . . .  mitä  helvettiä  . . .  Agnes 
karannut  Stevensin  kanssa  . . .  teille  tietymättömille  . . . 

Hän  vaipui  tuoliin.  Arpi  punotti  ja  leiskui  sinne 
tänne. 

—  Katsos  poikaa,  kun  otti  korkojen  kanssa . . .  mutta 
kyllä  routa  porsaan  kotiin  ajaa .  . . 

Humalainen  tyttö  jatkoi  matkaansa. 
Häntä  seurasi  tumma  varjo,  aristellen,  läheten  ja 
edeten. 

Viimein  tuli  varjo  rohkeammaksi,  tavotti  tytön. 

—  Anna,  sanoi  nuorukainen  arasti,  sinä  et  saisi . . . 

—  En  saisi . . .  vaikertaa  tyttö,  mutta  mitä  voin,  kun 
tappavat  nälkään.  Isä  antoi  ilmi,  nyt  minua  halveksitaan 
...  isä  jo  halveksittiin  hautaan.  Herrojen  sussu  . . .  minä 
olen . . . 

—  Anna,  minä  en  halveksi  sinua . . . 

—  Etkö  . . . 

—  En,  Anna. 

Poika  auttaa  tyttöä,  tukee  kädestä. 

Nuori  nainen  purskahtaa  itkuun,  vaikertaa: 

—  Se  on  niin  vaikeata,  niin  tavattoman  vaikeata. 
Olenko  minä  huono  ihminen  ?  En  minä  ole  huono  . . . 

Vaalihommat ;  tehtailija  valvoo  julkista  sanaa; 
Hendersonin  vaimon  hautajaissaatto. 

Nimitysvaaleissa  esiintyivät  kuitenkin  kaikki  ehdok- 
kaat. Andrews  ei  peruuttanut  Adamsin  ehdokkuutta  sen 
jälkeen,  kun  sai  tietää,  että  häntä  oli  kavalasti  huiputettu 
maakaupassa.  Hän  ajoi  sisukkaasti  ehdokkanasa  asiaa, 
mutta  hävisi.  Uhkasi  kannattaa  Smithiä  vaaleissa.  Beldo 
tuli  ensi  tilalle,  Smith  toiselle.  Tehtailija  perusti  sekatava- 
rakaupan tehtaansa  portille.  Siinä  kävi  kauppa  kuin  sii- 
maa, sillä  hinnat  olivat  tuntuvasti  halvemmat.  Andrews 
yritti  vallata  maaseutua,  mutta  tehtailija  ilmotti,  että  to- 
maatit, pavut,  juustomaito  ja  hammastikkupuut  hankitaan 
muualta,  elleivät  maalaiset  osta  hänen  kaupastaan.  And- 
rewsin  katkeruutta  ei  lieventänyt  edes  se,  vaikka  tehtaili- 
jan tytär  oli  livistänyt  maankiertäjän  kanssa  tiehensä. 
Jälkeenpäin  huomattiin,  että  Stevens  oli  vain  tavallinen 
huijari,  ei  mikään  "apulais-prof essori" ;  hänellä  oli  puoli 

tusinaa  muitakin  nimiä  ja  Chicagon  poliisi  kaipaili  häntä 
muutamista  kepposista. 

Muutamista  vanhoista  työläisistä  sai  pastori  perustet- 
tua "union",  joka  teki  palkkasopimuksen  tehtailijan 
kanssa.  Erottamisenkaan  uhka  ei  saanut  työläisiä  joukolla 
siihen  liittymään. 

Smith  teki  työtä  Andrewsilla,  sillä  tämä  oli,  kiusatak- 
sensa  edes  hieman  tehtailijaa,  pitänyt  majurinehdokasta 
työssä. 

Kuukautta  ennen  varsinaisia  vaaleja  ilmaantui  työn- 
johtaja tehtailijan  eteen,  olemuksessaan  tärkeyttä. 

—  Siellä  kytee  jotain,  sanoi  hän.  Niillä  on  olemassa 
jonkinlainen  järjestö.  He  tekevät  työnsä  säännöllisesti, 
paremmin  kuin  koskaan,  mutta  siinä  on  jotain  sittenkin. 

—  Salainen  järjestö?  uteli  tehtailija. 

—  Jotain  sellaista. 

—  Vai  niin  . . . 

Hän  lynkytti  koko  iltapäivän  tehdashuoneissa,  alkoi 
kannuttimolta  ja  päätti  matkansa  tikkutehtaalla. 

Hän  loi  syviä,  tutkivia  katseita  vaiteliaasti  työskente- 
levään miesryhmään. 

—  Kommunismi  kai  huvittaa . . .  iski  hän  eräälle 
työläiselle. 

—  Tehtailijaako?  vastasi  mies. 

—  Nimesi? 

—  Tom  Bratt. 

Tehtailija  kirjotti  jotain  paidan  kalvosimeen. 

Sitten  hän  seisahti  käytävän  päähän.  Tehdas  surisi, 
paukkui.  Hänestä  tuntui  kuin  olisi  näkymätön  jättiläinen 
pusertanut  häntä. 

—  Jospa  tietäisin  . . .  jospa  tuntisin,  mutisi  hän  . . . 
vain  johtajat . .  kyllä  lauman  kanssa . . .  mutta  niillä  ei 

ole  johtajanaamaa ...  ei  kenelläkään.  Vai  salaisen  järjes- 
tön keksivät . . .  pastorin  union  kumppaniksi . . . 

Mutta  nyt  hän  keksi. 

Työnjohtaja  seurasi  häntä  konttooriin. 

Ja  käsky  oli  seuraavanlainen: 

—  Jotain  siellä  on  . . .  olet  oikeassa,  murjottavat,  eivät 
näytä  epätoivoisilta . . .  vaikka  palkka  ei  kai  pane  naura- 
maan . . .  minun  laitoksissani.  Tehdas  pannaan  nyt  käy- 
mään kahta  vuoroa,  yötä  ja  päivää . . .  tehkää  tikkuja 
pirusti . . .  kannuttimoa  ja  juustotehdasta  ei  panna  kah- 
delle vuorolle  ...  ja  sitten  pannaan  kaikki  seisomaan  . . . 
vuodeksi,  sano  vuodeksi . . .  seisköön  kuukauden,  mutta 
sano  vuodeksi . . .  opetan  niille  salaista  soviettia  . . .  nöyr- 
tyä niiden  pitää,  muuten  ollaan  hukassa.  Kahta  vuoroa 
ensin . . .  juttele  suurista  tilauksista.  Myydä  hutkimme 
sitten  ja  panemme  seisomaan  tehtaan. 

Hammastikkuja  tehtiin  siis  kahdella  vuorolla. 

Kahden  viikon  kuluttua  ilmeni  portille  lappu,  jossa 
ilman  muuta  ilmotettiin,  että  tehtaat  pannaan  seisomaan 
määräämättömäksi  ajaksi.  Akkunoihin  lyötiin  lautaluu- 
kut.  Sanoma  kiersi  nopeasti  mökistä  mökkiin.  Samanai- 
kaisesti värvättiin  työläisiä  metsätöihin. 

Kokous,  jossa  Smith  puhui,  ymmärsi,  että  kysymyk- 
sessä oli  vain  estää  työläiset  äänestämästä  viemällä  heidät 
kämpälle.  Mutta  kun  useamman  asema  oli  huono,  oli  läh- 
dettävä metsätöihin,  kunnes  tehtaat  avattaisiin.  Samana 
iltana  painettiin  lentolehtisiä,  jossa  tätä  tehtailijan  toi- 
menpidettä selostettiin.  Valtuustolle  tehtiin  anomus  saada 
äänestää  kirjeellisesti,  mutta  tämä  kiellettiin.  Tehtailijan 
peukalo  painoi  sielläkin. 

Klubissa  otettiin  tehtailija  vastaan  salatulla  pahatuuli- 
suudella.  Vaatekauppias  valitti  hänelle: 

—  Kenelle  nyt  myyn  sukkani  ja  kenkäni,  kun  ajat 
miehet  pois  . . .  mokoman  asian  kuin  majurinvaalin  ta- 
kia . . . 

—  Vehkeilette  . . .  mutisi  tehtailija ...  ei  reilua  miestä 
koko  sakissa.  Minä  teitä  elättelen . . .  vaaliskelen,  enkä 
saisi  tehdä  mitään  kysymättä  mieltänne,  pässinpäät.  Hei, 
lasillinen  holipompelia,  nauta . . .  äänestyspaikoille  on  ase- 
tettava vartioita,  ettei  synny  rettelöitä . . .  vaikka  äänestää 
saa  ketä  tahansa,  niin  . . .  Beldo  kai  valitaan . . .  hyvä  mies 
. . .  katsoo  etuamme  eikä  puhu  sovieteista  kuten  Smith . . . 
seisokoon  tehtaat,  ellei  Beldo  tule  valituksi.  Tarvitsette 
kai  luottoa.  Hei,  Harris,  katsoppas,  etteivät  saa  liikaa 
luottoa  huonona  aikana . . .  jos  Smith  valitaan,  niin  voin- 
han siirtää  tehtaan  varat . . .  toiseen  pankkiin  . . .  eivät  ne 
sielläkään  mätäne  ja  on  hieman  sananvaltaakin . . . 

Pikkuporvariston  lauma  seurasi  herransa  liikkeitä  mie- 
lenkiinnolla. Katkonaisista  lauseista  pääsi  hyvin  kuusalle. 
Pankkiluoton  katkaiseminen  pöyristytti. 

—  Työläiseni  menevät  metsätöihin  . . .  äänestämään 
Smithiä  ...  ne  kun  rakastavat  bolshevismia  . . .  irlantilai- 
nen, nyt  on  vuorosi . . .  ettepäs  ostaneet  sitä  minun  maa- 
tani kaupungille  . . .  vaikka  samantekevää. 

Hän  heitti  ilkkuvan  sudensilmäyksen  nurkassa  kuun- 
televaan Andrewsiin,  jolle  kolmen  tuhannen  menettämi- 
nen oli  ollut  kova  kolaus. 

—  Kaupunki  ostaa  rämeen,  sanoi  Andrews  kuivasti. 

—  Beldo  ei  osta  maata !  täräytti  tehtailija  vastaan. 

—  Olen  ystäväsi . . .  kimitti  Andrews. 

—  Tarpeetonta  . . . 

Tehtailija  iski  kepillään  palloja  ja  sanoi  sitten  And- 
rewsille  muina  miehinä: 

—  Jimi  Hendersonin  tytär  tässä  lähetteli  sinulle  ter- 
veisiä . . . 

Isku  sattui,  sisu  kiehahti.  Mutta  sitten  Andrews  tyy- 
nesti kysäsi: 

—  Sekö  sama,  jonka  isän  sinä  murhasit . . . 
Pallokeppi  pysähtyi  hetkeksi  ja   harmaista  silmistä 

tuiskahti  pahaenteinen  katse: 

—  Andrews,  älä  kiusaa  minua . . . 

Tehtailija  lopetti  pelin,  vihelsi  koiransa  ja  sheriffin  ja 
lähti,  vaikka  oli  vielä  aikainen. 

Tehtailija  suuntasi  kulkunsa  Carlsonin  sanomalehti- 
liikkeeseen. 

Kun  he  saapuivat  sisälle,  lykkäsi  Carlson  jonkun  nais- 
olennon  sivuhuoneeseen.  Tehtailijan  tarkka  silmä  ehti 
havaita,  että  nainen  ei  ollut  kukaan  muu  kuin  Jimi  Hen- 
dersonin tytär. 

—  Andrewsin  ehdokasta  puolustelit  ennen  koevaa- 
leja, alotti  tehtailija. 

—  Ilmottaa  enemmän,  vastasi  toinen  taisteluvalmiina. 

—  Tässä  kauppalassa  ei  menesty  muu  kuin  republi- 
kaanilehti. 

—  Puhukaamme  bisneksestä,  mitäs  kierrellä  . . . 

—  Hyvä.  Kirj ottelet  Beldosta.  Hänet  valitaan.  Viisi- 
kymmentä senttiä  jokaiselta  tuumalta  . . . 

—  Sovittu.  Andrews  lupasi  maksaa  vain  kaksikym- 
mentäviisi. 

—  Eikä  pysty  sitäkään  maksamaan. 

—  Lähetä  itse  artikkeleita. 

—  Hyvä.  Käy  huomenna  konttoorissa,  niin  annan  en- 
simäisen . . .  Jos  kirj  otat  Smithistä,  niin  perustan  itse 
lehden . . . 

Sivuhuoneessa  pudotettiin  pullo  permannolle.  Sitten 

työnnettiin  ovi  auki  ja  Jimi  Hendersonin  tytär  ilmaantui 
ovelle. 

—  Tehtailija  Williams  se  vain  olikin,  sanoi  tyttö  tu- 

tunomaisesti. 

—  Huvittelette,  murahti  tehtailija.  Entäs  rouvasi, 
Carlson  ? 

—  Rouva  nuohoaa  . . .  koirayhdistyksessä. 
Tyttö  oli  hutikassa. 

—  Williams  vain  määräilee,  kulkee,  komentaa,  lepersi 
hän.  Itsenäinen  liikemies  . . .  kuten  minäkin  . . .  eikä  niin- 
kuin Carlson,  eihän?  Vaikka  onhan  meillä  huolemmekin. 

Tehtailija  jätti  molemmat  ja  taivalsi  kotiin. 

Jonkun  ajan  perästä  järjesti  tehtailija  vaalikokouksen. 
Kokous  oli  päivällä,  ettei  olisi  saapunut  työläisiä.  Mutta 
niitä  tuli  siitä  huolimatta. 

Kun  hän  itse  ei  milloinkaan  esiintynyt  puhujana,  ilmo- 
tettiin  puhujaksi  Beldo,  hänen  ehdokkaansa  majuriksi. 

Mutta  tehtailija  valitsi  itsensä  kokouksen  puheenjoh- 
tajaksi. 

—  Puhunko  uudistuksista?  kysyi  kuiskaten  Beldo. 

—  Mistäs  helvetistä  . . .  pölyytä  uudistuksia,  sanoja  . .  . 
hölmö. 

Beldo  alotti. 

Ja  tehtailija  suhisi  vieressä: 

—  Sano,  että  kaupungin  etu,  suuri  tehdasseutu  pitää 
paisua  . . .  sillä  tavalla,  jatka  niin  . . .  isänmaan  etu  . . . 
tuntuu  kuluneelta,  puhu  paikalliseduista,  eiväthän  ne  roc- 
kefellereja  ole  . . .  paikallisidiootit.  Ähä  . . .  sillä  tavalla. 
Kutkuta  ja  kaiva  .  .  .  heittäy  uskonnolliseksi,  hieman  juma- 
lansanaa  akoille,  niin  ovat  hupsumpia . . .  Sano,  että  juus- 
to- ja  tikkutehdas  tämän  kylän  kartalle  sai . . .  ristinmer- 

kin  voisivat  tehdä  jokaiselle  hammastikulle  . . .  sillä  tavalla 
. . .  hieman  tomaatteja  joukkoon,  höystä  pavuilla,  diilillä, 
juustolla,  jonka  leima  tunnetaan  Atlannista  Tyynenmeren 
rantaan  . . .  käsittävät,  ettei  tämä  ihan  tikun  varassa  .  . . 
Uudistuksia  .  .  .  katuja  pitää  laittaa,  siltaa  korjata,  veroja 
alentaa .  .  .  jaha.  Kutkuta  työläisiä,  ennenkuin  lopetat, 
herran  nimessä .  .  .  puhu  työn  jättiläisestä  ja  solidaarisuu- 
desta työn  ja  pääoman  välillä  .  . .  itsenäisestä  maanviljeli- 
jästä .  .  .  että  veljiä  ovat  ja  veljinä  pysyvät .  .  .  eihän  sitä 
bolshevismia  täällä  .  .  .  sillä  tavalla. 

Tehtailijan  kieli  lauloi  yhtämittaa,  mutta  jonkinlainen 
puhe  siitä  joka  tapauksessa  syntyi. 

Joku  vaati  keskustelua. 

Tehtailija  ei  heti  hoksannut,  kuka  kysyi  ja  antoi  siis 
luvan. 

Se  oli  Smith. 

Nyt  tehtailija  huomasi. 

—  Annetaanko  Smithille  puheoikeus  ?  kysyi  hän. 

—  Ei,  vastasi  kaarti  hänen  vieressään. 

—  Annetaan,  jyrisi  koko  sali  niin  voimakkaasti,  että 
olisi  luullut  seinien  putoavan. 

—  Jaha,  ei  siis  anneta,  sanoi  tehtailija,  koska  niin 
haluatte.  Mitäpäs  sitä  . . . 

—  Smith,  mene  puhumaan,  jyrisi  kokous. 

—  Mutta  juurihan  me  päätimme,  ettei  anneta,  selitti 
tehtailija  loukkaantuneen  näköisenä. 

Smith  nousi  ja  puhui. 

—  Irlantilainen,  tee,  kuten  sovittu! 

Sheriffi  Murphy  astui  esille  ja  selitti  Smithin  van- 
gituksi. 

—  Miksi?  kysyi  tämä  äimistyneenä. 

—  Rauhanhäiritsemisestä,  vastasi  sheriffi. 

—  Kenen  rauhaa  olen  häirinnyt?  uteli  hän. 

—  Puhellaan  vankilassa  siitä  . . . 
Mutta  tehtailija  oli  laskenut  väärin. 

Nyt  puhkesi  niin  valtava  melu,  että  sheriffin  oli  loi- 
kittava kiireimmän  kaupalla  tiehensä. 

Tehtailija  itse  joukkonsa  kanssa  poistui  myöskin. 

Hän  haistoi,  että  asia  oli  mennyt  liian  pitkälle. 

Mutta  kadulle  saakka  kuului  Smithin  ääni :  "...  rois- 
toilu  menee  näin  pitkälle  . . .  kuuli  tehtailija  . . .  vangitaan, 
kun  rohkenee  pyytää  puheenvuoroa . . .  tehtailija  komen- 
taa, pikkuporvaristo  tottelee." 

Matkalla  klubiin  tuli  heitä  vastaan  hautajaissaattue. 

Tehtailija  kuuli,  kuinka  joku  sanoi : 

—  Jimi  Henderson- vainajan  vaimoa  hautaavat. 
Saattajana  oli  mukana:  tytär,  onneton,  masentuneen 

näköinen  olento,  jonka  kasvoista  voi  nähdä  katkeran  elä- 
mäntaistelun  kovat  merkit. 

—  Tyttö  kuuluu  eläneen  lentustelemalla . . .  mikähän 
sillekin  tuli,  jupisi  tehtailija  mennessään . . .  tämäniltaisen 
saa  Smith  vielä  maksaa  . . . 

Mutta  toinenkin  saattaja  on  Jimi  Hendersonin  vai- 
molla. 

Nuorukainen,  joka  tukee  itkuun  tikahtamaisillaan 
olevaa  tyttöä. 

He  horjuvat  perässä  haudalle,  he  nojaavat  toisiinsa 
kuin  turvaa  hakien. 

Ja  kun  tytön  kallein  on  mullattu,  nostaa  hän  katseensa 
nuorukaiseen  ja  sanoo : 

—  Ethän  halveksi  minua?  Tuethan  minua?  Voitko 
antaa  anteeksi  minulle? 

Näihin  kysymyksiin  vastaa  poika  vaitiololla,  mutta 
hänen  silmänsä  vastaavat : 

—  Sinun  . . .  ikuisesti. 

Kaksi  elämännoroa  on  juossut  samaan  uomaan  —  ja 
löytänyt  elämäniloa,  voimaa  ja  turvaa  toisistaan. 

"Vaalivoitto";  vihamiehet  sopivat;  tehtailijan  tytär 
palaa;  Jimi  Hendersonin  tytär  hämmästyttää 
tehtailijaa. 

Vaalipäivänä  asetettiin  vaalipaikoille  vartijat,  jotka 
tehtailija  itse  valitsi.  Smithin  kannattajien  ei  sallittu  olla 
sellaisessa  toimessa.  Tehtailija  omaan  ärsyttävään  tapaan- 
sa nimitti  itsensä  tulosten  laskijaksi  parin  konttoorityt- 
tönsä  ja  kannattajansa  kanssa.  Lakimiehellä  tutkitutti  hän 
kaikki  mahdolliset  lait,  saadaksensa  selville,  eikö  äänestä- 
jän tarvitse  kirjottaa  nimeänsä  äänestyslippuun,  saadak- 
sensa selville,  kuka  äänesti  ja  ketä;  samalla  olisi  listaa 
voinut  tarkistella  "hieman  syvemmin  sitten,  kun  tehtaat 
avataan,  jotta  tietää,  kenelle  tässä  uskoo  tikkukoneensa", 
kuten  hän  itse  selitti. 

Suuri  määrä  tehtaiden  työväkeä  oli  mennyt  metsä- 
töihin, joten  suunnitelma  siihen  nähden  onnistui.  Mutta 
suuri  osa  oli  vielä  kaupungissakin,  joten  sitä  varten  teh- 
tailija varustautui. 

Carlsonin  lehti  julkaisi  tikkut ehtaan  konttoorista  it- 
sensä tehtailijan  lähettämät  kirj otukset  ja  tulvitti  ilmotus- 
sivutkin  ehdokkaansa  kuvilla. 

Illalla  laski  tehtailija  siis  tuloksia  ja  havaitsi,  että 
hänen  ehdokkaansa  Beldo  oli  saanut  "huomattavan  paljo 
ääniä  ja  tullut  valituksi",  toiselle  tilalle  tuli  Smith.  Teh- 
tailijan ehdokkaan  saama  äänimäärä  oli  pieni,  mutta  joka 
tapauksessa  suurempi  kuin  kilpailijan,  joten  tuloksiin 
ilmaisi  ainakin  tehtailija  tyytyväisyyttään. 

Smith  vaati  uudestaan  laskemista,  mutta  siitään  ei 
tulos  muuttunut.  Salaisuudeksi  jäi,  oliko  tehtailijan  lasku- 
taito yhtä  arveluttava  kuin  hänen  kuulonsa  yleisessä  vaa- 
likokouksessa. 

Sheriffiksi  valittiin  edelleen  Murphy. 
Samana  iltana,  myöhään  illalla,  ilmaantui  tehtailija  vaa- 
likomiteansa  kanssa  klubiin  mehevänä  ja  riidanhaluisen 
näköisenä.  Andrews  näki  hänen  naamastaan  kuka  oli 
voittanut.  Eikä  malttanut  olla  heittämättä: 

—  Hammastikut  voittivat .  .  . 

—  Ja  juustot,  oikasi  tehtailija.  Mitäs  hammastikulla 
on  tekemistä,  ellei  ole  jotain  hampaiden  väliinkin.  Beldo, 
käy  virkaasi .  .  .  varasta  niin,  ettei  koko  maailma  huuda 
siitä,  pidä  juhlapuheita  .  .  .  ryyppy  konjakkia,  nauta  . . . 
Smithiä  ei  valittu,  eikä  Adamsia,  sillä  kansa . . .  pane 
karpalo  konjakkilasiin,  pöhlö,  tiedäthän .  . .  Kuuleppas, 
Andrews,  kaupunki  ostaa  maasi,  sen  ryteikön . . . 

—  Mutta  eihän  sitä  sovittu  sillä  tavalla,  huokasi  uusi 
majuri. 

—  Se  ostetaan.  Saat  kolme  ja  puoli  tuhatta  siitä . . . 
selvää  kaupungin  rahaa  . . . 

Andrews  ei  oikein  uskonut,  vaan  arveli  tehtailijan  las- 
kevan hirtehistä  ivaa  hänen  kustannuksellaan. 

—  Valtuusto  siitä  tietysti  päättää,  huomautti  hän. 

—  Valtuusto  ei  päätä,  me  päätämme ...  vai  tässä 
Beldon  valtuuston  päätettäväksi  jätettäisiin  . .  . 

—  Tuohon  käteen!  sanoi  Andrews. 
Vihamiehet  löivät  kättä. 

Tehtailijan  katse  ikäänkuin  riisui  kaiken  tekopyhyy- 
den ja  väärät  jalomielisyysaiheet  Andrewsista: 

—  Käy  joskus  meilläkin  turrailemassa ...  ja  että 

Smith  ja  hänen  roikkansa  on  pidettävä  kurissa,  muista . . . 
tässä  pitää  jättää  syrjään  muu  rähjäys  ... 

Sinä  iltana  vallitsi  klubissa  rattoisa  mieliala.  Tehtailija 
ilmotti,  että  tehtaat  pannaan  käyntiin  heti. 

Illalla  hän  hoippui  kotiin  sheriffin  kainalossa,  Beauty 
perässään. 

Eräs  nainen,  joka  käveli  heidän  edellään,  yritti  kiireh- 
tiä askeleitaan,  huomattuaan  humalaiset  herrat. 
Mutta  he  saavuttivat  hänet  pimeällä  kadulla. 

—  Mikäs  olet?  röyhkeili  sheriffi  heti.  Haeskelet  mie- 
hiä, lutka!  Onko  sulia  kotia? 

—  Ankarammin,  ilveili  tehtailija,  juhlallisemmin.  Sinä 
olet  aika  rakkari,  irlantilainen. 

Tämän  äänen  kuultuansa  nainen  kääntyi. 

—  Isä,  sanoi  hän,  olen  tullut  kotiin. 

—  Luulin,  että  hän  oli . . .  Jimi  Hendersonin  tytär, 
lausui  sheriffi  alakuloisena. 

—  Sait  kylläksesi . . .  professorista,  sanoi  tehtailija, 
ensimäisen  hämmästyksensä  nieltyään.  Romanttista  . . . 
minnekäs  se  jäi? 

—  Slummiin  . . . 

Tehtaat  avattiin.  Kaikkia  entisiä  työläisiä  ei  otettu 
työhön,  vaan  yritettiin  valikoida  sellaisia,  jotka  eivät 
olleet  osottautuneet  kapinallisiksi.  Viekkaaseen  suunnitel- 
maan kuului  haalia  mahdollisimman  suuressa  määrässä 
erikielisiä,  jotta  ne  eivät  voisi  olla  tekemisissä  toistensa 
kanssa.  Tehtailija,  jolle  kokemus  oli  opettanut  hallitsemi- 
sen taitoa,  hihitti  keksinnölleen. 

Smith  ja  hänen  toverinsa  ryhtyivät  hekin  varustautu- 
maan. 

Eräänä  aamuna  lyöttäysi  Smith  tummaihoisen,  vasta 

seudulle  tulleen  tikkutehtaan  työläisen  kanssa  juttusille, 
saadaksensa  selville,  mikä  tämä  oli  miehiään. 

—  Palkka  ei  ole  suuri,  sanoi  hän  siis  suorasukaisesti, 
nähdessään,  kun  mies  tuijotti  tehtaan  kaupan  akkunaan 
nälkäisen  silmäyksen. 

Mies  ei  vastannut  mitään. 

—  Nälkä  ?  kysyi  Smith,  tyrkäten  peukalollaan  tumma- 
ihoisen mahaan. 

—  Allah  on  suuri,  vastasi  mies. 

—  Turkkilainen,  mutisi  Smith  itsekseen. 

—  Jossain  vikaa?  kysyi  Smith  edelleen. 

Mies  ei  vastannut  mitään,  vaan  osotti  etusormellaan 
Williamsin  konttooria.  Hän  siis  ymmärsi  jotain. 

Eräs  toinen  mies  askarrutti  häntä  kauemmin.  Hän  ei 
päässyt  selville  tämän  mielipiteistä.  Mutta  hän  oli  ollut 
taistelurintamalla.  Hän  ymmärsi,  että  jollain  tavoin  pää- 
see miehen  ajatuksista  selville. 

Hän  vihelteli  kerran,  oudon  miehen  mennessä  hänen 
ohitsensa,  "Kansainvälistä."  Mies  pyörähti,  tarkasti  hän- 
tä, hymyili  ja  poistui. 

—  Rehellinen  taikka  urkkija  ,ajatteli  Smith,  hän  joka 
tapauksessa  on  ollut  joskus  mukana. 

Hän  lyöttäysi  jokaisen  mukaan.  Puhui,  kyseli.  Hänen 
toverinsa,  jotka  olivat  saaneet  vVilliamsilta  työtä,  jatkoi- 
vat alotetta  tehtaiden  seinien  sisällä. 

Kaksin,  kolmin,  liittyivät  he  pastorin  unioon.  Union 
jäsenmäärä  kasvoi  nopeasti.  Pastori  oli  onnellinen,  mutta 
kun  hän  otti  asian  puheeksi  tehtailijan  kanssa,  sai  hän 
kuulla  kunniansa. 

—  Smithin  peukalo  siellä  komentaa . . .  paikallis-Leni- 
nin,  raivosi  hän.  Olet  tyhmä,  prelaatti,  enhän  minä  käske- 
nyt rakentaa  uniota,  vaan  leikkimään  sillä . . .  jotta  menee 


53 

halu.  Ämmien  kanssa  juoksentelet  koirien  perässä ...  ei 
tässä  sielunautuudesta  sulle  palkkaa  makseta . . .  tikku- 
tehdaskin  täynnä  bolshevikkeja,  jotka  näyttävät  sulle 
kieltään. 

Asia  oli  sillä  tavalla. 

Eräässä  union  kokouksessa  valittiin  puheenjohtajaksi 
työläinen  ja  pastori  ajettiin  pois.  Johtokunnan  vaalissa 
sai  itse  Williams  yhden  äänen,  jota  hän  ei  kainoksunut 
kutsua  omakseen. 

—  Ketäs  sinä  äänestit?  kysyi  hän  pastorilta. 

—  Sitä  miestä. 

—  Mitä  varten  ?  Jalomielisyydestäkö  . . .  nyt  niillä  on 
sittenkin  unio  ja  sinä  laitoit  sen  . . .  sakramentinnielijä ! 

Tehtailijan  raivolla  ei  ollut  rajaa,  varsinkin,  kun  unio 
yksinkertaisesti  ilmotti,  että  entinen  palkkasopimus  menee 
umpeen  ja  että  se  itse  laatii  uuden  ilman  tehtailija  Wil- 
liamsin  avustusta. 

Smith  otti  Brattin  lujille: 

—  Arveletko  luisuvan  läpi? 

—  Pitäisi  mennä,  vastasi  tämä  ärtyisästi. 

—  Williams  uhkaa  tuoda  sotaväkeä . . .  lakon  varalta. 

—  Sitä  hän  ei  uskalla.  Vastoin  perustuslakia . . . 

—  Sinun  perustuslakiasi,  ei  Williamsin.  Williamsin 
perustuslaki  on  kukkaro. 

—  Hä? 

—  Kukkaronomistajain  laatima  perustuslaki . . .  suden 
laki  lammasta  varten  . . . 

—  No,  mitäs  pitäisi  tehdä? 

—  Pitäisi  saada  sakki  ensin  tietämään,  mitä  tekee. 
Jokainen  mies  ja  nainen  tuntemaan  itsekuria . . .  hei. 
Bratt,  oletkos  kuullut  puhuttavan  luokista? 

—  Toisinaan. 

Tällä  tapaa  jatkui  hidas,  mutta  tuloksellinen  valista- 
minen. 

Lakko  vältettiin,  sillä  tehtailija  antoi  hieman  periksi, 
mutta  sitä  ennen  hän  oli  tuottanut  seudulle  tusinan  ver- 
ran pyssymiehiä,  joiden  läsnäolo  tuotti  hänelle  itselleen 
paljo  rattoa. 

—  Urheita  poikia,  kehäsi  hän  . . .  ampuvat,  kun  käske- 
tään, eivät  kysele  suotta  . . . 

Smith  katseli  erästä  noista  villikoista  yhdessä  Brattin 
kanssa. 

—  Ketä  varten  arvelet  niiden  olevan  täällä  ?  kysyi  hän 
Brattilta. 

—  Suojelemassa  omaisuuksia  . . . 

—  Ja  kuka  lähetti  ne? 

—  Williams. 

—  Alat  mennä  eteenpäin. 

—  Tietysti  Williamsilla  on  oikeus .  . .  turvata  kukka- 
roaan. 

—  Onkos  sinulla? 

—  Hä? 

—  Jos  Williams  olisi  rehellisellä  työllä  saanut  rahansa, 
niin  et  suinkaan  sinä,  kunniallinen  mies,  kirveen  kanssa 
kävisi  häntä  ahdistamaan? 

—  Mitäs  meinaat? 

—  Jotta  Williams  tarvitsee  kukkaronsuoj  eli  joita  siksi, 
kun  kukkarossa  sattuu  olemaan  sinun  ja  minun  ja  meidän 
kaikkien  tienestit.  Varasta  suojelevat . . . 

—  Mutta  eihän  valtio  . . . 

—  Mikäs  se  on? 

—  Ka,  pitää  yllä  järjestystä,  oikeutta,  suojelee . . . 

—  Williamsin  tapaisten  miesten  mantereenlaajuinen 
poliisilaitos  sinunlaistesi  ja  minunlaisteni  kurittamiseksi. 

Eipäs  suojele  sinua  tuo  pyssymies,  vaikka  sanot  olevasi 
oikeassa,  kun  vaadit  hieman  enemmän  työstäsi.  Kuuluu 
toiseen  rintamaan.  Bratt,  sinä  kuulut  toiseen. 

Smith  kaivoi  pois  vanhaa  pohjaa  Brattista  ja  huomasi 
ilokseen  että  tuloksia  alkoi  näkyä. 

Sheriffi  valitti  Williamsille,  kun  tämä  oli  haukkunut 
häntä  toimettomuudesta : 

—  Helvetinkö  minä  voin . . .  vaikkakin  puhuvat  lakia 
vastaan,  niin  tekevät  sen  laillisesti.  Eivät  ne  minua  pel- 
kää . . . 

—  Ei  sinua  tarvitsekaan  pelätä,  vaan  minua,  ärjyi 
tehtailija. 

Hän  meni  eräänä  aamuna  sen  työläisen  luo,  joka  oli 
valittu  union  puheenjohtajaksi  kun  tämä  juuri  oli  saanut 
koneen  käyntiin.  Ystävällisenä,  hymyilevänä,  liipattuna: 

—  Huomenta, . . .  alat  lihoa,  voida  hyvin . . .  pistänpä 
parisen  dollaria  palkanylennystä,  että  jää  hieman  huvituk- 
siinkin . . . 

Mies  oli  jo  tottunut  odottamaan,  mitä  hymyn  takana 
saattoi  olla.  Tehtailija  jatkoi : 

—  Smith  kuuluu  rakentelevan  eri  rintamia  tässä  kau- 
pungissa . . .  tuntee  kuinka  häntä  muka  sorretaan  . . .  ime- 
tään ...  he  he.  Sinähän  olet  vielä  union  puheenjohtaja . . . 
tottakai,  sinuunpa  tietenkin  luottavat,  kelpo  mieheen . . . 
koskapa  minäkin,  verenimijä,  kuten  Smith  sanoo  . . .  niin 
että  samaan  rintamaan  kai  me  sentään  kuulumme,  Fred, 
vai  miten  arvelet? 

—  Minä  olen  jo  valinnut  itselleni  rintaman,  vastasi 
Fred,  vetäen  remmin  vuolukoneen  pyörään  ja  antaen 
terän  sihistä  pitkin  puolimärkää  pölkkyä. 

—  Ylpeilee,  mutisi  tehtailija . . .  saanut  itseluotta- 
musta. 

Hän  meni  konttooriinsa  ja  sikaariaan  poltellen  katsoi 
itsemielestään  mielenkiintoista  näkyä  tehtaan  aidan  ulko- 
puolella. Smith  nimittäin  jutteli  pyssymiehen  kanssa. 

—  Kaivaa,  kaivaa  . . .  mutisi  tehtailija  .  .  .  mutta  eipäs 
pysty  siihen,  poikaseni ...  se  saa  palkan  pyssynkäyttämi- 
sestä  .  .  .  iskee,  kun  käsketään,  tottelee  sitä,  joka  palkan- 
kin maksaa . . .  kysyy  vain,  ketä  on  ammuttava,  ja  ampuu 
. . .  tupakan  tarjoaa  . .  .  kelpasi  Smithin  tupakka  . . .  kes- 
kustelevat ...  jo  näyttää  pyssyään  Smithille,  nauta .  .  . 
tässä  ei  voi  kohta  luottaa  muuhun  kuin  itseensä.  Naures- 
kelevat, puhuvat  sulassa  sovussa  .  .  .  tietysti  Williamsista, 
suuresta  roistosta,  verenimijästä . . .  sehän  on  niiden  mie- 
lilause. 

Hän  tarkkaili  edelleen. 

Jämeä  pillinpuhallus  osotti,  että  päivällisaika  oli  tullut. 
Uteliaana  kiirehti  tehtailija  akkunaan  tarkastamaan 
joukkoaan. 

Työläiset  syöksyivät  ulos. 

Mutta  portilla  seisoi  muutamia  miehiä.  Hän  tunsi 
Brattin,  Smithin  ja  Kinnusen  pojan.  Sitten  eräs  nainen, 
jonka  kasvoja  tehtailija  ei  voinut  nähdä,  läheni  rohkeasti 
tyttöjä  ja  ojensi  lappusia.  Tehtailija  oli  utelias,  haki 
kiikarin. 

Jimi  Hendersonin  tytär! 

Nyt  pistettiin  paperi  pysyhurtankin  käteen.  Tehtailija 
ryntäsi  ulos,  sieppasi  sen  miehen  kädestä  ja  kiiruhti  luke- 
maan. 

Se  oli  sanomalehti. 

Ei  suuri,  mutta  sitä  terhakampi.  Työmaalehti!  Sen 
nimi  oli :  "Juustoparooni." 
Hän  mutisi: 

—  Jo  keksivät . .  .  Williamsin  tehtailla  jaetaan  tällai- 

sia . . .  palkka  nälkärajalla  . . .  ilma  tukahduttava,  kohtelu 
viheliäinen  . . .  ahaa,  Williams  itsekin  saa  osansa  . . .  'Van- 
ha kettu,  joka  on  sitonut  pikkuporvarit,  imee  maaseutua, 
yrittää  oman  unionsa  kautta  turvata  nylkemistään,  erotte- 
lee, urkkii, . . .  muistatteko  Jimi  Hendersonin  juttua  . . 
jaa.  Vai  niin  . . .  pitää  ruokkoilla,  jos  tuota  soviettia  enää 
voi  ruokota  . . . 

Hän  ei  voinut  jättää  asiaa  sikseen. 

Meni  työnjohtajan  konttooriin. 

—  Siellä  on  sovietteja,  kiljasi  hän  heti. 

—  Tiedän  sen,  vastasi  työnjohtaja. 

—  No,  niistä  on  päästävä. 

—  Kuka  tietää  kutka  kuuluvat  niihin?  Soluja,  herra 
Williams.  Yksi  jokaisessa  verstasosastossa. 

—  Jo  keksivät . . . 
Muuta  hän  ei  voinut  sanoa. 

Päivälliseltä  palaavaa  joukkoa  katseli  hän  melkein 
umpimielisenä. 

Smith  ja  Bratt  olivat  portilla. 

Jokaiselle  näkyi  olevan  jotain  sanottavaa. 

Hän  retkahti  istumaan. 

Hänestä  tuntui,  ettei  hänellä  olisi  keinoja  kaikkea 
tuota  vastaan.  Hänen  unionsa,  valtansa,  verot,  morketit, 
farmareiden  kuristajat,  kaikki  nuo  näyttivät  toivottomilta 
tuota  salaista,  ikäänkuin  kuluttavaa  noroa  vastaan,  joka 
hissukseen  hieroi  tehtaissa  ikäänkuin  puro  kalliota. 

Bratt  saa  lähtöpassin. 

Williams  ei  ollut  tyytyväinen  asioiden  kulkuun.  Tosin 
oli  syntynyt  hänen  ja  pikkuomistajain  yhteinen  rintama. 
Tosin  hallitsi  hän  apureineen  maaseutua.  Klubissa  hihi- 

tettiin  hänelle  kuten  ennenkin.  Hän  oli  sitonut  pikkupor- 
varit yhteen.  Mutta  jotain  puuttui.  Smith  toisten  työläis- 
ten kanssa  teki  tuhoa  hänen  kaalimaassaan.  Uniosta  näkyi 
tulevan  uudempien  ajatusten  pesimispaikka.  Hän  erotteli. 
Mutta  ei  osannut  erottaa  sellaisia,  joiden  arveli  olevan 
johdossa.  Johtoa  hän  etsi.  Bratt? 

Tämä  sai  eropassin  eräänä  aamuna. 

Williams  lynkytti  tehtailla,  takanaan  pikkupomo.  Py- 
sähtyi Brattin  koneen  lähelle,  mittaili,  hymyili  omaa  hy- 
myään : 

—  Bratt .  .  .  lihotpas,  kun  ei  enää  tunne.  Kuulut  soit- 
tavan suutasi  uniossa.  Mukava  mies  sinä ...  vai  kolme 
lasta  ja  pulska  emäntä,  jaha . . .  onhan  sulia  eloa  ja  oloa. 
Pitäisi  oikeastaan  sen  union  pitää  huolta  sinusta,  kun  niin 
suuresti  hääriskelet  sen  asioissa . . .  nyt  kun  täytyy  luopua 
sinusta  . . .  vaikka  sydäntä  kirvelee.  Jos  käyt  konttoorissa 
iltapäivällä,  niin  saat  lapun  . . . 

Mutta  ei  se  siitä  parantunut. 
Eräänä  iltana  oli  Brattin  asunnolla  pieni  kokous. 
Tehtailijalla  oli  siellä  miehensä,  sillä  hän  leveili  klu- 
bissa heti  seuraavana  iltana: 

—  Sääli  Andrewsia,  kun  menee  kai  konkurssiin . . . 
Andrews  sävähti  punaiseksi.  Jotain  paholaista  oli  teh- 
tailijan silmäkulmissa. 

—  Perustivat  osuuskaupan.  Smith  ja  Bratt  kai  joh- 
dossa . . .  Brattista  tehdään  isäntä  ja  minun  työläisistäni 
ostajia . . .  kai  täytyy  sekin  laitos  tässä  elätellä.  Pidänkö- 
hän  puoleni .... 

Isku  oli  todella  luja.  Andrews  nyki: 

—  Tuskin  nuo  . . . 

—  Alenna  hintojasi,  vastasi  tehtailija  ilkeästi. 

—  Alenna  itse,  tiuskasi  Andrews. 

—  Lopetan  liikkeeni ...  se  olikin  vain  sellainen  väli- 
pala . . .  myykööt  muut  soppaa,  minä  teen  sitä  . . . 

Hän  myi  todellakin  — -  ei  osuuskaupan  pelosta,  vaan 
syystä,  että  hänellä  oli  muita  hommia.  Kaupasta  muodos- 
tettiin jonkinlainen  "markkinakorikauppa."  Tehtailijan 
aivot  työskentelivät  hyvin:  hän  arveli,  että  siten  sen  nou- 
sevan osuuskaupan  pistelee  poskiinsa  muutamassa  kuu- 
kaudessa. 

Brattista  tuli  nopeasti  käytännön  mies.  Todellakin  pis- 
tettiin hänet  kaupan  johtajaksi.  Smith  tuli  apulaiseksi. 
Johtokunta  muodostettiin  farmareista  ja  tehtaan  työ- 
läisistä. 

Tehtailijaa  huolestutti  enimmin  tehtaissa  vallitseva 
mieliala.  Ennen  hän  sai  noilta  ulkomaalaisilta  nöyrän  ha- 
tunkohotuksen.  Nyt  tuskin  huomasivat.  Mutta  työnsä  teki- 
vät hyvin.  Ennen  pyysivät,  nyt  vaativat.  Ennen  antoivat 
ilmi,  nyt  sai  tehdä,  kuten  tehtailija  itse  huomautti  "koko- 
naisia poistovarauksia,  jotta  saisi  edes  yhden  miehen  kat- 
selemaan, mitä  bolshevikit  hommailevat  juustopurtilossa." 

Mutta  maaseutu  oli  toki  turvana. 

Kaupungin  ympärillä  oleva  maaseutu  oli  täynnä  ulko- 
maalaisia: suomalaisia,  ruotsalaisia,  etelä-europalaisia, 
saksalaisia.  Vanhempi  polvi  ei  ollut  juuri  tekemisissä  tois- 
tensa kanssa;  nuorempi  tanssi  ja  elämöi  yhdessä.  Van- 
hempaa polvea  voi  hallita  vielä  melko  tavalla.  Uskonnon- 
riitoja,  vaaliriitoja,  kaikenlaisia  kylvi  tehtailija  apureit- 
tensa  avulla  asukasten  jauhettavaksi.  Papujen,  maidon, 
tomaattien  ja  tikkupuiden  hinnat  määrättiin  taivaassa, 
selitti  tämä  hurskas  kettu.  Siksipä  olikin  mukavaa  mak- 
sella alahintoja,  sillä  hän  muisti  itse  silata  kauppa-asioita 
jumalansanalla.  Mutta  nyt  osuuskauppa,  kuten  välittäjä 
maaseudun  ja  kaupungin  välillä,  alkoi  tehdä  työtään. 

Takaovesta  kulkivat  maalaiset,  kun  eivät  rohj enenet  etu- 
ovesta kulkea  herra  Williamsin  valppaita  silmiä  kaihtaen. 
Pavut  eivät  tehneet  tehtaaseen  kauppaansa,  jos  William- 
sin  urkkijat  näkivät  farmarin  tulevan  osuuskauppaan! 

Mutta  vanhempi  polvikin  maalla  alkoi  katsella  Wil- 
liamsia  kauppamiehenä,  ei  yksinomaan  hyväntekijänä. 

Syy  oli  yksinkertainen.  Williamsin  tehtaisiin  varasi 
maaseutu  ei  ainoastaan  puuta  ja  papuja,  vaan  myöskin 
työvoimaa.  Kylät  lähettivät  sota-aikana  sotilaita  Rans- 
kaan. Menetys  oli  kova,  sillä  kaikki  pojat  eivät  palanneet. 
Tyttäret  joutuivat  tehtaisiin.  Williamsin  koneisto  pyöri 
ensin  mainiosti :  pavut,  puut,  maidon,  tomaatit,  sipulit  ja 
miehet  varasi  tuo  tyhjentymätön  aitta,  maaseutu.  Olivat 
iloisia,  kun  saivat  käsivartensa  kaupaksi.  Mutta  aikaa 
myöten  huomasi  maaseutu,  että  pojat  ja  tyttäret  eivät 
olleetkaan  enää  samoja,  käydessään  kotonaan.  Nurisivat, 
murjottivat,  puhuivat  nylkemisestä,  vieraantuivat  isien 
lujasta  uskostakin.  Alituinen  puute,  puol'nälkä,  pyssymie- 
het, työstäajot,  teollisuusruhtinaan  raudankova  hallinta  — 
kaikki  tuo  yhdessä  teki  heistä  —  teollisuustyöläisiä.  Maa- 
seutu oli  heidän  syntypaikkansa,  tehdasseutu  heidän  uusi 
kotinsa.  Sen  sijaan,  että  olisivat  voineet  säästää  ja  irrot- 
taa vanhempien  farmit  veloista,  he  kävivät  farmilla  nou- 
tamassa perunansa,  voinsa,  kermansa.  Usealla  oli  pieni 
autonsa.  Mutta  sen  kustannukset  otettiin  oman  suolen 
mutkasta.  Williamsin  koulussa  karisi  heistä  turha  tunteel- 
lisuus. He  juttelivat  nylkemisestään  suorasukaisesti.  He 
tiesivät  prikulleen,  mitä  Williams  keri  kokoon  maan  tuot- 
teilla ja  kuinka  paljo  isäukko  maalla  sai  palkokuormis- 
taan.  He  kertoivat  kotonaan  pyssyhurttien  temmellyksestä, 
käsikähmästä  niiden  kanssa.  Sitten  he  puhuivat  uniostaan. 

Se  oli  hieman  jumalatonta  saloseutujen  vanhemman 
polven  mielestä. 

Sillä  heilläkin  oli  menneisyytensä,  josta  ei  niin  vain 
voinut  luopua. 

Williamsille  oli  kaikki  tämä  kehitys  selvittänyt,  että 
jotain  pitää  tehdä. 

Ja  hänellä  oli  hyviä  apureita,  joiden  kanssa  piti  työs- 
kennellä yhdessä. 

Eräs  sellainen  oli  majuri  Beldo.  Hänen  luokseen  lyn- 
kytti  tehtailija  eräänä  aamuna. 

Mestari  Beldo. 

"John  Beldo 
Office. 

Real  estate,  insurance  &  farm  loans,  Untertaker." 

Tuo  ilmotus  oli  kultakirjaimilla  pääkadulle  antavalla 
sivulla  olevissa  akkunoissa.  Avoimista  akkunoista  saattoi 
nyt  nähdä,  että  Mr.  Beldo  itse  oli  saapunut  tänä  aamuna 
toimistoonsa.  Hän  oli  viisissäkymmenissä  oleva  mies, 
melkein  liian  lihava.  Pää  oli  paljas.  Pystyn  nenän  alla  oli 
pieni,  soma  viiksipari  Chaplin-malliin,  punanen  kuin  lude. 
Puku  oli  vaalea,  äsken  prässätty. 

Hän  ei  koskaan  istunut  liikahtelematta  sinne  tänne. 
Hän  oikeastaan  istuskeli,  nojahteli,  könähteli.  Hänen  kä- 
tensä siltä  ajalta,  jolloin  kirves  niitä  hieroi,  olivat  vielä 
leveät  kuin  pari  lautasia. 

Hän  ei  ollut  ainoa  kaupungin  tämänkaltaisista  liike- 
miehistä. 

Kun  katseli  akkunoita  pääkadun  varrella,  niin  luuli, 
että  koko  isänmaa  oli  myytävänä:  melkein  joka  toinen 

akkuna  tarjosi  parasta  farmimaata,  parasta  metsämaata, 
valmiita  ja  puolivalmiita  farmeja. 

Tämä  ajalta,  jolloin  rautatieyhtiö  sai  aikaan  "buumin." 

Rautatieyhtiö  löi  silloin  paaluja  maahan.  Linja  vedet- 
tiin läpi  soiden  ja  rämeiden.  Kuin  taikavoimalla  nousivat 
maiden  hinnat.  "Realtoreita"  satoi  kuin  pilvistä.  Nuotta 
ulotettiin  Suomeen  saakka.  Sieltä  tuli  velkaisäntiä,  torp- 
pareita, renkejä  yhtenä  köytenä.  Mr.  Beldo  oli  mukana 
silloin  rakastettavalla  häikäilemättömyydellä  myymässä 
"ihania  farmeja"  vastasaapuneille,  liukkaasti  pyöräyttäen 
markan  poikimat  dollarit  omalle  tililleen. 

Kaupunki  siitä  syntyi. 

Asema  ensin,  sitten  tuli  ravintola.  Sitten  pari  työläis- 
asuntoa.  Sitten  toisia  lisäksi.  Oikeustalo.  Vankila.  Ka- 
pakka —  puolikymmentä  niitä  —  sitten  kirkko.  Sivistys 
syventyi.  Tuli  jo  hautaantoimitta jakin.  Mr.  Beldo  arveli, 
että  hänellä  on  oikeus  tuohon  toimeen  ja  avasi  siis  hau- 
taustoimiston maakauppansa  yhteyteen.  Lotteja  viimei- 
seen saakka!  Mr.  Beldo  oli  kaukonäköinen.  Kaupungille 
myi  hän  omistamastaan  maakaistaleesta  kappaleen  hau- 
tausmaaksi, jos  tosin,  kuten  hän  ilmotti,  se  kirveli  hänen 
sydäntään  antaa  niin  arvokas  maapala.  Hän  muutti  ni- 
mensä Peltoniemen  Beldoseksi,  mutta  kun  amerikalaisille 
oli  vaikeata  lausua  tätäkään  muunnosta,  lohkasi  hän  vielä 
tavun  pois  ja  niin  tuli  hänestä  Mestari  Beldo,  kuten  suo- 
malaiset häntä  kutsuivat. 

Mr.  Beldo  käsitteli  ensin  maata. 

Vähissä  ja  suurissa  erissä.  Omia  ja  muiden.  Varsinkin 
muiden.  Maakauppa  oli  perusliike.  Hänen  muut  liikehaa- 
ransa  ikäänkuin  puhkesivat  maasta. 

Vakuutusliike  oli  maaliikkeen  nuorempi  veli. 

Sitä  seurasi  kiinteimistölainat.   Hänen   käsiinsä  jäi 

"irtainta  rahaa",  jota  hän  ystävällisesti  lainasi  8  prosentin 
korolla,  sitä  ennen  vielä  lohkaistuaan  lainaksi  annetusta 
summasta  "hankkimisvaivoja."  "Vaiva"  oli  vain  siinä, 
että  hän  kirjotti  maksuosotuksen.  Siten  karttui  kiinteimis- 
töpapereita  hänen  taskuunsa. 

Erittäin  kukoistavana  liikehaarana  toi  pakko  eteen 
hautaustoimiston. 

Siinä  oli  jotain  kolkon  juhlallista. 

Mutta  sekin  liikehaara  oli  aikojen  kuluessa  osottautu- 
nut  tuottavaksi. 

Tuli  yksinäisiä  miehiä.  Ostivat  maita.  Takamaita  ta- 
vallisesti. Jonain  kauniina  päivänä  oli  kaatunut  puu  päälle 
tai  tapahtunut  jotain  muuta  kaukana  erämaassa. 

Mr.  Beldo  kävi  tavallisesti  kuolleen  hakemassa.  Tutki 
miehen  omistussuhteet.  Valtion  lakien  mukaan  se,  joka 
hautautti,  oli  vähän  niinkuin  isäntä  omaisuuteenkin 
nähden. 

Täten  ikäänkuin  itse  kuolemakin  otti  osaa  Mr.  Beldon 
liikehuoliin. 

Poliittista  puolta  ei  tietysti  noissa  akkunailmotuksissa 
näkynyt. 

Mutta  liike  pakottaa  politiikkaan.  Talouselämä  on  poli- 
tiikkaa. Etujen  suojeleminen  on  politiikkaa. 

Mr.  Beldo  ei  tietysti  ollut  yksistään  mikään  politiikko. 
Eikä  hänellä  voinut  olla  omaa  puoluetta.  Mutta  hän  oli 
havaitsija. 

Mr.  Beldo  oli  omassa  pikkupurressaan  seilaillut  liike- 
maailmassa. Politiikka  oli  se  laivaköysi,  joka  kytki  hänen 
kuuttinsa  isompaan  rosvolaivaan.  Mr.  Beldo  arveli,  että 
hänen  arvolleen,  liikehuolilleen,  tulevaisuudensuunnitelmil- 
leen ja  suhteilleen  Williamsiin  sopi  mainiosti  republikaa- 
nipuolue,  ja  siksi  vääntyi  hän  sen  vanaveteen.  Hänelle 

sattui  puoluetyössä  pieni  erehdyskin.  Eräässä  kokoukses- 
sa, jossa  hänenkin  piti  puhua,  änkytti  hän  puolueen  ohjel- 
masta ulkoa  opettelemansa  kappaleen.  Eräs  ystävä  huo- 
mautti silloin,  että  se  olikin  demokraattipuolueen  ohjel- 
masta. Sen  johdosta  kutsuttiin  demokraatiksikin.  Mutta 
se  ei  nyt  tietysti  tehnyt  haittaa.  Republikaani  hän  silti  oli 
—  koskapa  Williamskin  oli  republikaani. 

Näin  iskostui  hän  kiinni  monilla  eri  juurilla  tähän 
seutuun.  Pikku  läntti  isänmaata  oli  hänen.  Tosin  oli  toi- 
siakin pikkuyrittäjiä  samalla  kadulla.  Mutta  ne  olivat 
hänestä  riippuvaisia,  kuten  hän  Williamsista.  Ne  olivat 
enimmäkseen  ala-agentteja.  Sellaisia,  jotka  saivat  koota, 
mitä  hänen  pöytänsä  runsaudesta  tipahti.  Talohui järeitä. 
Ne  onkivat,  hän  otti  verkolla.  Ne  kuuntelivat,  hän  puhui. 
Hurraanhuutajia,  mutta  eivät  tekijöitä.  "Eroa  on  sillika- 
lalla ja  lohikalalla",  lausui  Mr.  Beldo  itse. 

Eräässä  maahuijaus jutussa  jäi  Mr.  Beldon  käsiin 
muutakin  kuin  omaisuus.  Se  oli  tapahtunut  vuosia  sitten. 
Hän  ei  päässyt  tuohon  omaisuuteen  kiinni  muuten  kuin 
uhraamalla  persoonallisen  vapautensa.  Hänen  täytyi  men- 
nä naimisiin.  Mutta  siinä  olikin  tuhannen  eekkeriä  maata. 
Tukkimetsä  päällä.  Mr.  Beldo  pani  silmänsä  kiinni  ja 
otti  tuhannen  eekkeriä  —  kirkossa,  vihki  jakkaralla.  Nie- 
leksi. 

Mutta  se  oli  tapahtunut  parikymmentä  vuotta  sitten. 
Liitosta  syntyi  tytär.  Mutta  perheen  keskinäiset  suhteet 
eivät  olleet  kehuttavat.  Mr.  Beldo  puhui  usein  kautta 
rantain  kotikomennosta.  Samoin  kuultiin  hänen  omista 
"liikematkoistaan"  suurempiin  kaupunkeihin  huikeita  tör- 
säilyjuttuja. 

Mr.  Beldo  ryhtyi  aikoinaan  myöskin  sanomalehtialalle. 
Hän  perusti  suomalaisten  pikkuliikemiesten  lehden. 

Mutta  että  se  olisi  saanut  kantavuutta,  myi  hän  osak- 
keita myöskin  raittiusseuroille.  Liike  luisti  hyvin.  Hän 
istui  johtokunnassa.  Hän  määräsi  kannan,  koskapa  se 
oli  turvallisinta.  Hän  tunsi  itsuvansa  lujasti  jakkarallaan. 
Lehti  kertoi  hänen  matkoistaan.  Se  julkaisi  hänen  omat 
karut  kirjotuksensa.  Mr.  Beldo  nimittäin  oli  opetellut 
kirj ottelemaan  ikämiehenä.  Mutta  ne  kirjotukset  olivat 
reiluja.  Niissä  ajettiin  jokseenkin  ujostelematta  hänen 
asioitaan.  Toimittaja  piti  niitä  arvossa,  koskapa  muuten 
ei  olisi  olo  ollut  turvattu. 

Mutta  lopulta  kävi  hieman  ohraisesti. 

Rakennus  osotti  luhistumisen  merkkejä.  Ilmestyi  eräs 
toinen  lehti.  Se  oli  työläisten.  Sen  sanalla  tuntui  olevan 
tenhovoimaa.  Se  iski  Beldonkin  liikeasioihin.  Se  kokosi 
joukkoa.  Raittiusseuroista  alkoi  muodostua  työväenyh- 
distyksiä. Mr.  Beldo  aavisti,  että  lehti  menee,  jos  ne  pää- 
sevät soittamaan  suutaan.  Siksi  asetettiin  lehti  konkurs- 
siasteelle.  Tällöin  raittiusseurat  tunkivat  osakepaperinsa 
Beldolle.  Leikkaus  onnistui.  Beldo  kokosi  osakepapereita, 
"myi"  yhtiön  itselleen  ja  sillä  hyvä.  Mutta  toisaalta  lehti 
menetti  lukijansa.  Vain  pimeimmissä  seuduissa  se  teki 
kauppansa.  Beldon  nyrkin  alla  olevat  tietysti  olivat  pako- 
tettuja sitä  tilaamaan.  Mutta  sen  kukoistusaika  päättyi 
siihen  joka  tapauksessa. 

Mutta  Mr.  Beldosta  oli  kuitenkin  tullut  kaikkine  hom- 
mineen  ja  sivuhommineen  "huomattu  kansalainen",  kuten 
hänen  oma  lehtensä  kertoi.  Hänestä  tuli  "etevä  toimihen- 
kilö", "kuuluisa  liikemies",  "edustava  suomalainen"  jne. 
hänen  oman  lehtensä  uutisissa;  ne  uutiset  olivat  sitäpaitsi 
hänen  konttoristaan.  Hän  kuului  synodan  kirkkoon.  Toi- 
mi sen  esimiehenä. 

Tämä  oli  hänen  valoisa,  päivänpaistoisa  puolensa.  Jul- 
kisuussivu. 

Toinen  puoli,  tärkeämpi,  näkyi  liikemenettelyissä. 

Hänen  mielilauseensa  oli :  "minulla  on  monenlaista 
rahaa."  Tämä  etevä  mies  tarkotti  sillä  tienestejään.  Toi- 
sellaista  todellakin  oli  raha,  joka  saatiin  hautaustoimiston 
kautta.  Maakeinotteluraha  taas  oli  oikeata  ja  alkuperäistä 
rahaa.  Yhtä  veroisena  sen  rinnalla  oli  farmilainat,  Mr. 
Beldon  hellän  huolen  esine.  Ne  tuottivat  aina.  Ne  päättyi- 
vät aina  suurempaan  tai  pienempään  onnettomuuteen  — 
sille,  joka  ne  oli  saanut.  Hän  eli  niiden  lankeamisaikana 
liikeneroutensa  kunniakautta.  Niiden  antaminen  ja  pois- 
ottaminen oli  muuttunut  taiteeksi. 

Ensin  laina.  Mies  on  pulassa.  Tulee  Beldon  toimistoon. 

Beldo  on  hieno,  osaaottavainen : 

—  Tarvitseppas  tietenkin . . .  rahaa.  Lujassa  se  on 
nykyisin.  Ettäkö  maksat  takaisin,  tottakai.  Sinä,  rehelli- 
nen mies,  makseletpa  tietenkin,  kukas  sellaista  epäilee. 
Mutta  ovat  kuivuneet  nuokin  pankit,  mitäs  kun  aina  vain 
otetaan,  he  he . . .  eihän  sitä  ehdi  valmistaakaan.  Kallista 
rahaa  kyllä  olisi,  mutta  mitäpäs  sinä  sillä . . .  jottako  viisi 
sataa,  jääs.  Jaa  että  pystyt  maksamaan,  tottakai,  mikäs 
bolsheviki  sinä  nyt  olisit,  ettet  maksaisi.  Jos  vaikka  kah- 
deksan prosentin  rahaa,  se  kai  olisi  halvinta  .  . .  pörssiuuti- 
sia  katselin.  Ja  jos  vaikka  muutama  kymppi  hankkimis- 
vaivasta,  kun  on  lujassa.  Niin  jotta  huomenna  jo?  Kyllä 
kai  sinua  täytyy  auttaa.  Jaa,  vai  on  maasi  jo  maksussa, 
jottei  kuin  tuhannen  velkaa,  hä,  kylläpä  sinä  rikastut, 
polonen.  Saahan  sellaista  omaisuutta  vastaan  tuhannenkin 
yhtä  helposti. 

Sillä  tavalla  se  alkoi. 

Sitten  lankeamispäivänä : 

—  Vai  et  saa  kokoon . . .  kovasti  ne  puristavat  minua- 
kin. Mukava  talo  sinulla.  Nuori  mies,  jaksathan  sinä . . . 
puskea  töitä  ...  vai  et  jaksa  maksaa,  vaikka  piti. 

Hiljalleen,  ikäänkuin  varoen  lakastutti  hän  toisen  toi- 
veita lainan  pidentämisestä. 

Se  oli  ihan  taiteilijan  työtä. 

Niin  että  kun  vasara  paukahti  sheriffin  toimittamassa 
pakkohuutokaupassa,  niin  uhri  itsekin  piti  sitä  jonkinlai- 
sena kohtuullisena  rangaistuksena  .  .  .  että  hänen  pitikin 
vääntää  niin  kunnioitettu  koneisto  liikkeelle,  jos  kohta  ka- 
pinahenki yritti  sopertaa  väliin  omaa  ääntään. 

Näinä  onnellisina  vuosina  oli  siis  Mr.  Beldo  päässyt 
melkoiseen  asemaan.  Hän  kävi  klubissa  päivällisellä.  Hän 
kutsui  tovereitaan  etunimellä.  Kuvernööri  oli  jaaritellut 
kylässä  käydessään  "suuren  suomalaisen"  kanssa. 

Hänen  ympärillään  oli  joukko  pienempiä  yrittäjiä. 
Sellaisia  kääpiöitä  titaanin  rinnalla.  Sentinmetsästäjiä. 
Mutta  ne  olivat  välttämättömiä.  Usea  niistä  kerskui  alot- 
taneensa  "tavallisesta  työläisestä."  Kohosi  sitten.  Koho- 
tessa ei  kohonnut  muu  kuin  taloudellinen  asema.  Mutta 
sehän  olikin  pääasia.  Muu  oli  sivuseikka.  Sitäpaitsi  edusti 
prässätty  puku  jo  ikäänkuin  sivistystä.  Ne  olivat  rohkeita, 
viekkaita  velikultia.  Joku  silloin  tällön  hävisi  seudulta  — 
jotain  "onnistunutta"  kepposta  tai  konkurssia.  Joku  livisti 
jonkun  pikkuporvariseuran  rahat  taskussaan.  Joku  imi 
kuiviin  johonkin  isänmaalliseen  tarkotukseen  kootun  ra- 
haston. Joku  oli  myynyt  olemattoman  kaivoksen  osakkei- 
ta. Joku  suoritti  tusinaopistossa  tutkinnon  ja  esiintyi  pa- 
lattuaan lääkärinä  taikka  lakimiehenä.  Se  oli  ovelaa,  liu- 
kasta, sivistymätöntä  sakkia.  Niiden  joukossa  pappeja, 
jotka  tuskin  osasivat  lukea. 

Ylimmällä  suomalaistunkiolla  heilui  kuitenkin  Mr. 
Beldo. 

Mr.  Beldolla  oli  kuitenkin  liikehuolia. 
Ja  tänä  kirkkaana  kevätaamuna  nuo  huolet  ikäänkuin 
pakkasivat  esille. 

Hänen  luontainen  huumorintunteensakaan  ei  kyennyt 
niitä  hälventämään. 

Parisenkymmentä  vuotta  sitten  hän  muutti  "koko 
Lapuan  pitäjän  ja  puoli  naapureista",  kuten  hänen  mah- 
tavat ilmotuksensa  kehuivat,  erääseen  takamaan  joki- 
laaksoon. 

Se  oli  outo,  ihmeellinen  kulkue,  joka  silloin  talsi  taka- 
maille. Körttimekoissa  kulkevaa,  nuorta,  elinvoimaista 
kansaa,  vihlovin  synkin  katsein,  nyrkit  leveät  kuin  lapion- 
terät.  Se  oli  todellista  eteläpohjanmaalaista  kansaa.  Köyh- 
tynyttä, tiloiltaan  ajettua.  Tukki  vaunussa  oli  tuotu  New 
Yorkista  tänne.  Beldo  kuljetti  sitä  kaupungilla  kuin  kar- 
jaa, näky,  joka  houkutteli  jokaisen  akkunaan  katsele- 
maan. Kontit  selässä,  toisilla  letkavarsipiippu  hampaissa, 
naisilla  huivit.  Jokaisen  kasvoilla  oli  terve  rusko.  Jokai- 
nen nuori  neito  oli  saastuttamaton  ja  ujo.  Jokainen  nuo- 
rukainen oli  saanut  korven  kasvatuksen.  Salojen  karu 
luonto  oli  heihin  kaikkiin  leimansa  lyönyt. 

Mr.  Beldo  eli  silloin  onnellista  aikaansa.  Hän  oli 
noiden  puhetaidottomien  siirtolaisten  setä  ja  isä.  Huol- 
taja, ystävä  ja  opastaja.  Hän  taputteli  ujoja  tyttöjä  leuan 
alle.  Hän  antoi  kauppakirjat.  Hän  pusersi  villasukista 
rahat.  Hän  hommasi  tavaraluottoa  siirtolaisille.  Hän  vei 
heidät  nukkumaan.  Hän  oli  heidän  iltarukouksessaan. 
Hän  hommasi,  könysi  virastoissa.  Siirtolaiset  oppivat 
kutsumaan  heti  ensi  näkemältä  "mestari  Beldoksi."  Tytöt 
niijasivat.  Pojat  kopasivat  lakin  lippaa  kun  hän  meni  ohi. 


69 

Sinne  takamaalle  hän  ne  vei. 
Kauppakirjat  tehtiin  jokaiselle. 

Komea  kylä  siitä  syntyi  —  kun  ensin  oli  raivattu 
metsän  jätteitä  pois. 

Ensin  suuri  tukkiyhtiö  riistänyt  siltä  paikalta  metsät, 
jättäen  ryteikön  raiskauspaikalle. 

Sitten  tuli  toinen,  Williams  tehtaineen,  ja  haravoi 
pienemmät  puut. 

Sitten  tuijasi  paikalle  maakeinottelija  herra  Beldon 
haahmossa  ja  mittasi  ja  jakoi. 

Ja  sitten  sinne  lähetettiin  ' 'hyvien  kalavesien  ja  ääret- 
tömän rikkaan  metsämaan"  keskelle,  kuten  Beldon  mieli- 
kuvitusrikkaat ilmotukset  kertoivat,  tämä  Suomen  salo- 
seutujen väki. 

Ensin  tönö  siellä  täällä.  Sitten  suurempia.  Sitten  teitä. 
Ratastiet  tasotettiin,  Iin j otettiin  hieman  suoremmiksi. 
Sitten  ryhmä  asuntoja  lähekkäin.  Sitten  ilmaantui  säkki 
selässä  mies,  joka  myi  kaikenlaista  tavaraa. 

Kirkon  rakensi  kylä  ennen  muita  julkisuusrakennuk- 
sia.  Puinen,  koruton  kirkko  se  oli.  Omasta  keskuudesta 
sorvaantui  sananlevittäjäkin  —  karua,  omaa  kieltään 
käyttäen  ohjaili  sanan  tuntemiseen.  Kastoi,  hautasi  ja 
toimi  lukkarina  ja  suntiona  samanaikaisesti. 

Ihmeellistä  kansaa! 

Avautui  peltoa,  niittyjä.  Lisääntyi  karja.  He  nykivät, 
touhusivat,  kaivoivat,  nikartelivat,  takoivat  ja  rakensivat. 
Heidän  elämänsä  oli  alituista  taakan  hivuttamista  eteen- 
päin. Jos  toisen  taakka  tuntui  raskaalta,  niin  toinen  aut- 
toi. He  puhuivat  toistensa  vioista  avomielisesti,  mutta 
ei  katkeruudella  ja  ilkeydellä.  Jos  he  saivat  hyvän  käsi- 
tyksen jostain  henkilöstä,  niin  sitä  oli  vaikea  poistaa.  Jos 
Mestari  Beldo  sanoi,  että  tuo  lehti  on  tilattava,  niin  he 

tilasivat.  Jos  hän  sanoi,  että  tuon  paperin  alle  sopii  kir- 
j ottaa  nimensä,  niin  he  kirj ottivat.  Kun  Mestari  Beldo 
kävi  heidän  luonaan  silloin  tällöin,  könähteli,  nojahteli, 
puhuskeli,  niin  eukot  riitelivät,  kuka  saa  arvomiehen 
luokseen  päivälliselle. 

Niinpä  siinä  sitten  syntyi  asutus  —  vuosikymmenien 
kuluessa.  Ne,  jotka  miehuutensa  parhaassa  kukoistuk- 
sessa olivat  saapuneet  tänne,  alkoivat  kallistua  iltaan; 
päässä  oli  hopeata,  lastenlapset  jo  touhusivat  ympärillä. 

Pojat  olivat  WiHiamsilla  töissä,  tytöt  myös.  Mutta 
vanha  polvikin  heilui  vielä.  Terhakkana,  uupumattomana. 
Vanha  polvi  omasi  entiset  katsomuksensa.  Niitä  tosin 
järkytti  tuo  ihmeellinen  seikka:  mitä  enemmän  työtä 
teet,  sen  köyhemmäksi  tulet.  Ei  auta  siinä  rukous.  Ei 
auta  siveä,  nuhteeton  elämä.  Williamsin  tehtaiden  ilmes- 
tyminen seudulla  vuosia  sitten  riemastutti  heitä.  Muka 
tässä  maan  arvo  nousee.  Loputkin  metsät  menevät  ham- 
mastikuiksi, rulliksi,  teollisuustarpeiksi,  vannepuiksi,  ha- 
loiksi, pölkyiksi,  maito  juustotehtaaseen.  He  raatoivat 
melkein  imulapsia  myöten.  Verot  nousivat  kilpaa.  Wil- 
liamsin  tehtaat,  sen  sijaan,  että  tuottivat  hyötyä,  imivät 
elinvoimaa,  nostivat  veroja.  Tomaatit,  pavut,  juurikkaat, 
joita  Williams  ilmotteli  ostavansa  "päivän  korkeimpiin 
hintoihin",  piristivät  hetkeksi.  Mutta  sitten  havaittiin, 
että  Williams  otti  suorastaan  ilmaiseksi  alamitoillaan. 
Kun  lisäksi  Beldo  heilutteli  kiinteimistölainapapareitaan 
nenän  alla,  niin  oli  luovuttava  —  ikäänkuin  pyssyn  uha- 
tessa. 

Tänä  ihanana  aamuna  siis  Mestari  Beldo  mietiskeli 
ja  odotteli. 

Ja  pian  ilmaantui  kadulle  Mr.  Williams  koirineen. 

Ihan  lentämällä  hypähti  Mestari  Beldo  ovelle,  pok- 
kasi, kumarsi,  auttoi  tuoliin,  hutasi  maton  koiran  alle. 
Williams  tarttui  heti  asiaansa: 

—  Beauty  thse,  äläpä  pilaa  mattoa ...  no  nyt  se 
meni . . .  sulia  on  iso  konttoori  täällä,  keikut  pomona, 
hautailet,  myyt  maita .  .  .  onnen  poika.  Pitäisi  sinne  suo- 
malaiskyliin hieman  saada  järjestystä . . .  muka  aikovat 
myydä  papunsa,  tomaattinsa  ja  maitonsa  yhteisesti  osuus- 
kaupan kautta . . .  muka  nyljen  heitä.  Pitäisi  kiinnittää 
niiden  ajatuksia  muualle  . . .  kirkkoon  tai  muuhun  . . . 
tässä  ollaan  muuten  hukassa.  Jaa,  että  morketit . . .  Pitäisi 
katsoa,  etteivät  pahemmat  saa  lainojaan  pitkitetyksi,  niin 
oppivat  siinä  sitten  pavuistaan  mahtailemaan  . . .  Vai  on 
joukossa  aina  joku  bolsheviki ...  jaa  etteikö  oikea  bolshe- 
viki,  vaan  että  siltä  välin.  Andrews  parka  kai  tekee  lop- 
pujaan . . .  eivät  käy  hänen  kaupassaan,  vaan  pyörtävät 
osuuskauppaansa. 

Mestari  Beldo  imi  vieraansa  sanoja  kuin  kuiva  sieni. 

—  Tässä  täytyy  panna  tämä  minun  jointini  kiinni, 
jos  ei  muu  auta ...  he,  he,  vaikkapa  vain  tikuista  ja  pa- 
vuista onkin  kysymys.  Ja  kaiketi  te  muut  tulette  sitten 
mukana  . . .  vaivaistaloon,  kun  minun  täytyy  mennä  . . . 
olivat  jo  valita  majurinkin  omasta  sakistaan. 

He  puhelivat  kauan.  Tai  oikeastaan  Williams  puhui  ja 
Beldo  kuunteli  —  kuunteli  kohteliaasti,  selkä  köykyssä. 
Sitten  lähtivät  he  yhdessä  autolla  maaseutua  kohti. 

He  ajoivat  pitkin  maaseudun  oivallista  tietä. 

Viimein  näkyi  kylä.  Taloja  siellä  täällä.  Kummallinen 
vinttakaivo  pistäysi  esille  eräästä.  Sauna  jokaisen  talon 
yhteydessä. 

Kirkko  oli  hieman  kallellaan. 

Olivat  rakentaneet  sen  lähteen  silmälle.  Ei  siinä  aut- 


tanut  sementti  eikä  kivi.  Vähän  aikaa  voi  vesi  pysyä  loi- 
tolla, mutta  keväisin  ilmaantui  jo  nurkkauksen  alle,  työnsi 
syrjään  sementin  ja  kivet,  ikäänkuin  pois  tieltään,  että 
saa  katsella  taivasta.  Rakennus  huojui  tämän  kirkkaan, 
vetisen  perustan  päällä,  kääntyen  hiljalleen  kallelleen. 
Koulu  oli  kirkon  vieressä. 

Äkkinäisen  päähänpiston  johdattamana  Williams  py- 
säytti auton  ja  työntyi  kouluhuoneeseen. 

Opettajatar  oli  juuri  selittämässä  Amerikan  historiaa. 

Hän  punastui  korviaan  myöten,  kun  molemmat  tun- 
netut miehet  työntyivät  sisälle. 

Mutta  opetus  jatkui  omaa  latuaan.  Pellavatukkaiset 
pojat  ja  tytöt  katselivat  vieraita  silmät  pyöreinä  kuin 
sarkanappi. 

—  No,  mikäs  mies  oli  Roosevelt?  kysyi  opettajatar. 

—  Insinööri,  vastaa  eräs. 

—  Eikä  ollut.  No,  sanokaapa. 
Pieni  poika  viittaa  kiihkeästi : 

—  Pallopeluri. 

—  Eikä  ollut.  No? 

—  Amerikan  presidentti. 

—  Jopa  osasit.  No,  mitäs  hän  teki  eläessään? 

—  Lakeja  teki. 

—  Ja  mitäs  muuta? 

—  Matkusti. 

—  Jaa.  Matkusti.  Ja  mitä  löysi? 
Luokka  vaikenee. 

—  Löysi  uuden  joen,  pojat.  Missä  hän  kävi  metsäs- 
tämässä ? 

Kaikki  viittaavat. 

—  Metsässä,  vastaa  sitten  eräs. 

—  Mitä  hän  ampui? 


73 

—  Skonkin  ampui. 

—  Voi  sinua.  Leijonia  hän  ampui.  Hän  oli  suuri . . . 
Roosevelt.  Painakaa  mieleenne,  että  hän  oli  suuri  mies, 
kun  joku  kysyy.  Suurin  mies  sitten  Washingtonin . . . 
No,  entäs  Wilson,  mikäs  hän  oli? 

—  Presidentti. 

—  Oliko  hän  suuri? 

—  Oli. 

—  Kumpi  on  suurempi,  Roosevelt  vaiko  Wilson? 
Kädet  nousevat  arasti.  Eräs  poika  vastaa: 

—  Roosevelt. 

—  Niin.  Miksi? 

—  Ampui  paremmin. 

—  Jaa.  Ja  mitä  löysi? 

—  Uuden  joen. 

—  Jaha.  No,  onkos  Venäjällä  presidenttiä? 

—  Ei  ole!  karjasee  luokka  yhteen  ääneen. 

—  Onpas,  lausuu  joku. 

—  Mutta  eihän  siellä  ole  tasavaltaakaan,  selittää  opet- 
tajatar. Siellähän  roistot  ovat  vallassa,  eikö  niin,  Mc- 
Kinnon  ? 

—  Ei  minun  nimeni  ole  McKinnon.  Minä  olen  Matti, 
Mikko  Kinnusen  poika,  vastaa  poika  silmät  tapilla. 

—  Onkos  Venäjällä  tasavalta? 

—  On. 

—  No,  kuinkas  Mikko  niin  sanoo,  vaikka  on  sanottu, 
ettei  ole? 

—  Mutta  siellä  on!  kivastaa  poika. 

Vieraat  lähtivät.  Helpotuksen  huokaus  pääsi  opetta- 
jattarelta. 

Oivallinen  hetki  houkutti  tehtailijan  puhumaan: 

—  Painivat  presidenttien  kanssa.  Tietysti  kuollut  re- 

publikaani  on  parempi  kuin  demokraatti .  . .  nyt  on 
Beauty  kastellut  istuimen  ...  vai  jo  nulikatkin  puhuvat 
Venäjästä  .  .  .  kumpahan  vain  pysyisivät  tässä  maassa  . . . 
Suuri  mies,  se  Roosevelt . . .  joen  löysi ...  he  he  . . .  jopa 
keksi ! 

Kinnusen  talon  kohdalla  auto  pysäytettiin. 

—  Siitä  morketista  tulin  juttuamaan,  alkoi  Beldo, 
jurnuavat  rahaa  minulta,  että  pitäisi  saada  maksuun. 

Isäntä  oli  huolestuneen  näköinen : 

—  Eikö  tuota  voisi  jatkaa? 

—  Miksei  se  kävisi  laatuun,  mutta  kun  kuulutte  myy- 
vän papunne  ja  puunne  muiden  kautta,  niin ...  ja  vanhin 
poikasikin  on  VVilliamsilla  töissä  . . . 

—  Sano,  että  vararikkoon  tässä  mennään  kaikki, 
suhisi  Williams  toisen  korvaan .  . .  että  rahat  menevät 
muualle,  eivät  lihota  tätä  kylää  . . . 

Toisesta  huoneesta  ilmaantui  äkkiä  eteen  Bratt. 

—  Ka,  Bratt,  ystäviähän  täällä  onkin,  oli  tehtailija 
riemastuvinaan.  Ka,  sinä  sitä  olet  etevä  mies  .  . .  suotta 
niitä  hammastikkuja  olitkin  siellä  veistelemässä,  kun  ker- 
ran tuollainen  liikenero . . .  ihan  hävettää,  että  en  ennen 
.  .  .  huomannut,  vaikka  neroja  on  ihan  omassa  nurkassa. 
Vai  kaupan  asioilla  häärit.  Minä  tässä  vain  raitista  ilmaa 
vetelen  ja  saavat  kai  sitä  muutkin  pian  vedellä,  kun 
köyhyys  pakkaa  ...  jaa,  etpä  tietenkään  meidän  tehtaan 
kannuja  myy  kaupassa,  mitäs  sitä  nyt,  kun  kerran  omasta 
keskusliikkeestä  saa  vallan  sirpin  ja  vasaran  kanssa . . . 
he  he. 

Bratt  hymyili,  ei  vastannut. 

—  Beldokin  köyhtyy,  että  pitäisi  saada  omansa  pois 
.  .  .  kun  kerran  eivät  myy  minullekaan  .  .  .  Oma  kauppapa 
tietenkin  täytyy  olla,  sillä  kuluttajahan  tässä  minäkin 

olen . . .  sapuskaahan  tässä  me  kaikki  vielä  tarvitaan.  Ei 
elätä  se  pelkkä  vallankumous  .  .  .  jaa,  kulutta jatietoisen 
tässä  täytyy  olla  yhden  jos  toisen  .  . . 

Kulkue  lähti.  Bratt  Kinnusen  kanssa  jäi. 

He  kävivät  talosta  taloon.  Edellisenä  vuonna  oli  pe- 
runa ollut  hyvässä  hinnassa.  Seuraavana  vuonna  lyötiin 
maat  täyteen  perunoita  seurauksella,  ettei  kukaan  maksa- 
nut niistä  mitään.  Oli  pakotuttu  lainaamaan. 

Ja  näitä  lainoja  Beldo  oli  nyt  ahdistelemassa. 

Kuin  hävityksen  kauhistus  kulkivat  nämä  miehet, 
tehtailija  suolaten  iskettyä  haavaa  politiikallaan,  opillaan 
alistumisesta,  toinen  ikäänkuin  vääntäen  puukkoa  haavas- 
sa. Ei  siinä  auttanut  rukous,  ei  selitys.  Koko  kylän  talou- 
dellinen perusta  irtaantui  kuin  naula  lahosta  puusta. 
Huolestuneena  kysyi  vanha  polvi :  mitä  nyt,  mitäs  se 
Beldo  . . .  taitaa  tulla  jumalan  rangaistus,  ei  ole  riittävästi 
rukoiltu.  Ne,  joilla  oli  poikia  ja  tyttäriä  Williamsin  teh- 
taissa, ymmärsivät  paremmin  ja  nousivat  vastarintaan; 
menköön  talo,  arvelivat,  jos  tarvis ;  mitäpäs  tässä  yrittää 
kun  ei  ole  kuitenkaan  yrityksestä  hyötyä. 

Tyytyväisenä  palasi  Williams  kotiinsa,  kävellen  Bel- 
don  konttorin  luota  herraskaisten  kaupunginosaan,  koira 
perässä.  Myhähteli : 

—  Kun  kiristävät,  niin  täytyy,  ei  auta . . .  tshe  Beau- 
ty, äläpäs  rähjää  sen  likaisen  rakin  kanssa,  kylläpä  si- 
nulla on  maku ...  vai  tässä  ulkomaalaiset . . .  pitää  ne 
hajottaa,  kauhistuttaa  niitä,  leikata  ylpeys  pois,  että 
tietävät . . . 

Tehtailija  laatii  lakia;  tervaristi  palaa  osuuskaupan 
edessä;   Andrewsin  hihassa  on  tervaa. 

Aamulla  oli  tehtailija  loistavalla  tuulella.  Saneli  kir- 
jeitä. Tyttö  kirjotti  kuin  tuskassa: 

"Kongressimies  Hanson :  Se  laki,  josta  oli  kysymys 
viime  vaaleissa  .  .  .  ulkomaalaisia  koskee  . .  .  pitää  ajaa 
läpi  heti . .  .  että  siinä  saisi  olla  niinkin,  että  jokaisen 
ulkomaalaisen  sormenpääkuvat  otetaan  joka  vuosi  oikeu- 
den huostaan,  että  on  maksettava  joka  vuosi  kymmenen 
dollaria  veroa,  että  ne  helvetin  roistot .  .  . 

"  . . .  helvetin  roistot ..."  tavasi  tyttö. 

—  ...  no  ei  sitä  juuri  niin,  että  isänmaa  olisi  turvas- 
sa ..  .  ei  aina  tiedä,  ketä  tulee  maahan,  kun  veräjä  on 
auki  kuin  tallin  ...  he . . .  ja  että  todellinen  kansalaisuus 
todetaan  vasta  siten,  että  jokaisen,  olipa  syntynyt  tässä 
maassa  tai  ei,  tulee  astua  kahdeksi  vuodeksi  hammastik- 
kutehtaaseen  .  .  .  tuota  kahdeksi  vuodeksi  joko  teollisuu- 
den tai  liikenteen  palvelukseen ;  ellei  sitä  tee,  niin  ei  ole 
kansalainen  sekään,  joka  syntyy  tässä  maassa .  .  .  Älä 
pane  hammastikkutehtaaseen,  vaan  teollisuuden  palveluk- 
seen .  .  .  Että  pitää  osottaa  olevansa  todellinen  amerikalai- 
nen  uhrautumalla  isänmaalle,  ottamalla  osaa  tuottamiseen 
...  ja  että  jokainen  ulkomaalainen  tai  sellainen  amerika- 
lainen,  joka  ei  ole  täyttänyt  tätä  vaatimusta,  voidaan  siir- 
tää koska  tahansa  maasta  pois  ja  sakottaa  enintään  viisi 
tuhatta  ja  kaksi  vuotta  vankeutta  tai  molemmat ...  ja 
että  kaikki  ulkomaalaisten  yhdistykset,  vaikka  niissä  olisi 
amerikalaisiakin,  kuten  osuuskaupatkin,  on  kiellettävä 
epäamerikalaisina  ...  he  .  . . 

Lakia  tuli  kuin  köyttä.  Tytön  kynä  lensi  paperilla. 

"...  kiellettävä  epäamerikalaisina .  . ."  raapusti  tyttö. 

—  ...  jos  ei  kiellettävä,  niin  ainakin  katsottava,  että 
. . .  oikeat  liikemiehet  saavat  etuoikeuksia . . . 

Tyytyväisenä  hyvin  vietettyyn  aamuhetkeen  vaelsi 
hän  kannuttimolle. 

Hänen  vaaniva  katseensa  etsi.  Jokainen  mies  ja  jo- 
kainen nainen  joutui  kuin  suurennuslasiin. 

Hän  seisoi  erään  nuorukaisen  takana.  Nuorukainen 
söi.  Hänen  tehtävänään  oli  tinata  kannuja.  Hänen  edes- 
sään oli  avonainen  hernekannu.  Hän  otti  siitä  sormin 
herneitä  suuhunsa. 

—  McKinnon?  kysyi  tehtailija. 

Nuorukainen  säikähti.  Hän  kävi  valkeaksi  kuin  palt- 
tina. 

—  Yes. 

—  Pistelet  poskeesi  minun  papujani,  alotti  tehtailija 
enteikkäästi.  Varastelet . . .  nuoresta  lähtien  ...  vai  Kin- 
nusen poikia  . . .  vai  on  kahdeksan  Kinnusta  kotonakin  . . . 
kai  bolshevikeja,  eikö  ...  jaa,  nuoresta  sitä  pitää ...  so- 
vietteja  ajatella . . .  eihän  meistä  ukoista  enää  sellaiseen 
hommaan  ...  vai  kahdeksan  teitä  on  kotona .  . .  pulskia 
poikia,  oletan  ...  Ja  koulussa  vielä  toinen  puoli ...  vai 
niin.  No,  olipa  se  paha,  kun  täytyy  antaa  sinullekin  lomaa 
...  ei  vetele  tämäkään  bisnes  kuten  pitäisi . . .  mutta  ter- 
vetuloa takaisin  jahkahan  ehditään  katsella. 

Isku  oli  sattunut.  Kuin  huumeessa  poistui  nuori  Kin- 
nunen. Varas  . . . 

Hän  vaaniskeli,  pikkupomo  kiersi  perässä. 

—  Kirotun  hyvin  tekevät  työnsä,  mutta  miettivät 
piruja...  Mitähän  ajattelevat  illalla? 

Hän  lynkytti  klubiin  illalla,  otti  heti  täyden  lastin  ja 
pelasi  vuoroon  majurin,  vuoroon  sheriffin  kanssa.  Vain 
osa  klubin  vakinaisia  asukkaita  oli  saapunut. 

Viimein  syöksyi  sisälle  Carlson,  istahti  hengästyneenä, 
sitten  sai  suunsa  auki : 

—  Polttavat  tervaristiä  osuuskaupan  edessä  . . . 

—  Ja  toinen  palaa  jonkun  matkaa  kaupungista,  kylän 
kohdalla.  Akat  ja  ukot  ovat  kauhuissaan. 

—  Lyöppäs  pallosi,  irlantilainen,  mitäs  töllötät.  Ei 
siellä  sinua  tarvita,  jos  joku  huvittelee  . . .  hei,  tuoppas 
rommia  sheriffille,  että  miehistyy .  .  .  pidäppäs  majuri 
Beautyä,  ettei  pyöri  kintuissa  ...  ei  siellä  tarvita,  antaa 
poikien  huvitella.  Vai  ristiä  polttelevat.  Jopa  tuo  oli  jo- 
tain ...  he. 

Andrews  tuli  sisälle,  istahti  väsyneen  näköisenä  lä- 
helle Williamsia  ja  katseli.  Mitä  lienee  katsellut  —  tuo- 
tako daimoonia,  joka  pelasi,  vai  itsekseenkö  mietti. 

Tehtailija  karjui  rattoisasti : 

—  Hei,  tuokaapas  rommia  .  .  .  Andrewskin  ottaa  ryy- 
pyn .  . .  mies  hänkin  on. 

Ja  kun  rommi  tuotiin,  otti  hän  lasin  ja  vei  itse  And- 
rewsille,  kuiskaten: 

—  Pyyhi  terva  pois  takkisi  hihalta!  Mitäs  sitä  nyt 
noin  julkisesti  ilmottelee,  että  on  ollut  ristinpoltossa .  . . 

Andrews  sävähti  punaiseksi,  nieli  rommin  ja  meni 
viereiseen  huoneeseen. 

Yksi  ja  toinen  pikkuporvari  työntyi  sisälle  enemmän 
tai  vähemmän  salaperäisen  näköisenä. 

Hän  lähti  pois  sheriffin  kanssa,  muutti  mieltään  ja 
käski  Andrewsin  mukaan.  Nämä  kannattivat  pehminnyttä 
tehtailijaa,  tämän  kielen  laulaessa  yhtä  mittaa: 

—  Ristiä  oli  Andrews  polttelemassa,  kun  liike  käy 
huonosti . . .  tulee  sitten  klubiin  käpälät  tervassa . . .  tshe, 
Beauty,  äläpä  pyöri  jaloissa  .  .  .  Andrews  on  hyvä  kato- 
liikki,  mutta  se  ei  estä  häntä  kuulumasta  Klaneihin . . . 

kun  bisnes  . . .  Tervailisi  juutalaisia,  mutta  mitenkäs  ylet- 
tyy . . .  VVilliamsiin,  jonka  pappa  oli  juutalainen  .  . .  vaik- 
ka poika  nielee  sianlihaa  klubissa  ja  antaa  huutia  .  .  .  Tal- 
mudille ...  he. 

, —  Ei  sitä  tarvitse  huutaa,  inisi  Andrews. 

—  Mitäpäs  sitä  ...  ja  vielä  sheriffin  läsnäollessa  .  . . 
oliko  Beldo  lähettänyt  poliisit  pois ...  vai  oli.  Entäs 
Smith  ja  Bratt . .  .  pitihän  niidenkin  akkunan  alla  poltella 
.  . .  joku  tervattu  hammastikku,  hä?  Jos  olisit  sukkelampi 
mies,  niin  tekisimme  sinusta  kongressimiehen,  Andrews, 
mutta  olet  liian  jalo  ja  ihanteellinen  .  .  .  suuri  mies. 

—  Älä  nälvi. 

—  Minä  . . .  sinä  olet  suuri  mies  . . .  etevä,  oikea  ame- 
rikalainen.  Kun  bisnes  käy  huonosti,  niin  tervaa  hutkii 
selkään .  . .  pelkään  sinua,  veijari.  Laillista  isänmaan 
tervaa 

Tehtailija  oikein  hekumoi  saadessaan  kyniä  And- 
rewsia. 

Maaseutu  pohtii. 

Vaikkapa  huhut  uudesta  rautatiestä  olivat  saaneet 
ruton  lopun  Stevensin  pakenemisen  kautta,  oli  nyt  vasta 
maaseutu  päässyt  siitä  kuusalle. 

Uusi  rautatie! 

Elämää,  dollareita,  työläisiä,  hinnannousuja,  liiken- 
nettä ! 

Ulkomaalaiset  maanviljelijät  hieroivat  asiaa: 

—  ....  kohenee  se  siitään,  kun  tulee  uusi  tie . . .  Wil- 
liams peräsimessä  ...  se  poika  osaa. 

Ruotsalaiset,  saksalaiset,  tanskalaiset,  puolalaiset  far- 
marit lähenivät  ja  saivat  asian  ymmärretyksi: 

—  Nuu  reiloot,  jea,  laat  of  moni  in  it. 

—  Jest  hört  it. 

—  Täkses  koing  puti  hai,  pat  Williams,  sanomakon- 
na,  fikses  oolrait! 

—  Hört  somting  about  Ku  Klux  Klan? 

—  No. 

—  Veli,  tei  protestant,  no  katoliks. 

—  Vad  apaut  kooperative  store? 

—  Punk  I  sed.  Peter  pii  kortektet  vid  Williams.  He 
pais  piis  ant  everiting. 

Niin  se  valui,  tuo  huhu,  ensin  hiljaisena,  sitten  väke- 
vänä virtana,  sukevina  mielikuvina,  että  tuosta  juuri  se 
kulkee,  ihan  pellon  poikki,  papumaan  vieritse. 

Maaseutu  eli  politiikassa. 

Pavut  ja  politiikka  sopivat  mainiosti  yhteen. 

Siellä  täällä,  radikaalisempien  kylien  tanhuvilla,  paloi 
klaniristi  herättämättä  enää  suurtakaan  kauhua,  sillä  ris- 
tinpolttajista  oltiin  selvillä.  Maaseutu  otti  sen  tavallaan 
huvina  vastaan. 

Nuori  sielu. 

Nuori  Kinnunen  on  jo  kolmatta  viikkoa  jouten. 

Hän  on  sairas,  nälkiintynyt  ja  häpeissään.  Hän  ei 
rohkene  mennä  kotiin,  tuonne  vanhaan  suomalaiskylään. 
Mitähän  isä  sanoisi  ?  Mitä  äiti  ?  Varas ! 

Voisiko  Anna  varkaan  kanssa  .  .  . 

Kaupungissa  saapuu  hän  joka  ilta,  työn  päätyttyä 
kannuttimolla,  lähelle  työläis  jonoa.  Hän  tarkistaa  kaukaa. 
Tuolla  on  tyttö.  Hän  ei  rohkene  lähestyä.  Anna  se  on, 
kaunis  tyttö,  joka  luotti  häneen,  nousi  hänen  mukanaan. 

Nyt  halveksii  häntä,  varasta  . . . 

Hän  puristaa  hampaita  yhteen  ja  poistuu.  Hän  nä- 
kee, kuinka  tyttö  katseillaan  etsii  jotain,  mutta  ei  löydä. 

Nuori  Kinuunen  kävelee  metsään,  kohti  maaseutua. 

Nyt  on  hänen  kaksikymmenvuotispäivänsä.  Syntymä- 
päivä. 

Nuori  sielu  haparoi  pimeässä. 
Menen  ja  tapan  Williamsin! 
Ei,  et  saa! 

Sitten  kun  minusta  tulee  suuri  mies,  niin  menen  ja 
halveksin  häntä.  Menen  suoraan  hänen  eteensä  ja  hal- 
veksin. Että  tietää,  ketä  polki,  kenelle  teki  vääryyttä! 
Kun  tulen  suureksi,  aikamieheksi,  niin  löydän  jostain 
kultaa,  vien  tyttöni  kauaksi  pois. 

Nuori  Kinunnen  vaeltaa  yhä  edelleen.  Minusta  tulee 
suuri  taiteilija.  Ostan  viulun,  soitan,  tulen  suureksi !  Sil- 
loin kostan!  Tyttö  ihailee  minua.  Vien  hänet  pois  — 
kauaksi,  jonnekin,  jossa  on  kauneutta  ja  jossa  ei  ole 
Williamsia!  Jossa  ei  ole  häpeätä,  jossa  toinen  ei  syö 
toistaan,  jossa  vallitsee  täydellisyys. 

Sitten  ikäänkuin  parahtaa:  äiti,  anna  anteeksi!  Minä 
olen  niin  kurja,  niin  murheellinen!  Minä  en  ole  kuten 
muut  ihmiset.  Muut  ihmiset  saavat  tehdä  työtä,  he  ovat 
onnellisia,  minä  olen  sopimaton !  Minä  olen  varas ! 

Nuori  sielu  näkee  kaiken  takana  vain  yhdet  kasvot: 
tehtailija  Williamsin  julmat  kasvot.  Yhdellä  iskulla  on  tuo 
paholainen  musertanut  kaikki.  Elämällä  ei  ole  arvoa. 
Elämä  on  suurta  petosta! 

Ilta  tulee.  Hämärtää.  Hän  on  tullut  järven  rannalle. 
Kotijärven  ranta!  Tuolla  toisella  puolellahan  on  isän 
talo.  Siellä  on  varmaankin  isä  pihatolla.  Siellä  toiset  suo- 
rittavat ilta-askareitaan.  Hän  kuulee  ääniä.  Veljet  ja 
siskot  leikkivät.  Kalahtaa  lehmänkellokin.  Hän  muistaa: 

tuosta  on  vedetty  suuri  hauki,  tuossa  oltiin  isän  kanssa 
ongella.  Tuolla  kivellä  on  alasti  paistettu  päivää.  Siinä 
on  varhaisvanha  sielu  ensin  herännyt,  tehnyt  maailman- 
matkoja. Siinä,  onkikivellä,  on  isä  ensi  kerran  puhunut 
elämän  kovuudesta  hänelle,  varhaisvanhalle,  jonka  kanssa 
voi  puhua  kuin  ikätoverin  kanssa.  Sanonut  hänelle:  en 
voi,  Mikko,  päästää  sinua  jatkamaan  koulua,  ei  ole 
varoja.  Työhön  täytyy  mennä.  Kannuttimolle !  Silloin  itki 
ensimäisen  katkeran  murheensa  nuori  sielu.  He,  isä  ja 
poika,  tuumivat  siinä,  ääni  vavahdellen.  Olisi  lahjoja 
sinulla,  selittää  isä.  Mutta  ei  ole  sallittu.  Ei  voi.  Miksi  ei 
ole  sallittu?  kiivastuu  nuorukainen.  Ei  voi,  ei  ole  rahaa, 
kaikki  menee.  Mutta  toisetkin  . . . 

Nyt  tulee  esille  kauhea  kysymys:  mikä  on  elämän 
tarkotus?  Nuori  sielu  yrittää  löytää  vastausta,  mutta  ei 
löydä  sitä.  Elämän  tarkotus  on . . .  mutta  vastausta  ei 
tule. 

Ilta-auringon  viimeiset  säteet  heijastuvat  vastaran- 
nalla olevan  kodin  akkunaan,  säteillen  tulisen  viivan  hä- 
nen silmiinsä.  Ei !  Sinne  ei  voi  mennä !  Ei  voi !  Mitä 
sanoisi  isä,  mitä  äti?  Hän  on  hyödytön,  kelpaamaton. 
Hänet  on  häpeällä  ajettu  pois.  Hän  ei  voi  rakentaa  yh- 
dessä isän  kanssa,  isän,  jonka  hiuksissa  on  jo  hopeata, 
joka  luottaa  häneen  —  pojan  epäjumala.  Isä  on  suuri 
mies!  Hänet  muistaa  poika,  kun  tuossa  yhdessä  onkivat, 
isän  vakaasti  haastellessa.  Siinä  kasvoi  sielu  varhaisvan- 
haksi.  Kasvat  suureksi,  selitti  isä,  auttelet  minuakin,  toi- 
sia veljiä,  äitiä.  Me  miehet  (oi  kuinka  se  lämmitti!) 
olemme  luodut  taistelemaan,  tekemään  työtä.  Kohotamme 
tämän  tilan  suureksi  ja  vauraaksi. 

Se  on  murskana  nyt.  Kaksikymmenvuotias  elämä  on 

tuhottu.  Hän  ei  kelpaa  mihinkään.  Hän  ei  olekaan  mies, 
vaan  työtön  hamppari! 

Nuoren  Kinnusen  silmissä  hämärtyy.  Tulee  ihmeen 
rauhallinen  olo. 

Tyynesti  riisuu  hän  takin  päältään.  Tuossa  on  syvin 
hauta  nuorelle  sielulle. 

Hän  heittäytyy  veteen,  hänen  päänsä  painuu  kummal- 
lisen onnentunteen  vallitessa  veden  kalvon  alle. 

Voimakas  käsi  tarttuu  häntä  tukkaan.  Hän  kuulee 
isänsä  miehekkään  äänen: 

—  Poika,  älä  tee  tyhmyyksiä! 

Hänet  vedetään  kuiville.  Voimakas  käsi  nostaa  hänet 
olalle.  Kulkija  alkaa  kiertää  lahtea. 

Hätääntyneenä  kerääntyy  perhe  nuoren  miehen  ym- 
pärille. Hänet  asetetaan  sänkyyn.  Hän  tuijottaa  kutakin 
heistä.  Vihdoin  purkaa  nuori  sielu  suuren  tuskansa  rajuun 
itkuun.  Äiti  on  täällä!  Täällä  on  hyvä  olla!  Ja  nuori 
Kinnunen  sanoo: 

—  Äiti,  anna  anteeksi! 

—  Mitäs  äidillä  . . . 

—  Me  olemme  miehiä,  sanoo  vanha  Kinnunen. 
Ovensuussa  on  Hendersonin  tyttö. 

Hän  lähenee  nuorta  Kinnusta,  silittää  hänen  otsaansa. 
Mikä  lämmin  tunne  valtaakaan  nuoren  Kinnusen! 

—  Anna  anteeksi!  sanoo  hän. 

—  Minäkö!  parahtaa  toinen. 

Ja  kahden  nuoren  ihmisen  kyyneleet  valuvat  tyyn- 
nynpäällykselle,  yhtyen  yhdeksi  noroksi  —  ikäänkuin 
yhteiseen  ymmärrykseen.  He  ovat  eläneet  elämänsä  ensi- 
mäisen  suuren  murheen  ja  rohkenevat  katsoa  eteenpäin. 

Sarastaa. 

Hätä  ajaa  yhteen. 

Maaseudun  asukkaat  kokoontuivat. 

Takamaiden  ukkoja  pitkine  sänkineen,  poikia,  naisia, 
lapsia.  Kukaan  ei  pyytänyt  puheenvuoroa.  Kun  toinen  lo- 
petti, niin  toinen  alkoi. 

Kinnusen  äiti,  lähes  satavuotias,  hampaaton,  ketterä 
muija  istui  permannolla,  kun  ei  ollut  enää  tuolia,  kolisti 
piipustaan  perät,  täytti  sen  uudestaan,  viritti  ja  juttusi : 

—  Yhteistä  kansaa  on  nyljetty  ja  tullaan  nylkemään. 
Ei  ole  keksitty  keinoa  .  .  .  ottaapas  sitä  nyt  kiinni,  Wil- 
liamsia  ...  ei  pysty  meikäläisen  käsi  sen  pojan  tukkaan. 
Mutta  voisi  valita  jonkun,  joka  kävisi  sanomassa,  että 
puristaisi  vähemmän,  niin  enemmän  heruisi.  Pitäisi 
panna  tuohon  pihalle  suuri  vaaka,  että  kun  vVilliamsin 
agentit  tulevat  ostamaan  papujanne,  niin  siinä  punnittai- 
siin, kansan  nähden  ...  ja  kansa  äänestäisi  hinnan.  Vaikka- 
pa sitten  piilukirveen  kanssa  vahtisi,  ettei  pääse  voroile- 
maan  .  . .  meidän  papu j ammehan  ne  ovat. 

—  Te  luulette  hallitsevanne  papujanne,  tomaattejan- 
ne, mutta  ne  hallitsevat  teitä,  j urahti  joukkoon  Smith, 
joka  oli  saapunut  kokoukseen. 

—  Pannaan  vastalause,  ehdotti  joku. 

—  Mitä  vastaan?  kysyi  toinen. 

—  Williamsia  vastaan. 

—  Pannaan  oma  mies  kongressiin,  niin  sitten . . . 

—  Saan  ilmottaa,  että  pastori  Saastamoinen  tulee  ensi 
sunnuntaina  saarnaamaan,  ilmottaa  joku  välillä. 

Kokous  jatkuu  samaan  suuntaan.  Mutta  selviää  se 
siitään.  Tulee  jo  yhteinen  päätös :  tuotteet  menevät  osuus- 
kaupan kautta  tänä  kesänä ;  joka  haluaa,  niin  yrittäköön 


85 

toista  tietä.  Päätetään  pitää  toinenkin  kokous.  On  hieman 
lämmitty  tässä  ensimäisessä. 
Smith  otti  Kinnusen  lujille: 

—  Näitkös,  että  kaikki  olivat  kapinatuulella  ? 

—  Ei  se  ollut  ensimäistä  kertaa. 

—  Mikset  johda? 

—  En  minä  ole  johtaja. 

—  Se  on  jo  hulinaa,  tuo.  Se,  joka  nostaa  järjestävän 
nyrkin  ja  ohjaa  sokean  kapinan  oikeille  teille,  osottaa 
tien,  jota  käydään,  se  voittaa.  Johtajaa  tarvitaan. 

—  Ei  meistä  kukaan  pysty  siihen. 

—  Mutta  paras  aines  —  ja  yhdessä.  Puolue  pitää 
olla,  Kinnunen.  Puolue  johtaa. 

—  Ei  siihen  saa  kaikkia  liittymään.  Katkismus  on 
meidän  pääkirjamme  .  .  .  Jos  joku  liittyy,  niin  mitäs  siitä. 

—  Ei  tarvitsekaan.  Etujoukko  —  luottojoukko,  se  oh- 
jaa. Muut  mukana.  Hankkikaa  joukon  luotto,  mutta  ei 
yksityisinä,  vaan  puolueena,  puolueen  jäseninä. 

—  Meillä  on  se.  Kyllä  ne  luottavat. 

—  No,  mikset  sitten  järjestä  —  joukkoluotoksi  ?  Viisi 
tai  kymmenen  miestä  alkaa.  Onhan  teitä  täällä.  Hankki- 
kaa toisten  luotto.  Siten  menestytte.  Ei  hyvinä  miehinä, 
vaan  puolueena.  Eikä  saa  kalikalla  lyödä  päähän,  jos 
ruotsalaiset  ja  muut  tulevat  mukaan.  Ottakaa  niiden  luot- 
tomiehet  mukaan. 

—  Mutta  sinähän  sanot,  ettei  tälle  järjestelmälle  voi 
mitään,  vaikkapa  yrittäisikin  —  ihan  kongressiin  saakka. 

—  Ei  voikaan  sitä  tietä.  Mutta  joukko  luottaa  vielä. 
Kuulitkos  mitä  äitisi  sanoi  ?  Pitäisi  panna  suuri  vaaka . . . 
muka  Williams  luottaisi  vaakaan.  Ne  eivät  lakkaa  luotta- 
masta ennenkuin  niitä  petkutetaan  perinpohjin.  Valtion 
pitää  petkuttaa,  kongressin,  lainlaatijakunnan,  kaikkien, 

niin  oppivat  ymmärtämään.  Eihän  lapsikaan  usko,  että 
tuli  polttaa,  ennenkuin  on  koetellut.  Puolue  pitää  olla, 
Kinnunen.  Puolue  johtaa.  Se  vie  voittoon  kuten  Venä- 
jällä. 

—  Williams  saa  tietää. 

—  Kuinka?  Mistä  hän  sen  tietäisi?  Tietysti  hän 
aavistaa,  mutta  ei  tiedä.  Pitäkää  liivintaskussa  puolueen- 
ne, ei  sitä  tarvitse  näytellä.  On  kannuttimollakin  puolue- 
osastoja . . .  odottavat  teitä.  Poikasikin  luuli  järjestelmää 
itsensä  jumalan  luomaksi  ja  oli  tappaa  itsensä,  kun  ei 
muka  sovi  tähän  maailmaan.  Yrittäkääpäs. 

Williams  itse  oli  huonolla  tuulella.  Valmisteli  tavan- 
mukaista klubimatkaansa,  märehtien  illallista.  Sheriffi 
Murphy  oli  illallisvieraana. 

—  Andrewsin  kaupassa  oli  eilen  tulipalo . . .  ensimäi- 
nen.  Vakuutustarkastaja  sanoi,  että  saisivat  edes  jonkun 
verran  osottaa  taitoa  tulipaloissakin . . .  Sinun  pitäisi 
useammin  käydä  kylillä  ja  nuuskia ...  ja  vaikka  silloin 
tällöin  vangita . . .  tässä  on  taas  kongressi  vaalit.  Soppa- 
rännilläkin  on  vaikka  minkälaista  uni  ota  ja  järjestöä  . . . 
otappas  ne  nyt  kiinni,  kun  eivät  puhele.  Pitäisi  hieman 
järkyttää,  vangita  pappoja  maalla,  niin  oppisivat . . .  kun- 
nioittamaan lakia  ja  oikeutta. 

—  ...  jotain  syytä,  murahti  sheriffi. 

—  ...  eikö  siinä  ole  syytä,  kun  kimittävät  palkanlisää 
ja  korkeampia  hintoja  herneistään  . . .  millä  elätän  teidät, 
jos  minut  tapatte  nälkään. 

Vanha  virsi,  jonka  sheriffi  kuuli  joka  ilta., 
Tehtailija  piirteli  jotain  paperille  ja  mietiskeli  ääneen: 

—  Aikovat  kuulemma  valita  täältä  kongressiin  Smit- 
hin ...  se  poika  osaa  hypätä.  Täytyy  katkoa  sen  siipiä 
....  voisit  katsella  mitä  se  hommailee.  Panisit  kiinni . . . 

vähäksi  aikaa.  Ettei  muka  republikaani  kelpaa,  vaan  pitää 
oikein  omasta  takaa  . . . 

Sitten  lynkytti  hän  sheriffin  kainalossa  konttooriinsa. 
Edustalla  odotteli  Beldo. 

Tyttö  pikakirjoitusliuskoineen  käskettiin  paikalle  ja 
vaaliohjelmaa  tulevia  kongressi  vaaleja  varten  herui  kuin 
sarvesta : 

—  ...  pitää  saada  kunnollisia  kansalaisia . . .  edusta- 
jiksi . . .  Minä  kannatan  kaikkia  hyviä  parannuksia,  kun- 
han pysytte  kylmänä  kanssani ...  ja  odottelette,  he . . . 
Liberialle  täytyy  saada  vapautta  ja  perustuslaki . . .  täytyy 
olla  sananvapautta . . .  suojeltava  omaisuuksia  ja  henkeä 
Nicaraguassa,  se  vetää  kuin  lanta . . . 

—  ...  kuin  lanta,  kirjotti  tyttö. 

—  Ei  juuri  niin . . .  veroja  ei  saa  kiskoa  liikaa . . . 
teollisuuksilta  eikä  keneltäkään,  vaan  jetsulleen . . .  juma- 
laapelkääväiset  miehet  hallitukseen  . . .  hieman  akoillekin 
. . .  luteerilainen  tai  katoliikki,  kunhan  vaan  osaa  bisnek- 
sensä ...  ja  valtion  on  järjestettävä  poliisin  lisäksi  kelpo 

kansalaisista    järjestysrykmenttejä   sammuttamaan 

metsäpaloja . . .  hallitus  antaa  kiväärit  käytettäväksi. 

—  Kivääreillä  metsäpaloja  sammuttamaan?  kysyi 
sheriffi. 

■ —  Kyllä  Carlson  korjailee  ennenkuin  painetaan,  mut- 
ta täytyy  hieman  vihjata,  että  tuntee  . . . 

Vaaliohjelma  oli  jyry,  lupaili  sitä,  lupaili  tätä.  Libe- 
rialle vapautta!  Pysykää  kylminä! 

He  menivät  klubille. 

Andrews  istui  liidunvalkeana  seinämällä,  nieleksien 
lehdestä  päivän  uutisia. 

Williams  otti  kepin  ja  ryhtyi  pelaamaan  sanavirran 
vuolaana  pulpahtaessa: 

—  Kun  ei  olisi  sattunut  tulipaloa  Andrewsin  kaupas- 
sa, niin  pistäisimme  hänet  kongressimiesehdokkaaksi . . . 

Kuului  hihitystä. 
Williams  jatkoi: 

—  Etevä  mies  . . .  kuluu  tässä  pikku  maailmassa . . . 
voisi  hyödyttää  isänmaata  .  .  .  toinen  Patrick  Henry,  ja 
hieman  jakobiini  .  . .  kotitarpeiksi.  Majuri  Beldo,  tuleppas 
pelaamaan. 

Ei  tarvinnut  kahta  kertaa  käskeä.  Kuiskailu  herrojen 
keskuudessa  tuntui  kiihtyvän.  Mutta  tyynesti  jatkoi 
Williams : 

—  Ulkomaalaisten  äänet  täytyy  kaapia  kokoon  kuin 
haravalla ...  ja  Beldo  kaapii . .  .  Beldo  ei  tirise  vastaan 
...  hei,  tuokaapas  ryyppy  ja  kaksi  karpaloa . .  .  tietysti 
kieltolaki  on  säilytettävä,  Liberialle  vapautta,  sij  otuksia 
turvattava  .  .  .  majuri  Beldon  malja! 

Uusi  ja  vanha  maailma. 

Koti  järven  pinta  on  kirkkaampi,  koti  järven  vesi  sini- 
sempää  kuin  muiden  järvien! 

Jimi  Hendersonin  tytär  ja  Kinnusen  poika  kiertävät 
koti  järven  rantaa.  Tyttö  puhuu : 

—  Minä  jaoin  tänään  " Juustoparoonia"  kaikille  kan- 
nuttimon  tytöille.  Ei  kukaan  enää . . .  ojentanut  sormel- 
laan . . . 

—  Jospa  uskaltaisivat .  . . 

—  Olin  niin  huono  .  .  . 

—  Minäpäs,  minä  olin  huono. 

Onnellinen  nuori  nainen,  jonka  huulille  yhteiskunta 
ojensi  kaikkein  katkerimman  maljansa,  nojaa  nuoreen 
mieheen,  joka  myöskin  on  maistanut  samasta  maljasta. 

Vanhemman  Kinnusen  satavuotias  äiti  tekee  viimeistä 
iltatarkastustaan  kodin  pihamaalla: 

—  Hendersonin  tytön  kanssa  kävelee . . .  olisi  ollut 
parempiakin.  Oli  herrojen  matkassa.  Herrojen  jäte. 

—  Herrojen  jätteitä  ovat  nämä  kannikotkin,  turahtaa 
vastaan  Kinnunen.  Jos  olet  puhdas,  äitimuori,  niin  heitä 
kivellä  . . . 

Mutta  muija  kolistaa  piippunsa  puhtaaksi,  lataa  sen 
uudestaan  ja  järkeilee: 

—  Tulee  niille  liberialaisille  nyt  vapautta  . . .  edes  va- 
pautta. 

—  Missä  on  sellainen  maa? 

—  En  minä  tiedä. 

ei  ofle  täydellinen  ellei  siinä  ole  Tieteelliseni 
Sarjakirjaston  seuraavia  kirjoja: 

KOMMUNISTINEN  MANIFESTI 

Laatineet 

KARL  MARX  ja  FRIEDRICH  ENGELS. 
Hinta  sid.  76c. 

NAPOLEON  III:NEN  VALLAN- 
KAAPPAUS 

Kirj.  KARL  MARX. 

Oppi-isämme  kirjottama  historia  Napoleon  kolmannen  vallan- 
kaappauksesta (Ludvig  Napoleonin  Brumairen  18  päivä). 
Hinta  nid.  60c;  »id.  76c. 

 *  


TYÖN  HISTORIA 

Kirj.  A.  TJUMENEW. 
Kuten  jo  kirjan  nimikin  osottaa,  käsittelee  se  työn  ja 
työväenliikkeen  historiaa. 
Hinta  sid.  76c. 

 *  


MAAILMAN  TALOUDELLINEN 
TYÖVÄENLIIKE 

Kirj.  A.  LOSOVSKI 
Parhain  ja  viimeaikaisin  selostus  nimessä  mainitusta  aiheesta. 
Kirjaan  on  Amerikan  osaa  koskevan  selostuksen  laatinut 
tov.  H.  Puro,  joka  kirjan  on  suomentanut. 
Hinta  sid.  76c. 


LENIN  JA  LENINISMI 

KirJ.   I.  STALIN. 

Järjestyksessään  viides  Työläisen  Tietokirjasto  sarjaan 

kuuluvista  kirjoista. 
Sisältää  Leninin  opit  lyhyessä  ja  selvässä  muodossa. 
Jokaisen  aikaansa  seuraavan  työläisen  on 
luettava  tämä  kirja. 
Hinta  sld.  75c. 

 *  

SAKSAN  KUMOUSTAISTELUT 
1848 

Kirj.  KARL  MARX. 

Kirja    muodostaa    täydennyksen    Napoleon    III  :nen  vallan 
kaappaukselle,  (käsitellen  saman  historiallisen  kumous- 
kauden  oloja  Saksassa  ja  Itävallassa.  Kirjan 
lukeminen  entisten  tapahtumain  valossa  aut- 
taa ymmärtämään  nykyisyyttä,  siis  ar- 
vokas kirja  jokaisen  luettavaksi. 
Hinta  sidottuna  75c. 


PERHEEN,  YKSITYISOMAISUUDEN 
JA  VALTION  ALKUPERÄ 

Tämä  kirja  on  myöskin  yksi  ensimäisistä  kirjoista,  joita  tulisi 
olla  jokaisen  työläisen  kirjastossa.    Tästä  kirjasta  on 
ollut  huutava  puute.    Nyt  sitäkin  on  saatu, 
joten  levittäkää  sitä  ja  lukekaa. 
Hinta  sld.  90c. 

 #  

TEKNIIKAN  VOITTOKULKU 

Kolme  osaa  on  nyt  valmiina.    Erikoisen  tärkeä  kirja  kaikille 
opiskelijoille.    Hinta  vaatekansiin  sidottuna  $6.00  osa, 
nämä  kolme  osaa  yhteensä  $15.00. 


OSAKEYHTIÖ  EUROPA  VAI 
EUROPAN  YHDYSVALLAT 

Kirj.   EDO  FIMMEN. 
Kustantanut  Työväenjärjestöjen  Tiedonantoa. 
Hinta  nid.  76c. 

 #  

LUOKKIEN  SOTA 

Kirj.    JACK  LONDON. 
Tässä  kirjassa  tämä  ylimaailman  tunnettu  kirjailija  kuvaa 
luokkien  sotaa  ja  luokkaristiriitoja  sillä  tavalla,  että 
kirjaa  lukee  kuten  jännittävää  romaania.' 
Hinta  75c. 

 $  

VENÄJÄN  VALLANKUMOUS 

Kirj.  WM.  Z.  FOSTER. 
Työväenliikkeen  harkitsevana  johtajana  ja  laajasti  oloja  persoo- 
nallisesti tutkineena  on  tov.  Foster  kyennyt  pätevämmin 
kuin  kukaan  muu  kertomaan  tuon  suuren  histo- 
riallisen tapahtuman  eri  vaikutteita. 
Hinta  60c. 

 $  

LASTEN  KIRJA 

Tämä  kirja  pitäisi  löytyä  jokaisessa  suomalaisessa  työläiskodissa 
Olisi  erittäin  sopiva  vaikkapa  lahjaksi  antaa. 

Hinta  $1.00. 

 #  

PALKKATYÖ  JA  PÄÄOMA 

Kirj.   MARX  ja  ENGELS. 
Tiivistetty  selostus  tuosta  luokkataisteluopin  pääkysymyksestä. 
Hinta   vain  16c. 


AMERIKAN  TYÖVÄENLIIKKEEN 
VARARIKKO 

Kirj.  WM.   Z.  POSTER. 

Tässä  on  kirja,  jossa  Amerikan  mantereen  tunnustettu 
työväenmies  selittää  Amerikan  työväenliikkeen 
heikkouksia  ja  syitä  heikkouksiin. 
Hinta  50c. 


AMERIKAN  SUURVALTA 

Kirj.   SCOTT  NEARING. 

Tämä  kirja  on  kappale  Amerikan  historiaa  sellaisenaan  kuin 
se  todellisuudessa  luokkatietoisen  työläisen  kannalta 
katsottuna  on.    Amerikassa  asuvan  työläisen 
olisi  tutustuttava  tähän  kirjaan. 
Hinta  sid.  $1.00. 


SUOMALAISET  LÄNNEN 
KULTALASSA 

Kirj.  VILHO  BOMAN. 

Erittäin  puoleensavetävällä  tavalla  ja  asiantuntemuksella 
selitetään  tässä  kirjasessa  Amerikan  suomalaisten 
pyrkimyksiä  ja  virtauksia. 
Hinta  vain  20c. 


LENININ  MUISTOLLE 

Useampien  toverien  selostuksia  tov.  Leninin  elämäntyöstä. 
Kuvitettu.    Hinta  16c. 


PARIISIN  KOMMUNIN  MUISTO 
ALBUMI 


Hinta  25c. 


MURROSAJAN  LAULUJA 

Aku  Päiviön,  Mikael  Rutasen,  Wm.  Lahtisen  ja  Eemeli  Rautiaisen 
parhaat  runot.    Sanalla  sanoen  : 
LOISTORUNOTEOS. 
Hinta  kovissa  kansissa  $1.25;  pehmeissä  kansissa  $1.00, 
 #  

TIEDE  JA  VALLANKUMOUS 

Kirj.  ERNEST  UNTERMANN. 
Tieteellinen  tutkielma  vallankumousteorioista. 
Hinta  nid.  60c. 
 «  

RIKOSROMAANI 
WASHINGTONISTA 

Kirj.    E.  S. 

Kirja  on  täynnä  hämmästyttäviä  paljastuksia  'hallituksemime 
toiminnasta  useilta  vuosikymmeniltä. 
Hinta  vain  20c. 
 #  

PIENI  TIETOSANAKIRJA 

Ensimäinen  ja  toinen  osa  on  nyt  valmis.  Teos  tulee  ilmestymään 
728  sivua,  4-osaisena,  osa  vuodessa. 

I  osa  sisältää  hakusanat :  A — Isonzo,  728  sivua,  1440  palstaa, 
1217  tekstikuvaa,  5  värikuvaliitettä  ja  31  karttaa. 

II  osa  sisältää  hakusanat :   Isopurje-Maskotti.  728  sivua,  1440 
palstaa,  1335  tekstikuvaa,  123  syvennyspainokuvaa,  7  värikuva- 
Hinta  sid.  vaatekansiin  $6.00  osa,  nahkaselkäkansissa  $7.00  osa. 

liitettä  ja  16  karttaa. 

 *  

YHDYSVALTAIN  VALTIOLLISET 
PUOLUEET  JA  NIIDEN  SUHDE 
TYÖVÄENLUOKKAAN 

Kirj.  JAMES  ONEAL. 
Teos  on  kirj  ottajan  useiden  vuosien  kuluessa  tekemien 
tutkimusten  tulos  Yhdysvaltain  valtiopolitiikasta  ja 
siis  erittäin  mielenkiintoista  ja  tärkeää  lukemista. 
Hinta  sid.  $1.26. 


